exam scam | കത്തി കുത്തി കോപ്പിയടിക്കുന്നത് പഴയ കാലം; ഇന്ന് അദ്ധ്യാപകരും ജീവനക്കാരും വിദ്യാർത്ഥി നേതാക്കളും ഭായി ഭായി...; ചോദ്യം കിട്ടിയാൽ ഉത്തരക്കടലാസുമായി കുട്ടി സഖാക്കൾ പുറത്തു പോകും; വൃത്തിയും വെടിപ്പുമായി ഉത്തരമെഴുതി തിരികെ നൽകും! നേതാക്കളും അടുപ്പക്കാരും പരീക്ഷയിൽ 'ഉന്നത വിജയം' നേടുന്നത് കുറുക്ക് വഴിയിലൂടെ; കത്തികൂത്ത് കേസിലെ പ്രതിയുടെ വീട്ടിലെ ഉത്തരക്കടലാസുകൾ പുറത്തു കൊണ്ടു വരുന്നത് ഞെട്ടിക്കുന്ന വിവരങ്ങൾ; യൂണിവേഴ്‌സിറ്റി കോളേജിലെ വിവാദത്തിൽ ഇനി നടക്കുക തട്ടിപ്പ് അന്വേഷണം - MarunadanMalayali.com\nതിരുവനന്തപുരം: കത്തി മേശപ്പുറത്ത് കുത്തി പരീക്ഷ എഴുതുന്ന വിദ്യാർത്ഥി നേതാക്കളുടെ ചരിത്രം കേരളത്തിനും പറയാനുണ്ട്. യൂണിവേഴ്‌സിറ്റി കോളേജിലും അതിന് തൊട്ടടുത്തുള്ള സംസ്‌കൃത കോളേജിലും ഇത് സർവ്വ സാധാരണമായിരുന്നു ഒരു കാലത്ത്. കേരളാ യൂണിവേഴ്‌സിറ്റിയെ നയിക്കാൻ വിളനിലം എത്തിയപ്പോൾ അത് ചർച്ചയാവുകയും ചെയ്തു. വിളനിലം അതിശക്തമായ നടപടികളെടുത്തു. ഇതോടെ താൽകാലി വിരമം എല്ലാത്തിനും വന്നു. എന്നാൽ പുതിയ കാലത്ത് പുതിയ രൂപത്തിൽ അത് വീണ്ടും അവതരിപ്പിക്കുന്നു. വിളനിലത്തിന്റെ ഇച്ഛാശക്തിയും കെ കരുണാകനെ പോലൊരു മുഖ്യമന്ത്രിയുടെ കാർക്കശ്യവും ഇല്ലാതാക്കിയതാണ് വീണ്ടും സജീവ ചർച്ചയാകുന്നത്. യൂണിവേഴ്‌സിറ്റി കോളജിൽ വിദ്യാർത്ഥി നേതാക്കളും അവരുടെ അടുപ്പക്കാരും പരീക്ഷയിൽ 'ഉന്നത വിജയം' നേടുന്നത് കുറുക്ക് വഴിയിലൂടെയാണ്.\nഅതിനിടെ കേരള സർവകലാശാലയിൽ ഉത്തരകടലാസുകളുടെ വിതരണവും ഏകോപനവും തൃപ്തികരമല്ലെന്ന് ഓഡിറ്റ് റിപ്പോർട്ട് ചർച്ചയാവുകയാണ്. ഉത്തരകടലാസ് സെന്ററുകളിൽനിന്ന് തിരികെ ലഭിക്കുന്നില്ലെന്നും അവശേഷിക്കുന്നവയുടെ എണ്ണം സംബന്ധിച്ച് സർവകലാശാലയ്ക്ക് കൃത്യതയില്ലെന്നും കേരള സർവകലാശാലയുടെ 2017-18 ഓഡിറ്റ് റിപ്പോർട്ടിൽ സൂചിപ്പിക്കുന്നു. യൂണിവേഴ്‌സിറ്റി കോളേജിൽ മാത്രമല്ല പലയിടത്തും തട്ടിപ്പ് നടക്കുന്നുവെന്നതിന്റെ സൂചനയാണ്. തിരുവനന്തപുരത്ത് യൂണിവേഴ്‌സിറ്റി കോളേജും സംസ്‌കൃത കോളേജും ആർട്‌സ് കോളേജും സംശയ നിഴലിലാണ്. യൂണിവേഴ്‌സിറ്റി കോളജിൽ വിദ്യാർത്ഥി നേതാക്കളും അവരുടെ അടുപ്പക്കാരും പരീക്ഷയിൽ 'ഉന്നത വിജയം' നേടുന്നത് അദ്ധ്യാപകരുടേയും ജീവനക്കാരുടേയും സഹായത്തോടെയാണെന്ന ആരോപണങ്ങൾ സാധൂകരിക്കുന്നതാണ് സർവകലാശാലയുടെ റിപ്പോർട്ട്.\nപണ്ട് പരീക്ഷയിൽ കോപ്പിയടിക്കാൻ പരീക്ഷാ ഹോളിലെ മേശപ്പുറത്ത് നേതാക്കൾക്ക് കുത്തി നിർത്തേണ്ടി വന്നു. എന്നാൽ ഇന്ന് എല്ലാം നടക്കുന്നത് അദ്ധ്യാപകരുടെയും ജീവനക്കാരുടെയും സഹായത്തോടെ. ഇടത് സംഘടനാ നേതാക്കളാണ് കുട്ടി സഖാക്കളെ ഉന്നത വിജയത്തിന് സഹായിക്കുന്നത്. ഈ സാഹചര്യത്തിലാണ് ആരോപണങ്ങൾ പരിശോധിക്കാൻ കേരള സർവകലാശാല ആലോചിക്കുന്നുത്. പരീക്ഷാ നടത്തിപ്പിന് സർവകലാശാല നൽകിയ നിർദ്ദേശങ്ങളൊന്നും യൂണിവേഴ്‌സിറ്റി കോളജ് അധികൃതർ പാലിച്ചിരുന്നില്ലെന്നും ആക്ഷേപമുണ്ട്. ഉത്തരക്കടലാസുകൾ പരീക്ഷയ്ക്കു മുൻപ് ജീവനക്കാർ ചോർത്തി നൽകുമെന്നാണു പ്രധാന ആരോപണം. ഇതെല്ലാം അന്വേഷിക്കാനാണ് തീരുമാനം. എന്നാൽ വിവാദങ്ങൾ തുടരുമ്പോൾ അന്വേഷണം പ്രഹസനമാകും. അദ്ധ്യാപകർക്കിടയിൽ ഇടത് സംഘടനകൾക്കുള്ള സ്വാധീനമാണ് ഇതിന് കാരണം.\nവിദ്യാർത്ഥിയെ കുത്തിയ കേസിലെ ഒന്നാം പ്രതിയും എസ്എഫ്‌ഐ യൂണിറ്റ് പ്രസിഡന്റുമായ ആർ.ശിവരഞ്ജിത്തിന്റെ വീട്ടിൽ പൊലീസ് നടത്തിയ പരിശോധനയിൽ കേരള സർവകലാശാലയുടെ പരീക്ഷ എഴുതാനുള്ള പേപ്പറുകളും കേരള യൂണിവേഴ്‌സിറ്റി ഫിസിക്കൽ എജ്യുക്കേഷൻ ഡയറക്ടറുടെ സീലും കണ്ടെത്തിയിരുന്നു. ക്ലാസിൽ വരാത്ത എസ്എഫ്‌ഐ നേതാക്കളും പാർട്ടിക്കു വേണ്ടപ്പെട്ടവരും സർവകലാശാല പരീക്ഷയിൽ വിജയം നേടുന്നത് ചില അദ്ധ്യാപകരുടെയും ജീവനക്കാരുടെയും സഹായത്തോടെയാണെന്നു വിദ്യാർത്ഥികൾ ആരോപിക്കുന്നു. പരീക്ഷ സർവകലാശാല നടത്തുമ്പോൾ വിതരണം ചെയ്യുന്ന പേപ്പറിൽ പ്രത്യേക കോഡ് രേഖപ്പെടുത്തിയിരിക്കും.\nഉദാഹരണത്തിന്, സി എന്ന കോഡ് രേഖപ്പെടുത്തിയ പേപ്പറാണ് പരീക്ഷയ്ക്ക് വിതരണം ചെയ്യേണ്ടതെങ്കിൽ കോളജ് ജീവനക്കാരിൽ വിദ്യാർത്ഥി നേതാക്കളോട് അടുപ്പമുള്ളവർ വിവരം കൈമാറും. പേപ്പർ ചോർത്തിക്കൊടുക്കും. ശിവരഞ്ജിത്തിന്റെ വീട്ടിൽ കണ്ടെത്തിയ പേപ്പർ ഓഫിസിൽനിന്ന് എടുത്തു നൽകിയത് ജീവനക്കാരാണെന്ന് വ്യക്തമാണ്. ഹാളിലുള്ളത് ഇടതു സംഘടനയിൽ സജീവമായ അദ്ധ്യാപകരാണെങ്കിൽ കോളടിച്ചു. പേപ്പർ പുറത്തുകൊണ്ടുപോയി എഴുതി തിരികെയെത്തിക്കാൻ അനുവദിക്കുന്നതായും ആക്ഷേപമുണ്ട്. പരീക്ഷയെഴുതാനറിയാത്തവർക്ക് പകരക്കാർ പരീക്ഷയെഴുതി നൽകും. കയ്യക്ഷരവും സീരിയൽ നമ്പറും പരിശോധിച്ചാൽ തട്ടിപ്പ് വ്യക്തമാകും. കേരള സർവകലാശാല ഈ രീതിയിലുള്ള പരിശോധനയ്ക്കാണു തയ്യാറെടുക്കുന്നത്.\nപരീക്ഷ എഴുതുന്നവരുടെ ഡെസ്‌കിൽ നമ്പർ രേഖപ്പെടുത്തണമെന്നും ഇതിന്റെ രജിസ്റ്റർ സൂക്ഷിണമെന്നുമുള്ള സർവകലാശാലയുടെ നിർദ്ദേശവും യൂണിവേഴ്‌സിറ്റി കോളജ് അധികൃതർ പാലിക്കാറില്ല. വിദ്യാർത്ഥി നേതാക്കൾക്ക് ഇഷ്ടമുള്ള സ്ഥലത്തിരുന്ന് പരീക്ഷ എഴുതാം. പരീക്ഷ കഴിഞ്ഞാൽ അന്നു തന്നെ ഉത്തരക്കടലാസുകൾ സീൽ ചെയ്ത് സർവകലാശാലയിൽ എത്തിക്കണമെന്ന നിർദ്ദേശവും പാലിക്കാറില്ല. ജീവനക്കാർ ചോർത്തി നൽകുന്ന പരീക്ഷാ പേപ്പറുകൾ പുറത്തെത്തിച്ച് എഴുതി തിരികെവയ്ക്കും. അതിന് ശേഷമേ പേപ്പർ സർവ്വകലാശാലയിൽ എത്തൂ.\nവീഴ്ച ചൂണ്ടിക്കാട്ടി ഓഡിറ്റ് വിഭാഗവും\nകേരള സർവകലാശാലയുടെ എക്‌സാം സ്റ്റോറിൽനിന്ന് വിവിധ പരീക്ഷകളുടെ ആവശ്യത്തിനായി സെന്ററുകളിൽ വിതരണം ചെയ്യുന്ന ഉത്തരകടലാസുകളിൽ അവശേഷിക്കുന്നവ തിരികെ ലഭിക്കുന്നില്ലെന്നാണ് ഓഡിറ്റ് റിപ്പോർട്ടിൽ പറയുന്നത്. വിനിയോഗിച്ച ഉത്തരകടലാസുകളുടെ എണ്ണമോ അവശേഷിക്കുന്നവയുടെ എണ്ണമോ സംബന്ധിച്ച് കൃത്യമായ കണക്കുകൾ സർവകലാശാലയിലില്ല.\nഅവസാന പരീക്ഷാദിവസം ഉത്തരകടലാസുകൾ സർവകലാശാലയ്ക്ക് തിരികെ നൽകണമെന്നാണ് ചട്ടം. എന്നാൽ ഒരു നടപടിയും സർവകലാശാല സ്വീകരിക്കുന്നില്ല. വിതരണം ചെയ്ത ഉത്തരകടലാസുകളുടെ എണ്ണം സ്റ്റോറിൽ ലഭ്യമാണ്. എന്നാൽ പരീക്ഷ കഴിഞ്ഞശേഷം അവശേഷിക്കുന്നവയുടെ എണ്ണത്തിൽ വ്യക്തത ഇല്ല. അവശേഷിക്കുന്ന ഉത്തര കടലാസുകളുടെ എണ്ണം ഉറപ്പാക്കാതെ പരീക്ഷാ ചോദ്യ പേപ്പറുകൾക്കൊപ്പം ഉത്തരകടലാസുകൾ വിതരണം ചെയ്യുന്ന അവസ്ഥയാണുള്ളത്. 2017-18 സാമ്പത്തിക വർഷം പരീക്ഷാ സെന്ററുകളുടെ എണ്ണം 284 ആയിരുന്നു.\nഎന്നാൽ ഉത്തരകടലാസുകൾ എത്ര ഉപയോഗിച്ചു എന്നുള്ള സാക്ഷ്യപത്രം 167 സെന്ററിൽനിന്ന് മാത്രമേ ലഭിച്ചിട്ടുള്ളൂ. സ്വാശ്രയ സ്ഥാപനങ്ങൾ ഉൾപ്പെടെയുള്ള പരീക്ഷാ സെന്ററുകളിൽ ഉത്തരകടലാസ് കെട്ടികിടക്കുന്നത് ഗുരുതര വീഴ്ചയാണ്. ഉത്തരകടലാസ് വിതരണം കംപ്യൂട്ടർവൽക്കരിക്കാൻ സർവകലാശാല തയാറായിട്ടില്ലെന്നും റിപ്പോർട്ടിൽ വ്യക്തമാക്കുന്നു.


Emalayalee.com - ലോറിയിലിടിച്ച് ടാങ്കറിലെ പെട്രോള് ചോര്‍ന്നു; ദുരന്തമൊഴിഞ്ഞത് തലനാരിഴക്ക്\nലോറിയിലിടിച്ച് ടാങ്കറിലെ പെട്രോള് ചോര്‍ന്നു; ദുരന്തമൊഴിഞ്ഞത് തലനാരിഴക്ക്\nആലപ്പുഴ: ചരക്കുലോറിക്ക് പിന്നില് ഇടിച്ച ടാങ്കര് ലോറിയില്‍നിന്ന് ഒഴുകിപ്പരന്ന പെട്രോള് ഒരു ദേശത്തെയൊട്ടാകെ മണിക്കൂറുകള് മുള്‍മുനയിലാക്കി. തലനാരിഴയ്ക്ക് വന്‍ദുരന്തം ഒഴിവായതിന്റെ ആശ്വാസത്തിലാണ് നാട്ടുകാരും രക്ഷാപ്രവര്‍ത്തകരും.\nദേശീയ പാതയില് കലവൂരിനടുത്ത് ബ്‌ളോക്ക് ജങ്ഷന് 100 മീറ്റര് വടക്കുമാറിയാണ് ബുധനാഴ്ച ഉച്ചക്ക് രണ്ടരയോടെ അപകടമുണ്ടായത്. കൊച്ചിയില്‍നിന്ന് ഓച്ചിറയിലേക്ക് പോവുകയായിരുന്ന ടാങ്കര്, നായ കുറുകെ ചാടിയതിനെ തുടര്‍ന്ന് സഡന് ബ്രേക്കിട്ട ചരക്കു ലോറിയുടെ പിന്നില് ഇടിക്കുകയായിരുന്നു. റോഡില് പരന്നൊഴുകിയ പെട്രോളിന്റെ രൂക്ഷഗന്ധം പരിസരത്തെങ്ങും നിറഞ്ഞു. ഇതോടെ പരിഭ്രാന്തരായ നാട്ടുകാരും വിവരമറിഞ്ഞെത്തിയ ഫയര് ഫോഴ്‌സും പൊലീസും ചേര്‍ന്ന് ഗതാഗതം തടയുകയും വാഹനങ്ങള് വഴിതിരിച്ചുവിടുകയും ചെയ്തു. ടാങ്കറിന്റെ രണ്ട് അറകളില് ഡീസലും ഒരു അറയില് പെട്രോളുമാണ് ഉണ്ടായിരുന്നത്.\nചാലയിലെ ടാങ്കര് ദുരന്തത്തിന്റെ ഭീതി മാഞ്ഞിട്ടില്ലാത്തതിനാല് കരുതലോടെയായിരുന്നു നീക്കങ്ങള്. വാഹനങ്ങള് ഓടിച്ചുപോകാന് യാത്രക്കാരെ അനുവദിച്ചില്ല. ഉടന്‍തന്നെ ഫയര്‍ഫോഴ്‌സ് വെള്ളവും ഫോമും ചീറ്റിച്ച് റോഡില് ഒഴുകിപ്പരന്ന പെട്രോള് നിര്‍വീര്യമാക്കി. പിന്നീട് ടാങ്കര് ലോറി സ്റ്റാര്‍ട്ടാക്കാതെ തള്ളി കുറച്ചകലെയുള്ള ആളൊഴിഞ്ഞ പട്ടാള മൈതാനിയില് കൊണ്ടിട്ടു. തള്ളിക്കൊണ്ടുപോകുന്ന വഴിയില് റോഡിലുടനീളം പെട്രോള് ഒഴുകിപ്പരന്നു. ഒരു ചെറിയ തീപ്പൊരിയുണ്ടായിരുന്നുവെങ്കില് സംഭവ സ്ഥലത്ത് അഗ്‌നി പ്രളയമുണ്ടാവാന് സാധ്യത കൂടുതലായിരുന്നു. ഇത് മുന്നില് കണ്ടാണ് പൊലീസ് അതുവഴി വന്ന വാഹനങ്ങള് ഓഫ് ചെയ്യാന് നിര്‍ദേശം നല്‍കിയത്.\nചോര്‍ച്ചയുള്ള വാല്‍വ് അടച്ചശേഷം വടംകൊണ്ട് കെട്ടി ആളുകളെ അകറ്റി. വൈകുന്നേരത്തോടെ കൊച്ചിയില്‍നിന്നെത്തിയ മറ്റൊരു ടാങ്കറിലേക്ക് ഇന്ധനം മാറ്റി. ഇതിനുശേഷമാണ് ഗതാഗതം പുനഃസ്ഥാപിച്ചത്.\nഇടിയുടെ ആഘാതത്തില് കെ.എല്. 02 എസ്. 5542 ടാങ്കര് ലോറിയുടെ െ്രെഡവര് ഓച്ചിറ സ്വദേശി ഗോപാല കൃഷ്ണന് (66) കാലിന് പരിക്കേറ്റു. ഓച്ചിറയിലെ ഹിന്ദുസ്ഥാന് പെട്രോളിയം വ്യാപാരി നസീറിന്റെ ഉടമസ്ഥതയിലുള്ളതാണ് ഈ ടാങ്കര്. തോട്ടിലേക്ക് ചരിഞ്ഞ കെ.എല്. 13 എഫ് 2322 രാജധാനി ചരക്കു ലോറിയുടെ െ്രെഡവര്‍ക്കും ക്‌ളീനര്‍ക്കും നിസ്സാര പരിക്കുണ്ട്.\nചേര്‍ത്തലയില്‍നിന്ന് മൂന്നും ആലപ്പുഴയില്‍നിന്ന് ഒന്നും ഫയര് യൂനിറ്റ് എത്തിയാണ് രക്ഷാപ്രവര്‍ത്തനം നടത്തിയത്. തൊട്ടടുത്ത സ്‌റ്റേഷനുകളില്‍നിന്ന് പൊലീസ് ഉദ്യോഗസ്ഥരും സംഘവും സ്ഥലത്തുണ്ടായിരുന്നു. വിവരമറിഞ്ഞെത്തിയ ജില്ലാ പൊലീസ് സൂപ്രണ്ട് കെ.ജി. ജെയിംസ് ആവശ്യമായ നിര്‍ദേശങ്ങള് നല്‍കി.\nചരക്കുലോറിയില് പെട്രോള് ടാങ്കറിടിച്ച് അപകടമുണ്ടായ കലവൂരില് റോഡില് പരന്ന പെട്രോള് ഫയര് ഫോഴ്‌സ് നിര്‍വീര്യമാക്കുന്നു.


Breaking news....പി.സി ചാക്കോ കോണ്‍ഗ്രസ് വിട്ടു; ബിജെപി പിന്തുണയോടെ പിറവത്തു മത്സരിക്കും; പിസി ചാക്കോയ്ക്ക് പിന്നില് യാക്കോബ് സഭയോ - Mathrumalayalam\nHome NATIONAL Breaking news….പി.സി ചാക്കോ കോണ്‍ഗ്രസ് വിട്ടു; ബിജെപി പിന്തുണയോടെ പിറവത്തു മത്സരിക്കും; പിസി ചാക്കോയ്ക്ക് പിന്നില്...\nBreaking news….പി.സി ചാക്കോ കോണ്‍ഗ്രസ് വിട്ടു; ബിജെപി പിന്തുണയോടെ പിറവത്തു മത്സരിക്കും; പിസി ചാക്കോയ്ക്ക് പിന്നില് യാക്കോബ് സഭയോ\nകൊച്ചി : കോണ്‍ഗ്രസ്സിന്റെ മുതിര്‍ന്ന നേതാവ് പി.സി ചാക്കോ പാര്‍ട്ടി വിട്ടു. അധ്യക്ഷ സോണിയ ഗാന്ധിക്ക് രാജിക്കത്തയച്ചു. പാര്‍ട്ടിയിലെ അവഗണനയെ തുടര്‍ന്നാണ് രാജി. ബിജെപി പിന്തുണയോടെ പിറവത്തു നിന്ന്ും മത്സരിച്ചക്കും. യാക്കോബാ സഭയ്ക്ക് നിര്‍ണ്ണായ വോട്ടുകളുളള പിറവത്തു നിന്നും സഭയുടെ പിന്തുണയോടെ ബിജെപി സ്വതന്ത്രനായി മത്സരിച്ചേക്കും.\n1980 ല് പിസി ചാക്കോ പിറവത്തുനിന്നും നിയമസഭയില് വിജയിച്ചിട്ടുണ്ട്.\nഅന്ന് നായനാരുടെ നേതൃത്വത്തിലുളള മന്ത്രിസഭയില് വ്യവസായ വകുപ്പ് മന്ത്രിയും ആയിട്ടുണ്ട്. എ.കെ ആന്റമിയുടെ നേതൃത്തിലുള കോണ്‍ഗ്രസ് (യു)വിനൊപ്പമായിരുന്നു പിസി ചാക്കോ. തുടര്‍ന്ന് തുടര്‍ന്ന് കോണ്‍ഗ്രസ് (യു)വും കേരളാ കോണ്‍ഗ്രസ് മാണി ഗ്രൂപ്പും ഇടതുമുന്നണി വിടുകയും മന്ത്രിസഭ നിലം പൊത്തുകയുപം ചെയ്തു. തുടര്‍ന്ന് കോണ്‍ഗ്രസ്(യു) വിട്ട് കോണ്‍ഗ്രസ് (എസ്) ഉണ്ടാക്കുകയും വീണ്ടും ഇടതു മുന്നണിയുടെ ഭാഗമായുകയും ചെയ്തു. പീന്നിട് ചാക്കോ കോണ്‍ഗ്രസ് (എസ്)വിട്ട് കോണ്‍ഗ്രസില് ചേരുകയായിരുന്നു.\n40 പേരുള്ള തിരഞ്ഞെടുപ്പ് കമ്മറ്റി ഇതുവരെ ഒരു ചര്‍ച്ചയും നടത്തിയിട്ടില്ലെന്നും ചില നിക്ഷിപ്ത താത്പര്യക്കാരുടെ നിലപാടിനനുസരിച്ചാണ് സ്ഥാനാര്‍ഥി നിര്‍ണ്ണയമെന്നും അദ്ദേഹം ആരോപിച്ചു.\nകോണ്‍ഗ്രസ്സ് നടപടി ക്രമം അനുസരിച്ച് ഓരോ നിയോജക മണഡലത്തിലും പാനല് സ്‌ക്രീനിങ് കമ്മറ്റിക്ക് ലിസ്റ്റ് അയക്കണം. എന്നിട്ടാണ് സെന്‍ട്രല് എലക്ഷന് കമ്മറ്റിയിലേക്കു അയക്കേണ്ടത്. ഇതൊന്നും നിലവില് നടന്നിട്ടില്ല.പേരുകളെല്ലാം ഉമ്മന്‍ചാണ്ടിയുടെയോ രമേശ് ചെന്നിത്തലയുടെയോ അതോ അവരോടൊപ്പം നില്‍ക്കുന്ന ഗ്രൂപ്പു നേതാക്കളുടെ കയ്യിലാണെന്നും പിസി ചാക്കോ ആരോപിച്ചു.\nPrevious articleനേമത്തും കോന്നിയിലും കോണ്‍ഗ്രസിലെ അപ്രതീക്ഷിത സ്ഥാനാര്‍ഥികള്; കെ സുരേന്ദ്രനെയും കുമ്മനത്തെയും നേരിടാന് കെ. മുരളീധരനും അടൂര് പ്രകാശുമോ ഇന്ദ്രപ്രസ്ഥത്തില് ചര്‍ച്ചകള് സജീവം; വിശദമായ വീഡിയോ കാണാം\nNext articleപതിമൂന്ന് വയസ്സുകാരിയായ മകളെ കൂട്ടബലാത്സംഗം ചെയ്തെന്ന് പരാതി നല്‍കി, പിന്നാലെ പിതാവ് വാഹനാപകടത്തില് മരിച്ചു\nകാസര്‍കോട്ടെ കള്ളവോട്ട് ആരോപണം ഗുരുതരമെന്ന് ടിക്കാറാം മീണ\nപ്രളയഭീതിയില് കേരളം; അടുത്ത 24 മണിക്കൂറില് അതിശക്തമായ മഴയ്ക്ക് സാധ്യതയെന്ന് കാലാവസ്ഥാ മുന്നറിയിപ്പ്\nക്യാന്‍സര് ചികിത്സയ്ക്കായി റേഡിയോ ആക്ടീവ് സോഴ്‌സ് വാങ്ങാന് അനുമതി


തനിച്ചല്ല, രണ്ട് നിര്‍ധന കുടുംബങ്ങള്‍ക്ക് വീട് നല്‍കി എംഎ യൂസഫലി; ഇതാണ് യഥാര്‍ത്ഥ മനുഷ്യ സ്‌നേഹി - BIGNEWSLIVE | Latest Malayalam News\nതിരുവനന്തപുരം: പാവങ്ങളെ സഹായിക്കുന്നതില് എന്നും മുന്നിലാണ് എംഎ യൂസഫലി എന്ന് നേരത്തെ തെളിഞ്ഞതാണ്. ഇപ്പോള് ഇതാ റംസാന് പുണ്യ നാളുകളില്2നിര്‍ധന കുടുംബങ്ങള്‍ക്ക് വീട് എന്ന സ്വപ്‌നം സഫലമാക്കി നല്‍കിയിരിക്കുകയാണ് അദ്ദേഹം. 27.5ലക്ഷം രൂപ ചെലവിട്ട് നിര്‍മ്മിച്ച വീടുകളുടെ താക്കോല് ദാനം എംഎ യൂസഫലിക്ക് വേണ്ടി ലുലു ഗ്രൂപ്പ് റീജണല് ഡയറക്ടര് ജോയ് ഷഡാനന്ദന് കൈമാറി.\nഇലിപ്പോട് വലിയവിളാകത്ത് മേലെ ബീമാകണ്ണിനും, പുല്ലമ്പാറ പഞ്ചായത്തില് പാണയം ധൂളിക്കുന്ന് ചരുവിള പുത്തന്‍വീട്ടില് സിന്ദുവിനുമാണ് യൂസഫലി വീട് നല്‍കിയത്. 27.5 ലക്ഷം രൂപ ചെലവിട്ടാണ് വീടുകള് നിര്‍മ്മിച്ചിരിക്കുന്നത്.\nഭര്‍ത്താവ് മരണപ്പെട്ട യുവതിയാണ് ബീമാക്കണ്ണ്. ഇവരുടെ മകന് മാനസീക രോഗമാണ്. വളരെ കഷ്ടപ്പെട്ടാണ് ഈ നിര്‍ധന കുടുംബം ഓരോ ദിവസവും തള്ളി നീക്കിയിരുന്നത്. തങ്ങളുടെ നിസ്സഹായ അവസ്ഥ യൂസഫലിയെ അവര് കത്തിലൂടെ അറിയിക്കുകയായിരുന്നു. തുടര്‍ന്ന് അദ്ദേഹത്തിന്റെ നിര്‍ദേശം അനുസരിച്ച് അന്വേഷണം നടത്തുകയും ഈ കുടുംബത്തിന് വീടെന്ന സ്വപ്‌നം സാക്ഷാത്കരിക്കുകയും ചെയ്യുകയായിരുന്നു. ബീമാകണ്ണിന്റെ രണ്ടര സെന്റ് സ്ഥലത്താണ് 12 ലക്ഷം രൂപ ചെലവിട്ട് വീട് നിര്‍മ്മിച്ചിരിക്കുന്നത്.\nഅതേസമയം ചരുവിള പുത്തന്‍വീട്ടില് സിന്ധുവും മക്കളും കഴിഞ്ഞിരുന്നത് നിലം പൊത്താറായ അവസ്ഥയില് ഉണ്ടായിരുന്ന കൂരയിലാണ്. റോഡരികില് ഉണ്ടായിരുന്ന ഈ കൂര രാത്രിയില് കിടക്കാന് സൗകര്യങ്ങളില്ലായിരുന്നു മാത്രമല്ല അരക്ഷിതമായ അവസ്ഥയും ആയിരുന്നു. സിന്ധുവിന് 17 വയസ്സായ മകളും 15 വയസായ മകനുമാണ് ഉള്ളത് ഇവര്‍ക്ക് സ്വന്തമായി ഒരു തുണ്ട് ഭൂമി പോലും ഉണ്ടായിരുന്നില്ല. സമൂഹമാധ്യമങ്ങളിലൂടെ ആയിരുന്നു ഇവരുടെ വാര്‍ത്ത യൂസഫലി കാണാന് ഇടയായത്. തുടര്‍ന്ന് അടിയന്തിര പ്രധാന്യത്തോടെ വിശയത്തില് ഇടപെടുകയും5സെന്റ് സ്ഥലവും കെട്ടുറപ്പുള്ള വീടും 15.5 ലക്ഷം ചെലവിട്ട് കുടുംബത്തിന് വാങ്ങി നല്‍കി. സിന്ധുവിനും മക്കള്‍ക്കും വീടിന്റെ രേഖകള് കൈമാറി.\nTags: KeralaluluLulu groupma yousafali\nവീണ്ടും മേലേടത്ത് രാഘവന് നായര്; വൈറല് വീഡിയോ


ഗ്രാമപ്പഞ്ചായത്ത് അംഗമായി തുടക്കം: തൃക്കടവൂരിന്റെ മന്ത്രിപാരമ്പര്യവുമായി ചിഞ്ചുറാണി | Kerala Assembly Elections 2021\nMay 19, 2021, 09:30 AM IST\nചിഞ്ചുറാണി നീരാവിലെ വീട്ടിലെത്തിയപ്പോള് കുടുംബാംഗങ്ങള് മധുരം നല്‍കുന്നു\nഅഞ്ചാലുംമൂട് : തൃക്കടവൂര് പ്രദേശത്തുനിന്ന് സംസ്ഥാന മന്ത്രിയാകുന്ന മൂന്നാമത്തെ ആളാണ് ചിഞ്ചുറാണി. ജെ.ചിത്തരഞ്ജന്, കടവൂര് ശിവദാസന് എന്നിവരാണ് മറ്റു രണ്ടുപേര്. 1988-ല് ഇരവിപുരം തെക്കേവിള വാര്‍ഡ് ഗ്രാമപ്പഞ്ചായത്ത് അംഗമായാണ് ചിഞ്ചുറാണിയുടെ തുടക്കം. അന്ന് 21 കാരിയായ അവര് സംസ്ഥാനത്തെ ഏറ്റവും പ്രായംകുറഞ്ഞ പഞ്ചായത്ത് അംഗമായിരുന്നു. തുടര്‍ന്ന് കിളികൊല്ലൂര്, ശക്തികുളങ്ങര ഡിവിഷനുകള് ഉള്‍പ്പെട്ട ജില്ലാപഞ്ചായത്ത് ഡിവിഷനിലെ അംഗമായി തിരഞ്ഞെടുക്കപ്പെടുകയും ജില്ലാപഞ്ചായത്ത് വൈസ് പ്രസിഡന്റാകുകയുംചെയ്തു. പിന്നീട് കൊല്ലം കോര്‍പ്പറേഷനില് അംഗമാകുകയും ടാക്‌സ് അപ്പീല് ചെയര്‍പേഴ്സണായി തിരഞ്ഞെടുക്കപ്പെടുകയും ചെയ്തു. തുടര്‍ന്ന് ജില്ലാപഞ്ചായത്ത് കുണ്ടറ ഡിവിഷന് അംഗമായി.\nചിഞ്ചുറാണി ജനിച്ചതും വളര്‍ന്നതും പാര്‍ട്ടി കുടുംബത്തിലാണ്. അച്ഛന് എന്.ശ്രീധരനും അമ്മ ജഗദമ്മയും സി.പി.ഐ.യുടെ സജീവപ്രവര്‍ത്തകരായിരുന്നു. എട്ടുമക്കളടങ്ങുന്ന കുടുംബത്തിലെ ആറാമത്തെ അംഗമാണ് ചിഞ്ചുറാണി. വിവാഹശേഷമെത്തിയതും സി.പി.ഐ.കുടുംബത്തിലാണ്.\nസ്‌പോര്‍ട്ട്സില് തത്പരയായ ചിഞ്ചുറാണി കോളേജിലെ വനിതാ ചാമ്പ്യനായിരുന്നു. ഓട്ടമായിരുന്നു ഏറെ ഇഷ്ടം. എന്.സി.സി.യില് മികച്ച കേഡറ്റായതോടെ ഡല്‍ഹിയില് നടന്ന റിപ്പബ്‌ളിക്ദിന പരേഡില് പങ്കെടുക്കാനും അവസരം ലഭിച്ചു. പഠനത്തിനിടെ ഗ്രാമപ്പഞ്ചായത്ത് അംഗമായതിനാല് ഉന്നതവിദ്യാഭ്യാസത്തിനുള്ള അവസരം ലഭിച്ചില്ല.\nനാലുവര്‍ഷമായി കെപ്കോ ചെയര്‍പേഴ്സണായി പ്രവര്‍ത്തിക്കുകയാണ് ചിഞ്ചുറാണി. സ്‌കൂള് കുട്ടികള്‍ക്കുള്ള കുഞ്ഞുകൈകളില് കോഴിക്കുഞ്ഞ്, വനിതകള്‍ക്കുള്ള ആശ്രയ, വനിതാമിത്രം, ജീവനം ജീവധനം തുടങ്ങി ഓട്ടേറെ പദ്ധതികള് ആസൂത്രണം ചെയ്ത് മികച്ചരീതിയില് നടപ്പാക്കാനും കഴിഞ്ഞിട്ടുണ്ട്. ജില്ലയില് കെപ്കോ ചിക്കന് ഔട്ട്ലെറ്റുകളുടെ എണ്ണം വര്‍ധിപ്പിക്കാനും കഴിഞ്ഞു.\nനീരാവില് എസ്.എന്.ഡി.പി.യോഗം ഹയര് സെക്കന്‍ഡറി സ്‌കൂള് പി.ടി.എ. പ്രസിഡന്റായും നീരാവില് പ്രകാശ് കലാകേന്ദ്രം വനിതാവേദി അംഗമായും പ്രവര്‍ത്തിച്ചു. സ്‌കൗട്ട്‌സ് ആന്‍ഡ് ഗൈഡ്സ് ജില്ലാ ചെയര്‍പേഴ്സണ് പദവിയും വഹിച്ചിട്ടുണ്ട്.\nനീരാവില് നന്ദനത്തില് താമസിക്കുന്ന ചിഞ്ചുറാണിയുടെ ഭര്‍ത്താവ് ഡി.സുകേശന് പാര്‍ട്ടി തൃക്കടവൂര് ലോക്കല് സെക്രട്ടറിയും ലൈബ്രറി കൗണ്‍സില് ജില്ലാ സെക്രട്ടറിയുമാണ്. മകന് നന്ദു ഇന്റീരിയര് ഡെക്കറേഷന് വിദ്യാര്‍ഥിയും മകള് നന്ദന റാണി പ്ലസ്ടു വിദ്യാര്‍ഥിനിയുമാണ്.


മുഖ്യമന്ത്രിയുമായി സംസാരിക്കാന് ശ്രമിച്ചു; ഈ നിമിഷം വരെ യാതൊരു പ്രതികരണവും ഉണ്ടായിട്ടില്ല; ഡോക്ടര്‍മാരുടെ സമരത്തില് മമതക്കെതിരെ വിമര്‍ശനവുമായി ബംഗാള് ഗവര്‍ണര്\nJanam TV Web Desk Jun 15, 2019, 07:07 am IST\nകൊല്‍ക്കത്ത: മെഡിക്കല് കോളേജ് ഡോക്ടര്‍മാരുടെ പ്രതിഷേധത്തില് മമത ബാനര്‍ജിയുമായി ബന്ധപ്പെടാന് ശ്രമിച്ചെങ്കിലും സാധിച്ചില്ലെന്ന് ബംഗാള് ഗവര്‍ണര് കേസരി നാഥ് ത്രിപാഠി. മമത ബാനര്‍ജിയുമായി ഫോണിലൂടെ സംസാരിക്കുവാന് ശ്രമിച്ചെങ്കിലും അവര് യാതൊരു രീതിയിലും പ്രതികരിക്കാന് തയാറായില്ലെന്ന് അദ്ദേഹം പറഞ്ഞു. ‘ മുഖ്യമന്ത്രിയുമായി സംസാരിക്കുവാന് ഞാന് ശ്രമിച്ചിരുന്നു. ഇതിനായി അവരെ ഫോണിലും വിളിച്ചിരുന്നു. എന്നാല് ഈ നിമിഷം വരെയും അവരില് നിന്ന് തിരിച്ചൊരു പ്രതികരണം ഉണ്ടായിട്ടില്ല. ഇനി അവര് വിളിക്കുകയാണെങ്കില് ഈ വിഷയത്തില് ചര്‍ച്ച നടത്താമെന്നും അദ്ദേഹം പറഞ്ഞു.\nഎന് ആര് എസ് മെഡിക്കല് കോളേജില് ജൂനിയര് ഡോക്ടര്‍ക്ക് ക്രൂരമര്‍ദ്ദനത്തിനിരയാകേണ്ടി വന്നതില് പ്രതിഷേധിച്ചാണ് സമരം. ഡോക്ടര്‍മാര്‍ക്ക് മതിയായ സുരക്ഷ ഉറപ്പ് വരുത്താതെ ജോലിയില് തിരികെ പ്രവേശിക്കില്ലെന്നാണ് ഇവരുടെ നിലപാട്. കഴിഞ്ഞ ഏതാനും ദിവസങ്ങളായി തുടരുന്ന സമരത്തിന് പ്രശ്‌നപരിഹാരമുണ്ടാക്കാതെ ഡോക്ടര്‍മാര്‍ക്കെതിരെ മമത രൂക്ഷ വിമര്‍ശനം നടത്തിയിരുന്നു. ഇതോടെ കൂടുതല് ഡോക്ടര്‍മാര് സമരത്തിന് പിന്തുണയുമായി രംഗത്തെത്തിയിരുന്നു. കൊല്‍ക്കത്തയില് നിന്ന് തുടങ്ങിയ സമരം രാജ്യവ്യാപകമായി ഐഎംഎ ഏറ്റെടുത്തിരിക്കുകയാണ്.\nപ്രതിഷേധത്തിന്റെ ഭാഗമായി ബംഗാളിലെ വിവിധ സര്‍ക്കാര് ആശുപത്രികളിലെ മൂന്നുറിലേറെ ഡോക്ടര്‍മാര് രാജി വച്ചിരുന്നു. കൊല്‍ക്കത്ത ,നോര്‍ത്ത് 24 പര്‍ഗാനാസ് , ബുര്‍ദ്വാന് , ഡാര്‍ജിലിംഗ് എന്നിവിടങ്ങളിലെ മെഡിക്കല് കോളേജുകളിലെ വകുപ്പ് തലവന്മാരടക്കം രാജിവച്ചവരിലുള്‍പ്പെടുന്നുണ്ട്. പ്രശ്‌ന പരിഹാരത്തിനു യാതൊരു നീക്കവും കാണാത്തതിനെ തുടര്‍ന്നാണ് ഇത്തരമൊരു നടപടിയെന്നും ഡോക്ടര്‍മാര് പറഞ്ഞു.


ലൈഫ് ക്ലിക്ക് ആകാൻ ഐഡിയ മാത്രം പോരാ, ചങ്ങാതി!\n|22 Dec 2018 6:52 AM GMT\nജെഫ് ബെസോസ്. ആമസോണ് സ്ഥാപകന്. നെറ്റ് വര്‍ത്ത് 130 ബില്യണ് ഡോളര്! റിച്ച് ലിസ്റ്റില് ബില് ഗേറ്റ്സിനെ കടത്തിവെട്ടി ഒന്നാമത്. 12 മാസത്തിനകം ആമസോണ് ലോകത്തിലെ ആദ്യ ട്രില്യണ് ഡോളര് കമ്പനിയാകുമെന്ന് വാള്‍സ്ട്രീറ്റ് പ്രവചിച്ചു കഴിഞ്ഞു.\nഈ സൂപ്പര് ഡ്യൂപ്പര് കമ്പനിയുടെ ബിസിനസ് പ്ലാന് തയാറാക്കാന് എത്രനാള് വേണ്ടി വന്നിട്ടുണ്ടാകും? ദിവസങ്ങളും മാസങ്ങളും അല്ല, ന്യൂയോര്‍ക്കില് നിന്ന് സിയാറ്റിലിലേക്കുള്ള കാര് യാത്രയിലാണ് ഈ പ്ലാന് ജെഫ് എഴുതിയുണ്ടാക്കിയത്. രണ്ടാമത്തെ ദിവസം ലക്ഷ്യസ്ഥലത്ത് എത്തിയപ്പോഴേക്കും പ്ലാന് റെഡി.\nഓണ്‍ലൈന് ബിസിനസ് എന്ന ഐഡിയ ക്ലിക്ക് ചെയ്യുന്ന സമയത്ത് വാള്‍സ്ട്രീറ്റിലെ ഒരു ഹെഡ്ജ് ഫണ്ട് കമ്പനിയായ D.E.Shaw യില് ആയിരുന്നു ജെഫിന്റെ ജോലി. അവിടത്തെ ഏറ്റവും പ്രായം കുറഞ്ഞ സീനിയര് വൈസ് പ്രസിഡന്റ്! വര്‍ഷം 1994. ജെഫിന് വയസ് 30!\nതുടക്കം കാര് ഷെഡില്. കൂട്ടിന് ഭാര്യ മക്കെന്‍സിയും മൂന്ന് സഹായികളും. ആദ്യത്തെ മാസങ്ങളില് പാക്കേജുകള് കാറില് നിറച്ച് പോസ്റ്റ് ഓഫീസില് എത്തിച്ചിരുന്നത് ജെഫ് തന്നെ.\nഒരു കണക്കാണ് ഈ സംരംഭകന് വഴിത്തിരിവായത്. ഇന്റര്‍നെറ്റിന്റെ ഉപയോഗത്തിന്റെ വാര്‍ഷിക വളര്‍ച്ച 2300 ശതമാനമാണ് എന്ന ഒരു റിപ്പോര്‍ട്ട് വായിച്ച ജെഫ് മൂന്നു മാസത്തിനുള്ളില് ജോലി മതിയാക്കി, സിയാറ്റിലിലേക്ക് താമസം മാറ്റി, വാടകവീട്ടില് നിന്ന് ആമസോണിനു തുടക്കവുമിട്ടു. പക്ഷേ, എന്തായിരുന്നു ഇത്ര തിരക്ക്? 'ആ കണക്ക് തന്നെ. ബാക്റ്റീരിയ അല്ലാതെ മറ്റെന്തെങ്കിലും അത് പോലെ പെരുകുമോ?'\nകഴിഞ്ഞ വര്‍ഷം ഓര്‍ഗാനിക് ഫുഡ് മേഖലയില് പ്രമുഖരായ ഹോള് ഫുഡ്സ് ആമസോണിന്റെ ഭാഗമായി. 2006 ല് തുടങ്ങിയ ആമസോണ് വെബ് സര്‍വീസ്സെസ് ഇന്ന് കമ്പനിയുടെ റീറ്റെയ്ല് ബിസിനെസ്സിനെക്കാളും ലാഭകരമായി പ്രവര്‍ത്തിക്കുന്നു. തെറ്റായ തീരുമാനങ്ങള് എന്ന് പലപ്പോഴും മറ്റുള്ളവര്‍ക്ക് തോന്നുന്ന കാര്യങ്ങള് ആമസോണിന് ഏറ്റവും ലാഭകരമായി മാറിയിട്ടുണ്ട്.\nറിസ്‌ക് എടുക്കാനുള്ള ജെഫിന്റെ കഴിവ് തന്നെ ഇതിനു കാരണം. ആമസോണ് പ്രൈം, വെബ് സീരീസ് എന്നിവ ഇങ്ങനെയുള്ള എടുത്തുചാട്ടങ്ങളായിരുന്നു, ഇപ്പോള് ഏറ്റവും വിജയകരവും.\nവളരെ വിചിത്രമായ ഒരു ഹോബിയുമുണ്ട് ഈ കോടീശ്വരന്. ഉപേക്ഷിക്കപ്പെട്ട നാസ റോക്കറ്റുകളുടെ അവശിഷ്ടങ്ങള് സമുദ്രത്തില് തിരയുക! മുങ്ങിക്കപ്പലുകളുമായി ഒരു സംഘം തന്നെ ഇതിനായി കൂടെയുണ്ടാകും. ചിലപ്പോള് കുടുംബവും. ഇങ്ങനെയൊരു റോക്കറ്റ് വേട്ടയ്ക്കുവേണ്ടി ഒരിക്കല് മൂന്ന് ആഴ്ചയാണ് ജെഫ് ചെലവഴിച്ചത്.\nഅമേരിക്കയിലെ ഏറ്റവും വലിയ ഭൂവുടമകകളുടെ ലിസ്റ്റില് ഇന്ന് ജെഫ് ഉണ്ട്. സ്വന്തമായുള്ള വീടുകള് പലത്. അയല്‍ക്കാരന്, ബില് ഗേറ്റ്സ്. എയര്‍ബിഎന്‍ബിയും ഊബറും ഉള്‍പ്പെടെ പല ബിസിനസുകള്‍ക്കും വേണ്ടി ഫണ്ടിംഗ് നടത്തിയിട്ടുണ്ട് ജെഫ്. സ്വന്തമായ സ്ഥാപനങ്ങളിലൊന്ന് വാഷിംഗ് ടണ് പോസ്റ്റ് എന്ന പ്രമുഖ പത്രമാണ്.\n'ആശയം മാത്രമല്ല പ്രധാനം, അത് എങ്ങനെ നടപ്പില് വരുത്തും എന്നതാണ് ശ്രദ്ധിക്കേണ്ടത്. രണ്ടുപേര് കൂടിയിരുന്ന് ചര്‍ച്ച ചെയ്താല് ചിലപ്പോള് മികച്ച നൂറ് ഐഡിയകള് കിട്ടും. പക്ഷെ, അതുകൊണ്ട് എന്ത് പ്രയോജനം? അവ യാഥാര്‍ഥ്യമാക്കുന്നതിലാണ് കാര്യം'\nഒരു സംരംഭം വിജയിപ്പിക്കാന് എന്ത് ചെയ്യണം? 'നല്ല റിസര്‍ച്ച് നടത്തി മാര്‍ക്കറ്റ് മനസിലാക്കണം, മികച്ച ആളുകളെ കൂടെ നിര് ത്തണം. ഷെയറുകള് നല്‍കി അവരെയും ഉടമസ്ഥരാക്കുന്നത് വളരെ പ്രധാനപ്പെട്ട കാര്യമാണ്. നിങ്ങളുടെ\nലക്ഷ്യത്തിലേക്കെത്താന് ഒരുപാട് ചെറിയ കാര്യങ്ങളുണ്ടാകും, എന്തിന് മുന്‍ഗണന നല്‍കണം എന്ന് തീരുമാനിച്ച് പ്രവര്‍ത്തിക്കുക. നിങ്ങളുടെ വിഷന് എല്ലാവരും പങ്കുവയ്ക്കുന്ന രീതിയില് ഒരുമിച്ച് പ്രവര്‍ത്തിക്കണം.\nകമ്പനി തുടങ്ങി രണ്ട് വര്‍ഷത്തിനുള്ളില് ഐപിഒ പ്രഖ്യാപിച്ച് ബിസിനസ് ലോകത്തെ ഞെട്ടിച്ചു ജെഫ്. ഓഹരി വില 18 ഡോളര്, ഒരു വര്‍ഷം എത്തും മുമ്പ് ഇത് 100 ഡോളര് ആയി. അപ്പോള് ഇന്നോ? റെക്കോര്‍ഡുകള് മറികടന്ന് 1300 ഡോളറിനും മീതെ നില്‍ക്കുന്നു.\namazon Jeff Bezos Jeff bezos success story


നിയമസഭയ്ക്ക് അഞ്ചോ ആറോ മാസം മാത്രം കാലാവധി നിൽക്കെ കുട്ടനാട്, ചവറ മണ്ഡലങ്ങളിൽ ഉപതെരഞ്ഞെടുപ്പ് നടത്താനുള്ള തെരഞ്ഞെടുപ്പ് കമ്മീഷന്‍റെ തീരുമാനം ജനങ്ങളെ ശിക്ഷിക്കുന്നതിനു തുല്യമാണ്. ജനാധിപത്യ തെരഞ്ഞെടുപ്പ് സമ്പ്രദായത്തോട് ജനങ്ങൾക്ക് അവമതിപ്പുണ്ടാക്കാൻ ഇടയാക്കുമെന്നതിനാൽ ഈ തീരുമാനം പിൻവലിക്കണം.\nകുട്ടനാട്, ചവറ മണ്ഡലങ്ങളിൽ ഒഴിവ് വന്നിട്ട് ഏകദേശം എട്ടു മാസമായി. ഇത്രയും ദീർഘനാൾ എംഎൽഎ ഇല്ലാതെ മുന്നോട്ടു പോകാമെങ്കിൽ നാലുമാസം കൂടി കഴിഞ്ഞ് പൊതുതെരഞ്ഞെടുപ്പു നടക്കുമ്പോൾ മാത്രം തെരഞ്ഞെടുപ്പു നടത്തിയാൽ മതിയാവും. കോവിഡ് 19 രോഗവ്യാപനം വർധിക്കുന്ന സാഹചര്യത്തിൽ ജനങ്ങളൊന്നാകെ പുറത്തിറങ്ങി രോഗം വ്യാപിപ്പിക്കും. ക്വാറന്‍റൈനിൽ കഴിയുന്നവർക്കും കണ്ടെയ്ൻമെന്‍റ് സോണിൽ കഴിയുന്നവർക്കും തെരഞ്ഞെടുപ്പുരംഗത്തു സജീവമാകാൻ സാധ്യമല്ല. ആവശ്യമായ പ്രചാരണങ്ങൾ നടത്താൻ സാധിക്കില്ല. ഏകദേശം 20 കോടി രൂപ ചെലവുവരുന്ന പ്രക്രിയയാണിത്. സാമ്പത്തിക ഞെരുക്കത്തിൽ കഴിയുമ്പോൾ ഈ പണം കണ്ടെത്തണം. ദൈനംദിന കാര്യങ്ങൾ വെട്ടിച്ചുരുക്കേണ്ടി വരും. ഉദ്യോഗസ്ഥർ പോലീസ് ഉൾപ്പെടെ കേന്ദ്രീകരിക്കേണ്ടി വരും.\nകോവിഡ് മാനദണ്ഡമനുസരിച്ച് വോട്ടു ചെയ്യാൻ കൂടുതൽ സമയമെടുക്കും. ഒരു മണിക്കൂറിൽ പരമാവധി പതിനഞ്ചു പേർ വോട്ടു ചെയ്താൽ ഇപ്പോൾ ഉള്ളതിന്‍റെ ഇരട്ടി പോളിംഗ് സ്റ്റേഷൻ വേണ്ടിവരും. അല്ലെങ്കിൽ രണ്ടു ദിവസമായി നടത്തേണ്ടി വരും. തെരഞ്ഞെടുപ്പു സമയത്ത് രാഷ്‌ട്രീയ പാർട്ടികൾക്കും പ്രവർത്തകർക്കും ഉണ്ടാകുന്ന ചെലവുകൾ എത്രയെന്ന് ഊഹിക്കാമല്ലോ. ഈ ദിവസങ്ങളിലെ മനുഷ്യാധ്വാന ദിവസനഷ്ടം കൂടി കണക്കിലെടുക്കുമ്പോൾ നാലു മാസത്തിനു വേണ്ടി ഇതെല്ലാം ഈ കൊച്ചു സംസ്ഥാനം വഹിക്കണമോ? ഭരണാധികാരികൾ ജനങ്ങളോട് പ്രതിബദ്ധത ഉള്ളവരെ ങ്കിൽ തെരഞ്ഞെടുപ്പ് ഒഴിവാക്കാൻ ഇടപെടണം.


Punch -ന്റെ ബുക്കിംഗ് ആരംഭിച്ച് Tata; ഔദ്യോഗിക ലോഞ്ചും ഡെറിവറികളും ഓക്ടോബർ 20 -ന് - Malayalam DriveSpark\n57 min ago ഒരേ പ്ലാറ്റ്ഫോമും വ്യത്യസ്തമായ ലുക്കും; മാറ്റുരയ്ക്കാം Hyundai Alcazar ഉം Kia Carens ഉം തമ്മിൽ\nPunch -ന്റെ ബുക്കിംഗ് ആരംഭിച്ച് Tata; ഔദ്യോഗിക ലോഞ്ചും ഡെറിവറികളും ഓക്ടോബർ 20 -ന്\nPublished: Monday, October 4, 2021, 15:37 [IST]\nടാറ്റ തങ്ങളുടെ ഏറ്റവും പുതിയ മോഡലായ പഞ്ച് രാജ്യത്ത് ഔദ്യോഗികമായി വെളിപ്പെടുത്തി. ഇന്ത്യൻ വിപണി ഏറെക്കാലമായി കാത്തിരുന്ന മോഡൽ ഇപ്പോൾ താൽപ്പര്യമുള്ളവർക്ക് ഓൺലൈനിലോ അംഗീകൃത ടാറ്റ ഡീലർഷിപ്പ് വഴിയോ 21,000 രൂപ ടോക്കൺ തുകയ്ക്ക് മുൻകൂട്ടി ബുക്ക് ചെയ്യാനാകും.\nപഞ്ച് മൈക്രോ എസ്‌യുവി 2021 ഒക്ടോബർ 20 -ന് പുറത്തിറക്കുമെന്ന് കമ്പനി ഔദ്യോഗികമായി പ്രഖ്യാപിച്ചു. ഡെലിവറികളും അന്നുതന്നെ ആരംഭിക്കും.\n5.0 ലക്ഷം മുതൽ 8.3 ലക്ഷം രൂപ വരെയാണ് വാഹനത്തിന് എക്സ്-ഷോറൂം വില പ്രതീക്ഷിക്കുന്നത്, പുതിയ ടാറ്റ പഞ്ച് B-സെഗ്മെന്റ് ഹാച്ച്ബാക്കുകൾക്കും മാരുതി ഇഗ്നിസ്, മഹീന്ദ്ര KUV100, നിസാൻ മാഗ്നൈറ്റ്, റെനോ കൈർ എന്നിവയുൾപ്പെടെയുള്ള സബ് കോംപാക്റ്റ് എസ്‌യുവികൾക്കും ഒരു വെല്ലുവിളിയാവും. പ്യുവർ, അഡ്വഞ്ചർ, അക്കംപ്ലിഷ്ഡ്, ക്രിയേറ്റീവ് എന്നിങ്ങനെ നാല് വേരിയന്റുകളിലാണ് നിർമ്മാതാക്കൾ എസ്‌യുവി വാഗ്ദാനം ചെയ്യുന്നത്.\nപുതിയ ടാറ്റ പഞ്ച് ഓർക്കസ് വൈറ്റ്, ഡേറ്റോണ ഗ്രേ, ട്രോപ്പിക്കൽ മിസ്റ്റ്, ആറ്റോമിക് ഓറഞ്ച്, മെറ്റിയർ ബ്രോൺസ്, ടൊർണാഡോ ബ്ലൂ, കാലിപ്സോ റെഡ് എന്നിങ്ങനെ ഏഴ് നിറങ്ങളിൽ ലഭ്യമാണ്. ബ്ലാക്ക് റൂഫിനൊപ്പം ഡ്യുവൽ-ടോൺ കളർ ഓപ്ഷനുകൾളോടെ ക്രിയേറ്റീവ് ട്രിം വാഗ്ദാനം ചെയ്യുന്നു.\nഓർക്കസ് വൈറ്റ്, ഡേറ്റോണ ഗ്രേ എന്നീ നിറങ്ങളിൽ ബേസ് വേരിയന്റ് ലഭ്യമാണ്, അതേസമയം അഡ്വഞ്ചർ ട്രിം ഓർക്കസ് വൈറ്റ്, ഡേറ്റോണ ഗ്രേ, ട്രോപ്പിക്കൽ മിസ്റ്റ്, ആറ്റോമിക് ഓറഞ്ച് എന്നിവ വാഗ്ദാനം ചെയ്യുന്നു. അക്കംപ്ലിഷ് മോഡലിന് മീറ്റിയോർ ബ്രോൺസിനൊപ്പം അഡ്വഞ്ചർ മോഡലിന്റെ എല്ലാ നിറങ്ങളും ലഭിക്കുന്നു.\nചെറു യുവിക്ക് 3,827 mm നീളവും 1945 mm വീതിയും 1615 mm ഉയരവും 2,445 mm വീൽബേസും ലഭിക്കുന്നു. ഇതിന് 187 mm ഗ്രൗണ്ട് ക്ലിയറൻസും 366 ലിറ്റർ ബൂട്ട് സ്പേസും ഉണ്ടാകും. ടോപ്പ്-സ്പെക്ക് മോഡലുകൾ 16 ഇഞ്ച് ഡ്യുവൽ-ടോൺ അലോയ്കളുമായി എത്തും.\nപുതിയ ആൽഫ മോഡുലാർ പ്ലാറ്റ്ഫോമിനെ അടിസ്ഥാനമാക്കിയുള്ള ബ്രാൻഡിന്റെ രണ്ടാമത്തെ മോഡലാണിത്. ഇതേ പ്ലാറ്റഫോം ആൾട്രോസിനും അടിവരയിടുന്നു. സഹോദര ഹാച്ചിന് സമാനമായി, ഇത് 90 ഡിഗ്രി വീതിയിൽ ഓപ്പൺ ചെയ്യാവുന്ന ഡോറുകൾ വാഗ്ദാനം ചെയ്യും.\nസവിശേഷതകളുടെ കാര്യത്തിൽ, ചെറു എസ്‌യുവിയ്ക്ക് 7.0 ഇഞ്ച് ടച്ച്‌സ്‌ക്രീൻ ഇൻഫോടെയിൻമെന്റ് സിസ്റ്റം, 7.0 ഇഞ്ച് സെമി-ഡിജിറ്റൽ ഇൻസ്‌ട്രുമെന്റ് കൺസോൾ, ആൻഡ്രോയിഡ് ഓട്ടോ, ആപ്പിൾ കാർപ്ലേ, 27 ഫീച്ചറുകളുള്ള കണക്റ്റഡ് കാർ ടെക്, ഓട്ടോമാറ്റിക് എസി, ഓട്ടോമാറ്റിക് പ്രൊജക്ടർ ഹെഡ്‌ലാമ്പുകൾ, റെയിൻ സെൻസിംഗ് വൈപ്പറുകൾ , തുടങ്ങിയവ ലഭിക്കുന്നു.\nവാഹനത്തിൽ സേഫ്റ്റിയ്ക്കും സെക്യൂറിറ്റയ്ക്കും വേണ്ടി, കുഞ്ഞൻ എസ്‌യുവി ഡ്യുവൽ ഫ്രണ്ട് എയർബാഗുകൾ, ABS, ബ്രേക്ക് സ്വേ കൺട്രോൾ, EBD, റിയർ പാർക്കിംഗ് സെൻസറുകളും ക്യാമറയും, സ്പീഡ് അലർട്ട് തുടങ്ങിയ സംവിധാനങ്ങൾ വാഗ്ദാനം ചെയ്യുന്നു.\nടിയാഗോ, ടിഗോർ, ആൾട്രോസ് എന്നീ മോഡലുകളെ ശക്തിപ്പെടുത്തുന്ന അതേ എഞ്ചിൻ യൂണിറ്റാണ് മോക്രോ എസ്‌യുവിയിൽ വരുന്നത്. ഈ എഞ്ചിൻ 86 bhp കരുത്തും 113 Nm പരമാവധി torque ഉം ഉത്പാദിപ്പിക്കുന്നു. ഗിയർബോക്സ് ഓപ്ഷനുകളിൽ അഞ്ച് സ്പീഡ് മാനുവലും AMT -യും ഉൾപ്പെടും.\nടാറ്റ പഞ്ച് എഞ്ചിൻ സ്റ്റാർട്ട്/സ്റ്റോപ്പ് സിസ്റ്റത്തോടൊപ്പം വരും, അത് വാഹനത്തിന്റെ കാര്യക്ഷമത മെച്ചപ്പെടുത്തും. AMT മോഡൽ പുത്തൻ ട്രാക്ഷൻ പ്രോ മോഡും അവതരിപ്പിക്കും.\nഎഞ്ചിന് ഡൈന-പ്രോ സാങ്കേതികവിദ്യയും പിന്ഥുണയ്ക്കുന്നു, ഇത് എഞ്ചിനിലേക്ക് ശുദ്ധവായു വിതരണം ചെയ്യുന്നു, അതിലൂടെ കാര്യക്ഷമമായ കംബസ്റ്റനും മെച്ചപ്പെട്ട പവർ വിതരണത്തിനും സഹായിക്കുന്നു. മെച്ചപ്പെട്ട പ്രകടനത്തിന് ഇത് അധിക ലോ-എൻഡ് torque ഉം നൽകുന്നു. വാഹനം സിറ്റി, ഇക്കോ എന്നിങ്ങനെ രണ്ട് എഞ്ചിൻ ഡ്രൈവ് മോഡുകൾ വാഗ്ദാനം ചെയ്യുന്നു.\nപെട്രോൾ പവർട്രെയിന് പിന്നാലെ പഞ്ച് മോക്രോ എസ്‌യുവിയുടെ ഇലക്ട്രിക് പതിപ്പും നിർമ്മാതാക്കളുടെ അണിയറയിൽ ഒരുങ്ങുന്നുണ്ടെന്നാണ് റിപ്പോർട്ടുകൾ സൂചിപ്പിക്കുന്നത്.\nഇതും ബ്രാൻഡിന്റെ സിപ്ട്രോൺ സാങ്കേതിവിദ്യ ഉപയോഗിച്ച് എത്തുമെന്ന് ഞങ്ങൾ പ്രതീക്ഷിക്കുന്നു. 2020 ഓട്ടോ എക്സ്പോയിൽ കമ്പനി പ്രദർശിപ്പിച്ച് ആൾട്രോസ് പ്രീമിയം ഹാച്ച്ബാക്കിന്റെ ഇലക്ട്രിക് പതിപ്പിന് പിന്നാലെയാവും പഞ്ച് ഇവിയുടെ അരങ്ങേറ്റം.\nTata opens bookings for punch micro suv official launch date set on 20th october 2021\nStory first published: Monday, October 4, 2021, 15:37 [IST]


ഡിസംബര് 19, തിങ്കളാഴ്ച ജര്‍മനിയിലെ ബെര്‍ളിനിലെ ക്രിസ്മസ് മാര്‍ക്കറ്റിലുണ്ടായ ഭീകരാക്രമണത്തിലെ ദുരന്ത സംഭവങ്ങളില് തനിക്കുള്ള അഗാധമായ ദുഃഖമറിയിച്ചുകൊണ്ട് ഫ്രാന്‍സീസ് പാപ്പാ സന്ദേശം അയച്ചു. ബെര്‍ളിന് ആര്‍ച്ചുബിഷപ്പ് ഹൈനര് കോഹിന് വത്തിക്കാന് സ്റ്റേറ്റു സെക്രട്ടറി കര്‍ദിനാള് പിയെത്രോ പരോളിന് വഴി അയച്ച സന്ദേശത്തിന്‍റെ പൂര്‍ണരൂപം താഴെക്കൊടുക്കുന്നു:\nHis Excellency Msgr. Heiner Koch\nഅഗാധമായ ദുഃഖത്തോടെ പരിശുദ്ധപിതാവ് ബെര്‍ളിനില് ഉണ്ടായ ഭീകരമായ അക്രമപ്രവൃത്തി യെക്കുറിച്ച് - ഒട്ടേറെ പേര് മരിക്കുകയും അനേകര്‍ക്കു പരിക്കേല്‍ക്കുകയും ചെയ്ത സംഭവത്തെ ക്കുറിച്ച് - അറിയുകയുണ്ടായി. ദുരന്തത്തിനിരയായവരുടെ കുടുംബാംഗങ്ങളുടെ രോദനത്തില് പങ്കു ചേരുന്ന പരിശുദ്ധ പിതാവ് തികഞ്ഞ അനുകമ്പയോടെ വേദനയുടെ വേളയില് അവരോടൊത്തു ണ്ടെന്ന് ഉറപ്പുതരുന്നു. പ്രാര്‍ഥനയില്, പരേതരായവരെ ദൈവത്തിന്‍റെ കരുണയ്ക്കു സമര്‍പ്പിക്കുക യും പരിക്കേറ്റവരുടെ സൗഖ്യത്തിനായി ദൈവത്തോടു യാചിക്കുകയും ചെയ്യുന്നു. അടിയന്തിര ശുശ്രൂഷാ-സുരക്ഷാ മേഖലകളിലുള്ളവരുടെ ഉത്തരവാദിത്വപൂര്‍വമായ സേവനത്തിന് പരിശുദ്ധ പി താവ് അവരോടുള്ള പ്രത്യേക കൃതജ്ഞതകൂടി അറിയിക്കുന്നു. ഭീകരതയുടെ കൊലപാതകമൗഢ്യത്തിന് ഈ ലോകത്തില് ഇനിയും ഇടമില്ല എന്നാഗ്രഹിക്കുന്ന സന്മനസ്സുള്ള എല്ലാവരോടും ഫ്രാന്‍സീസ് പാപ്പായും ചേരുന്നു. ഇത്തരുണത്തില്, കരുണയുടെ പിതാവായ ദൈവത്തോടു സാന്ത്വനത്തിന്‍റെ, സംരക്ഷണത്തിന്‍റെ, സമാശ്വാസത്തിന്‍റെ അനുഗ്രഹം യാചിക്കുന്നു.


'പറഞ്ഞത് അങ്ങനെയല്ല, എന്നെ തെറ്റിദ്ധരിച്ചു'; കസബ വിവാദത്തില് വീണ്ടും വിശദീകരണവുമായി പാര്‍വതി - Samakalika Malayalam\n'പറഞ്ഞത് അങ്ങനെയല്ല, എന്നെ തെറ്റിദ്ധരിച്ചു'; കസബ വിവാദത്തില് വീണ്ടും വിശദീകരണവുമായി പാര്‍വതി\nBy സമകാലിക മലയാളം ഡെസ്‌ക് | Published: 02nd January 2019 12:55 PM |\nLast Updated: 02nd January 2019 12:55 PM | A+A A- |\nകസബ വിവാദത്തിന്റെ പേരില് സോഷ്യല് മീഡിയയില് രൂക്ഷ വിമര്‍ശനമാ ണ് നടി പാര്‍വതിക്ക് നേരിടേണ്ടിവന്നത്. ഇന്നും അതിന്റെ പേരിലുള്ള അക്രമണം അവസാനിച്ചിട്ടില്ല. ഈ വിഷയത്തില് പാര്‍വതി പലപ്രാവശ്യം വിശദീകരണം നല്‍കിയിട്ടുണ്ട്. ഇപ്പോള് വീണ്ടും കസബ വിവാദത്തെക്കുറിച്ച് പറയുകയാണ് താരം. താന് പറഞ്ഞത് തെറ്റിദ്ധരിക്കപ്പെടുകയായിരുന്നുവെന്നാണ് പാര്‍വതി പറയുന്നത്.\nസ്ത്രീ വിരുദ്ധ കഥാപാത്രങ്ങളെയല്ല അവയെ മഹത്വവല്‍ക്കരിക്കുന്നതിനെതിരേയാണ് താന് അഭിപ്രായം പറഞ്ഞത് എന്നാണ് പാര്‍വതി വ്യക്തമാക്കിയത്. സിനിമയിലെ സംഭാഷണങ്ങളില് നിന്ന് അവസരം ലഭിച്ചാല് ആദ്യം വെട്ടാന് ആഗ്രഹിക്കുന്ന വാക്കേത്? എന്തുകൊണ്ട? എന്ന ചോദ്യത്തിനുള്ള ഉത്തരമായിട്ടാണ് താരം വിശദീകരണം നല്‍കിയത്.\nഏറെ തെറ്റിദ്ധരിക്കപ്പെട്ട ഒരു അഭിപ്രായത്തില് നിന്നാണ് ഈ ചോദ്യം വരുന്നത്. സിനിമയില് സ്ത്രീ വിരുദ്ധമായും സഭ്യമല്ലാതെയും സംസാരിക്കുകയും പ്രവര്‍ത്തിക്കുകയും ചെയ്യുന്ന കഥാപാത്രങ്ങള് പാടില്ലെന്നു പറഞ്ഞിട്ടില്ല. സിനിമ സമൂഹത്തെ പ്രതിഫലിപ്പിക്കുന്നതായതു കൊണ്ട് അത്തരം കഥാപാത്രങ്ങള് വേണ്ടി വരും. പക്ഷേ അങ്ങനെയുള്ള കഥാപാത്രങ്ങളെയും സംഭാഷണങ്ങളെയും മഹത്വവത്കരിച്ചും മാതൃകയാക്കിയും കാണിക്കുന്നത് ശരിയില്ല എന്നാണ് പറഞ്ഞത്.' പാര്‍വതി വ്യക്തമാക്കി. 2017 ലെ ഐഎഫ്എഫ്‌കെ വേദിയില് വെച്ചാണ് കസബയിലെ മമ്മൂട്ടി കഥാപാത്രത്തെ പാര്‍വതി വിമര്‍ശിച്ചത്.\nമമ്മൂട്ടി പാര്‍വതി കസബ


അശ്വതി, ഭരണി നക്ഷത്രജാതര് അനുഷ്ഠിക്കേണ്ട കര്‍മ്മങ്ങള് :: Janmabhumi Daily\nഅശ്വതി : ഈ നക്ഷത്രത്തില് ജനിച്ചാല് ബുദ്ധിശക്തി, ധൈര്യം, സാമര്‍ത്ഥ്യം എന്നവ ഉണ്ടായിരിക്കും. ഓര്‍മ്മശക്തി, അറിവ് സമ്പാദിക്കുന്നതില് താല്‍പര്യം, വിശാലനയനങ്ങള്, വിസ്തൃതമായ നെറ്റിത്തടം, ശാന്തത, വിനയം, ചിലപ്പോള് നിര്‍ബന്ധബുദ്ധി, ബലപ്രയോഗത്തിന് വഴങ്ങാത്ത സ്വഭാവം, നിശ്ചദാര്‍ഢ്യം, ചിലപ്പോള് മദ്യാപാനാസക്തി, സേവന സന്നദ്ധത, പരിശ്രമശീലം തുടങ്ങിയ ഇവരുടെ ലക്ഷണങ്ങളാണ്. സ്ത്രീകള് ഈ നക്ഷത്രത്തില് ജനിക്കുന്നത് ഐശ്വര്യപ്രദമാണ്. അശ്വതി ജാതകരില് നിന്ന് ഔഷധങ്ങള് സ്വീകരിക്കുന്നതും അവര് ഔഷധങ്ങള് നല്‍കുന്നതും ഫലപ്രദമാണെന്ന് വിശ്വസിക്കപ്പെടുന്നു. കാര്‍ത്തിക, മകയിരം, പുണര്‍തം, വിശാഖം നാലാംപാദം, അനിഴം, തൃക്കേട്ട എന്നിവ പ്രതികൂലനക്ഷത്രങ്ങളാണ്. സൂര്യന്, ചൊവ്വ, വ്യാഴം എന്നീ ദശാകാലങ്ങള് ഇവര്‍ക്ക് പൊതുവെ അശുഭമായേക്കാം. അതിനാല് ഇക്കാലത്ത് ഇവര് വിധിപ്രകാരം ദോഷപരിഹാരകര്‍മ്മങ്ങള് അനുഷ്ഠിക്കേണ്ടതാണ്. ഈ നക്ഷത്രക്കാര് ഗണപതിയെ ഭജിക്കുന്നത് ഉത്തമമാണ്. ജന്മനക്ഷത്രം തോറും ഗണപതിഹോമം നടത്തുന്നത് ഐശ്വര്യപ്രദമായിരിക്കും. വിനായക ചതുര്‍ത്ഥിനാളില് വ്രതമനുഷ്ഠിക്കുന്നതും ഉത്തമം. കേതുപ്രീതികരമായ മന്ത്രങ്ങളും സ്തോത്രങ്ങളും ഇവര് ജപിക്കുന്നതും ഉത്തമം. രാശ്യാധിപനായ കുജനെ പ്രീതിപ്പെടുത്തുന്ന കര്‍മ്മങ്ങളും ഇവര് അനുഷ്ഠിക്കേണ്ടതാണ്. ചൊവ്വാഴ്ചയും അശ്വതി നക്ഷത്രവും ചേര്‍ന്നുവരുന്ന ദിവസം സുബ്രഹ്മണ്യഭജനം, ഭദ്രകാളീഭജനം (ചൊവ്വ ജാതകത്തില് യുഗ്മരാശിയിലെങ്കില്) എന്നിവ നടത്തുന്നത് ഫലപ്രദമാണ്. ഭരണി: ഈ നക്ഷത്രക്കാരുടെ മറ്റുള്ളവരോടുള്ള പെരുമാറ്റം പലപ്പോഴും ആകര്‍ഷകമായിരിക്കും. ഇവര് പലപ്പോഴും അപവാദങ്ങള്‍ക്ക് പാത്രമാവുകയും ചെയ്യും. ഒരു ലക്ഷ്യത്തിന് വേണ്ടി സ്ഥിരപരിശ്രമം ചെയ്യാറുള്ള ഇവര് കാഠിന്യമനസ്സുള്ളവരായിരിക്കും. കലാപരമായ കാര്യങ്ങളില് ചിലര്‍ക്ക് താല്‍പര്യമുണ്ടായിരിക്കും. പരിശ്രമത്തിനൊത്ത് ഇവര്‍ക്ക് ഫലം ലഭിക്കാറില്ല. പൊതുവെ ഇവര്‍ക്ക് ആരോഗ്യവും ദേഹപുഷ്ടിയും കാണും. ഈ നക്ഷത്രത്തില് ജനിച്ച സ്ത്രീകള്‍ക്ക് പൊതുവെ ദാമ്പത്യസുഖം കുറവായിക്കും.രോഹിണി, തിരുവാതിര, പൂയം, വിശാഖം നാലാം പാദം, അനിഴം, തൃക്കേട്ട എന്നിവ പ്രതികുലനക്ഷത്രങ്ങളാണ്. ചന്ദ്രന്, രാഹു, ശനി എന്നീ ദശാകാലങ്ങളില് അവര് വിധിപ്രകാരം ദോഷപരിഹാരകര്‍മ്മങ്ങള് അനുഷ്ഠിക്കണം. മഹാലക്ഷ്മീഭജനം, അന്നപൂര്‍ണേശ്വരി ഭജനം തുടങ്ങിയവ ഭരണിനക്ഷത്രക്കാര് അനുഷ്ഠിക്കുന്നത് ഫലപ്രദമായിരിക്കും. ജന്മനക്ഷത്രം തോറും ലക്ഷ്മീപൂജ നടത്തുന്നതും ഉത്തമമാണ്. ക്ഷേത്രങ്ങളില് യക്ഷിക്ക് വഴിപാടുകള് നടത്തുക, ശുക്രപ്രീതികരമായ മന്ത്രങ്ങളും സ്തോത്രങ്ങളും ജപിക്കുക എന്നിവയും ഫലപ്രദമായ കര്‍മ്മങ്ങളാണ്. വെള്ളി, ചൊവ്വ ദിവസങ്ങളും ഭരണി നക്ഷത്രവും ചേര്‍ന്ന് വരുന്ന ദിവസങ്ങളില് ഇവര് സവിശേഷപ്രാധാന്യത്തോടെ വ്രതം, മറ്റ് ദോഷപരിഹാരകര്‍മ്മങ്ങള് എന്നിവ അനുഷ്ഠിക്കണം. വെള്ള, ഇളംനീല, വിവിധവര്‍ണങ്ങള് ചേര്‍ന്നത്, ചുവപ്പ് എന്നീ നിറങ്ങള് ഇവര്‍ക്ക് അനുകൂലമാണ്. ഡോ.കെ. ബാലകൃഷ്ണവാര്യര്\nകൊടുങ്ങല്ലൂര് ഭരണി: അശ്വതി കാവുതീണ്ടല് നാളെ\nനൃത്തംകഴിഞ്ഞ് അശ്വതി ഓട്ടോഓടിച്ച് മടങ്ങി


എൻ.ഐ.എ.ക്കു മുന്നിൽ കരഞ്ഞുതളർന്ന് സൗമ്യബീബി | terrorism\nഎൻ.ഐ.എ.ക്കു മുന്നിൽ കരഞ്ഞുതളർന്ന് സൗമ്യബീബി\nഎന്.ഐ.എ. അറസ്റ്റ് ചെയ്ത മൊസറഫ് ഹൊസ്സെന്റെ ഭാര്യ സൗമ്യ ബീബി പെരുമ്പാവൂര് മുടിക്കലിലെ വീട്ടില്.\nകൊച്ചി: മൂന്നാംക്ലാസുകാരി രുക്‌സാനയും എൽ.കെ.ജി.ക്കാരൻ മുഹമ്മദ് ജാഫറും അമ്മയുടെ മൊബൈൽഫോണിൽ കാർട്ടൂൺ വീഡിയോ കാണുന്നു. കരഞ്ഞുതളർന്ന കണ്ണുകളുമായി അവരുടെ അമ്മ സൗമ്യബീബി, പാതിതുറന്ന വാതിലിൽ, പാതിമറച്ച മുഖവുമായി നിന്നു. ‘‘യേ തോ ബത്താവോ മേരാ പതി ക്യാ ജുറും കിയാ ഹെ...’’ (എന്റെ ഭർത്താവ് എന്ത് കുറ്റമാണ് ചെയ്തത് എന്നെങ്കിലും പറയൂ).\nവെളുപ്പിന് രണ്ടുമണിക്ക് വീടിനുള്ളിലേക്ക് ഇരച്ചെത്തിയ എൻ.ഐ.എ. സംഘത്തോട് ചോദിച്ച അതേചോദ്യം അവർ ആവർത്തിക്കുന്നു. ‘‘കിസീസേ കോയി ലഫ്ടാ നഹി ഹെ’’ (ആരുമായും വഴക്കുണ്ടാക്കിയിട്ടില്ല). അൽഖായിദ ബന്ധത്തിൽ എൻ.ഐ.എ. അറസ്റ്റുചെയ്ത മൊസറഫ് ഹൊസ്സെന്റെ ഭാര്യക്ക്, എന്തിനാണ് ഭർത്താവിനെ പോലീസ് കൊണ്ടുപോയതെന്ന് അറിയില്ല. ആരും അവരോട് ഒന്നും പറഞ്ഞതുമില്ല.\nപെരുമ്പാവൂർ മുടിക്കലിലെ വഞ്ചിനാട് ജങ്ഷനിലുള്ള നിരവീടുകളിലൊന്നിൽ ശനിയാഴ്ച പുലർച്ചെ കുട്ടികളും സൗമ്യബീബിയും നല്ല ഉറക്കത്തിലായിരുന്നു. വാതിലിൽ തുടരെ മുട്ടുകേട്ട് മൊസറഫ് വാതിൽ തുറന്നതും സാധാരണവേഷത്തിലെത്തിയ എൻ.ഐ.എ.-പോലീസ് സംഘാംഗങ്ങൾ വീടിനുള്ളിലേക്കു കയറി. മൊസറഫിനെ വട്ടംപിടിച്ചു. ‘ലാപ്ടോപ്പ് എവിടെ....എടുക്ക്..’- സംഘത്തിലൊരാൾ പറഞ്ഞു. ലാപ്ടോപ്പ് ഇല്ലെന്ന് പറഞ്ഞിട്ടും വീടുമുഴുവൻ പരിശോധിച്ചു. മൊസറഫിന്റെ മൊബൈൽ പിടിച്ചെടുത്തു. സൗമ്യയുടെ മൊബൈൽ വാങ്ങി പരിശോധിച്ച് തിരിച്ചുകൊടുത്തു.\nസംഘത്തിലുണ്ടായിരുന്ന രണ്ടുസ്ത്രീകളുടെ കൈകളിൽപ്പിടിച്ച് സൗമ്യ ബീബി കരഞ്ഞു. സംഘാംഗങ്ങൾ ഇടയ്ക്കിടെ സൗമ്യബീബിയോട് പറഞ്ഞുകൊണ്ടിരുന്നു- ‘‘കുഴപ്പമില്ല, നോ ടെൻഷൻ, നോ പ്രോബ്ലം.’’ പെരുമ്പാവൂരിലെ ടെക്‌സ്റ്റൈൽ കടയിലെ സെയിൽസ്മാൻ മാത്രമാണ് അവർക്ക് ഭർത്താവ്.\nപശ്ചിമബംഗാളുകാരനായ മൊസറഫ് ഒഡിഷക്കാരിയായ സൗമ്യയെ കല്യാണം കഴിക്കുന്നത് പത്തുവർഷംമുമ്പാണ്. മൊസറഫ് അന്ന് ഒരു പ്രമുഖ കമ്പനിയിലെ സെയിൽസ്‌മാനായി ഒഡിഷയിൽ ജോലിനോക്കുകയായിരുന്നു. പിന്നീടാണ് എറണാകുളത്തെത്തിയത്. മുമ്പ് പെരുമ്പാവൂരിലെ ടെക്‌സ്റ്റൈൽ ഷോപ്പിൽ മൊസറഫ് ജോലിചെയ്തിരുന്നു. അതുപേക്ഷിച്ചാണ് ഒഡിഷയിലേക്ക് പോയത്.\nകല്യാണം കഴിഞ്ഞ് പെരുമ്പാവൂരിലെത്തി. ഇതേ സ്ഥലത്തുതന്നെ ജോലിക്കു കയറി. ‘‘വോ ഉനെ ചോഡ് ദേഗാ നാ..’’ (അവർ ഭർത്താവിനെ വിടുമായിരിക്കുമല്ലേ)- സൗമ്യബീബി ആരോടെന്നില്ലാതെ പറഞ്ഞു.\ncontent highlights: soumya bibi wife of mosaraf hossen responds


Exhaustion | ഇടയ്ക്കിടെ മനസിനും ശരീരത്തിനും തളർച്ച അനുഭവപ്പെടാറുണ്ടോ? ഊർജസ്വലത നിലനിർത്താൻ ചെയ്യേണ്ട കാര്യങ്ങൾ | here are five tips to follow if your body is giving you signs of exhaustion – News18 Malayalam\nExhaustion | ഇടയ്ക്കിടെ മനസിനും ശരീരത്തിനും തളർച്ച അനുഭവപ്പെടാറുണ്ടോ? ഊർജസ്വലത നിലനിർത്താൻ ചെയ്യേണ്ട കാര്യങ്ങൾ\nഇടയ്ക്കിടെ ക്ഷീണം അനുഭവപ്പെടുന്നത് ചിലപ്പോൾ നിങ്ങളുടെ ശരീരത്തിനും മനസ്സിനും വിശ്രമം ആവശ്യമാണെന്നതിന്റെ സൂചനയാകാം.\nLast Updated : March 18, 2022, 14:04 IST\nചിലപ്പോൾ പ്രത്യേകിച്ച് ഒന്നും ചെയ്തില്ലെങ്കിലും നമുക്ക് തളർച്ച (Exhaustion) അനുഭവപ്പെടാം. പ്രത്യേകിച്ച് കാരണങ്ങൾ ഒന്നുമില്ലാതെ തന്നെ ഇനി ഒന്നും ചെയ്യാൻ കഴിയില്ലെന്ന തോന്നലും ഉണ്ടായേക്കാം. ഇങ്ങനെ ഇടയ്ക്കിടെ ക്ഷീണം അനുഭവപ്പെടുന്നത് ചിലപ്പോൾ നിങ്ങളുടെ ശരീരത്തിനും മനസ്സിനും വിശ്രമം ആവശ്യമാണെന്നതിന്റെ സൂചനയാകാം. ശരീരത്തിന്റെ ക്ഷീണം മാനസികമായ തളർച്ചയ്ക്കും കാരണമാകും. അതിനാൽ ഇടയ്ക്കിടെ ക്ഷീണം അനുഭവപ്പെടുന്നവർക്ക് ഊർജ്ജസ്വലത വീണ്ടെടുക്കാൻ സഹായിക്കുന്ന ചില മാർഗങ്ങൾ അറിയാം.\nഎല്ലാ തിരക്കുകളും മാറ്റിവെച്ച് ഒന്നോ രണ്ടോ ദിവസം നിങ്ങൾക്ക് വേണ്ടി മാത്രമായി നീക്കിവെയ്ക്കുക. ഈ ദിവസങ്ങളിലിൽ നിങ്ങളുടെ ഫോണും ലാപ്ടോപ്പുമെല്ലാം മാറ്റിവെയ്ക്കുക. ഈ സമയത്ത് നിങ്ങൾക്കിഷ്ടപ്പെട്ട കാര്യങ്ങൾ ചെയ്യാൻ ശ്രമിക്കുക. വീട്ടിൽ തന്നെ ഇരുന്ന് ആവശ്യത്തിന് വിശ്രമിക്കാൻ ശ്രമിക്കുക. പുറത്തെവിടെയെങ്കിലും പോയി നിങ്ങൾക്ക് പ്രിയപ്പെട്ട ലഘുഭക്ഷണങ്ങൾ കഴിക്കാം. പറ്റുമെങ്കിൽ പഴയ സുഹൃത്തുക്കളോടും കുടുംബത്തോടുമെല്ലാം സംസാരിക്കാൻ സമയം കണ്ടെത്തുക. ഈ സമയത്ത് പതിവായി ചെയ്യുന്ന കാര്യങ്ങൾ മാറ്റിവച്ച് നിങ്ങൾക്ക് ഇഷ്ടമുള്ളവ മാത്രം ചെയ്യുക\nശരീരത്തെയും മനസ്സിനെയും സുഖപ്പെടുത്താനുള്ള ഏറ്റവും നല്ല മാർഗങ്ങളിൽ ഒന്നാണ് ധ്യാനം. ഇത് ശരീരത്തിൽ നിന്നുള്ള നെഗറ്റീവ് ഊർജ്ജം എടുത്തുകളയുകയും പോസിറ്റീവ് ചിന്തകൾ മനസ്സിലേക്ക് കൊണ്ടുവരുകയും സമാധാനത്തോടെയിരിക്കാൻ നിങ്ങളെ പ്രാപ്തരാക്കുകയും ചെയ്യുന്നു. പ്രകൃതിസൗന്ദര്യം നിറഞ്ഞ പാർക്കിലോ തുറസായ മറ്റേതെങ്കിലും ചുറ്റുപാടിലോ പോയിരുന്ന് ഒന്നോ രണ്ടോ മണിക്കൂർ ധ്യാനിക്കുക. യോഗ ചെയ്യുന്നതും നല്ലതാണ്. അപ്പോൾ നിങ്ങൾക്ക് ഉന്മേഷവും ഊർജവും അനുഭവപ്പെടാൻ തുടങ്ങും.\nAlso read- Weight Loss | ജിമ്മിൽ പോകാതെയും ശരീരഭാരം കുറയ്ക്കാം? അഞ്ച് മാർഗങ്ങൾ\nചൂടുള്ള വെള്ളത്തിൽ കുളിക്കുന്നത് പേശികളുടെ വിശ്രമത്തിന് സഹായിക്കും. ഇത് വഴി ശരീരത്തിന്റെ തളർച്ച മാറും. ഇളം ചൂടുവെള്ളം ശരീരത്തെ അയവുള്ളതാക്കുകയും നിങ്ങളെ ഉന്മേഷവാനാക്കുകയും ചെയ്യുന്നു. നിങ്ങൾ ആഗ്രഹിക്കുന്നത്ര സമയമെടുത്ത്, ഒട്ടും തിരക്ക് കൂട്ടാതെ സാവധാനം കുളിക്കാൻ ശ്രമിക്കുക. അതിലൂടെ മാനസിക സമ്മർദ്ദവും പിരിമുറുക്കവും കുറയ്ക്കാനും കഴിയും.\nഅസ്വസ്ഥമായ ഉറക്കം ശരീരത്തിന് ക്ഷീണവും തളർച്ചയും അനുഭവപ്പെടാൻ കാരണമാകുന്നു. നിങ്ങളുടെ ശരീരത്തിൽ വേണ്ടത്ര ഊർജ്ജമില്ലെന്ന് തോന്നുന്നുണ്ടെങ്കിൽ കുറച്ച് നേരം ഉറങ്ങാൻ ശ്രമിക്കുക. ദിവസവും കുറഞ്ഞത് എട്ട് മണിക്കൂർ എങ്കിലും ഉറങ്ങുക. നന്നായി ഉറങ്ങാൻ കഴിഞ്ഞതിന്റെ അടുത്ത ദിവസം നിങ്ങൾക്ക് ഊർജസ്വലത അനുഭവപ്പെടും.\nഇടയ്ക്ക് അവധിക്കാലം ആഘോഷിക്കാൻ പോവുക\nനിങ്ങളുടെ വിരസമായ ദിനചര്യയിൽ നിന്ന് ഇടയ്ക്ക് ഒരു ഇടവേള എടുക്കുകയും മനസിന് സന്തോഷം നൽകുന്ന സ്ഥലങ്ങൾ തിരഞ്ഞെടുത്ത് അങ്ങോട്ടേക്ക് യാത്ര പോവുകയും ചെയ്യുന്നത് ആശ്വാസം നൽകും. ഒറ്റയ്ക്കോ സുഹൃത്തുക്കളോടൊപ്പമോ കുടുംബത്തോടൊപ്പമോ നിങ്ങളുടെ അവധിക്കാലം ആഘോഷിക്കുക. നഗരത്തിന് പുറത്തുള്ള ഒരു സ്ഥലത്തേക്ക് യാത്ര ചെയ്യുന്നത് ഉന്മേഷം കൂട്ടാൻ സഹായിച്ചേക്കാം.\nFirst published: March 18, 2022, 14:04 IST


അവൾക്കൊപ്പം 16 വർഷം, ഇതാദ്യമായി പാടുന്നത് റെക്കോർഡ് ചെയ്യാൻ എന്നെ അനുവദിച്ചു; ദിവ്യയുടെ പാട്ട് പങ്കുവച്ച് വിനീത് - Cinemapranthan\nഭാര്യ ദിവ്യയുടെ ഗാനം ആദ്യമായി പങ്കുവച്ച് ഗായകൻ വിനീത് ശ്രീനിവാസൻ. “അവൾക്കൊപ്പം പതിനാറ് വർഷങ്ങൾ.. അവൾ പാടുന്നത് വീഡിയോ റെക്കോർഡ് ചെയ്യാൻ എന്നെ അനുവദിക്കുന്നത് പക്ഷേ ഇതാദ്യമായാണ് . എന്നെ സംബന്ധിച്ച് ഇതൊരു വലിയ കാര്യമാണ്”.\nവീഡിയോ റെക്കോർഡ് ചെയ്യാൻ ദിവ്യയെ സമ്മതിപ്പിച്ച തന്റെ സുഹൃത്തുക്കൾക്ക് നന്ദി പറഞ്ഞ് വിനീത് ഇൻസ്റ്റാഗ്രാമിൽ കുറിച്ചു. അവതാരം എന്ന തമിഴ് ചിത്രത്തിലെ ‘തെൻട്രൽ വന്ത് തീണ്ടും പോത്’ എന്ന ഗാനമാണ് ദിവ്യ മനോഹരമായി പാടുന്നത്.\nനല്ലൊരു ഭർത്താവും അതിലേറെ നല്ലൊരു അച്ഛനും കൂടിയാണ് വിനീത്. മക്കൾക്കും ഭാര്യയ്ക്കും ഒപ്പമുള്ള സന്തോഷം നിറഞ്ഞ നിമിഷങ്ങൾ വിനീത് ഇടയ്‌ക്കെല്ലാം സോഷ്യൽ മീഡിയയിൽ പങ്കുവയ്ക്കാറുണ്ട്. മക്കൾക്കൊപ്പം ചിരിയും കളിയുമായിട്ടുള്ള തന്റെ അച്ഛൻ വേഷവും വിനീത് നന്നായി ആസ്വദിക്കുന്നുണ്ടെന്ന് ആ ചിത്രങ്ങളിൽ നിന്നും മനസിലാക്കാം.2017ലാണ് ഇരുവർക്കും ആൺകുഞ്ഞു ജനിക്കുന്നത്. .വിഹാൻ എന്നാണ് മകന്റെ പേര്. 2019 ൽ ഇരുവർക്കും ഒരു മകളും ജനിച്ചു. ഷനായാ ദിവ്യ വിനീത് എന്നാണ് മകൾക്ക് നൽകിയിരിക്കുന്ന പേര്.\nCinema Pranthan Divya Vineeth Instagram Post Song Vineeth Sreenivasan\n‘മണിച്ചിത്രത്താഴ്’ സീരിയലാകുന്നു; കോവിഡ്നിയന്ത്രണങ്ങളിൽ ചിത്രീകരണം:


ബഹ്റിന് സര്‍ക്കാര് വീണ്ടും പൊതുമാപ്പ് പ്രഖ്യാപിക്കും | Bahrain to announce another amnesty for foreign workers - Malayalam Oneindia\nബഹ്റിന് സര്‍ക്കാര് വീണ്ടും പൊതുമാപ്പ് പ്രഖ്യാപിക്കും\nദുബായ്: വിദേശങ്ങളില് നിന്നുള്ള അനധികൃത തൊഴിലാളികള്‍ക്ക് വീണ്ടും പൊതുമാപ്പ് പ്രഖ്യാപിക്കാന് ബഹ്റിന് സര്‍ക്കാര് തീരുമാനിച്ചു. ആറ് മാസമായിരിക്കും പുതിയ പൊതുമാപ്പിന്റെ കാലാവധി.\nകഴിഞ്ഞ വര്‍ഷം ബഹ്റിന് സര്‍ക്കാര് പ്രഖ്യാപിച്ച മൂന്നു മാസത്തെ പൊതുമാപ്പ് ഡിസംബര് 31ന് അവസാനിച്ചിരുന്നു. ആറ് മാസത്തിനുള്ളില് അനധികൃത തൊഴിലാളികള്‍ക്ക് ബഹ്റിനില് നില്‍ക്കണമെങ്കില് തങ്ങളുടെ ജോലി നിയമവിധേയമാക്കേണ്ടതുണ്ട്.\nപുതിയ പൊതുമാപ്പ് തീയതി എന്നു തുടങ്ങുമെന്ന് വ്യക്തമായിട്ടില്ല. പൊതുമാപ്പ് അനുവദിച്ചുകൊണ്ടുള്ള ഉത്തരവില് തൊഴില്-സാമൂഹ്യക്ഷേമ മന്ത്രാലയങ്ങള് പെട്ടെന്നു തന്നെ ഒപ്പുവെക്കുമെന്നാണ് മന്ത്രിസഭാകാര്യമന്ത്രി മൊഹമ്മദ് അല് മുത്താവ പറഞ്ഞത്.\nബഹ്റിനിലുള്ള ഇന്ത്യക്കാര്‍ക്കാണ് ഈ നടപടി കൂടുതല് ഗുണം ചെയ്യുക. ഇവിടെ ജോലി ചെയ്യുന്ന 1,30,000ത്തോളം ഇന്ത്യക്കാരില് 2,574 പേര് അനധികൃത തൊഴിലാളികളാണെന്നാണ് അധികൃതരുടെ കണക്ക്.\n1995ലാണ് ബഹ്റീനില് ആദ്യമായി പൊതുമാപ്പ് പ്രഖ്യാപിച്ചത്. അന്ന് 1,268ഓളം ഇന്ത്യക്കാര് പൊതുമാപ്പ് പ്രയോജനപ്പെടുത്തിയിരുന്നു. 1997ലെ പൊതുമാപ്പ് 4,950ത്തോളം പേരും 98ലേത് 1,218 പേരും പ്രയോജനപ്പെടുത്തുകയുണ്ടായി.\nവിദേശ രാജ്യങ്ങളിലെ തൊഴിലാളികള്‍ക്ക് അവരുടെ രേഖകള് സമയാസമയങ്ങളില് പുതുക്കാനാണ് സാധാരണ ഗള്‍ഫ് രാജ്യങ്ങള് പൊതുമാപ്പ് പ്രഖ്യാപിക്കാറുള്ളത്.


പ്രളയ ബാധിതരുടെ വിവരങ്ങള് ശേഖരിക്കാന് ബിഎല്‍ഒമാര് വീടുകളില് എത്തു; സഹായധനം ലഭ്യമാക്കുന്നത് ഇങ്ങന - Samakalika Malayalam\nപ്രളയ ബാധിതരുടെ വിവരങ്ങള് ശേഖരിക്കാന് ബിഎല്‍ഒമാര് വീടുകളില് എത്തും; സഹായധനം ലഭ്യമാക്കുന്നത് ഇങ്ങനെ\nBy സമകാലിക മലയാളം ഡെസ്‌ക് | Published: 28th August 2018 10:21 AM |\nLast Updated: 28th August 2018 10:29 AM | A+A A- |\nകൊച്ചി; പ്രളയക്കെടുതിയില് ദുരിതം അനുഭവിക്കുന്നവര്‍ക്ക് വേഗത്തില് അടിയന്തിര സഹായം എത്തിക്കാന് ഒരുങ്ങുകയാണ് സര്‍ക്കാര്. എന്നാല് സഹായം ലഭിക്കാന് എന്താണ് ചെയ്യേണ്ടത് എന്ന കാര്യത്തില് പലര്‍ക്കും ധാരണയില്ല. ഇതിനായി അപേക്ഷ സമര്‍പ്പിക്കണ്ടതുണ്ടോ? അതോ ക്യാമ്പില് നല്‍കിയ വിവരങ്ങളുടെ അടിസ്ഥാനത്തില് സഹായം ലഭിക്കുമോ? ഇനി ഇതോര്‍ത്ത് ആരും തലപുകയ്‌ക്കേണ്ട. സഹായധനം ലഭിക്കാന് ഓഫീസുകള് തോറും കേറിയിറങ്ങേണ്ടതായി വരില്ല. ദുരിത ബാധിതരുടെ വിവരങ്ങള് അന്വേഷിക്കാനായി ബൂത്ത് ലെവല് ഓഫീസര്‍മാര് (ബിഎല്‍ഒ) നിങ്ങളുടെ വീടുകളിലേക്ക് എത്തും.\nഓരോ വീടുകളിലും എത്തി ബിഎല്‍ഒമാര് അവശ്യവിവരങ്ങള് ശേഖരിച്ചതിന് ശേഷമായിരിക്കും ധനസഹായം ലഭ്യമാക്കുക. വാര്‍ഡ് അംഗമോ വില്ലേജ് ഓഫീസറോ സാക്ഷ്യപ്പെടുത്തിയ ശേഷമായിരിക്കും അന്തിമ പട്ടിക തയാറാക്കുക. എറണാകുളം ജില്ലയില് ഇതിനായി എഴുന്നൂറിലേറെ ബിഎല്‍ഒമാര് വിവരശേഖരണം ആരംഭിച്ചതായി കലക്റ്റര് മുഹമ്മദ് സഫിറുള്ള അറിയിച്ചു.\nപ്രളയം വിതച്ച പത്തനംതിട്ട ജില്ലയിലും സഹായധനം ലഭ്യമാക്കാനുള്ള നടപടിക്രമങ്ങളും ആരംഭിച്ചിട്ടുണ്ട്. ദുരിതാശ്വാസ ക്യാമ്പുകളിലും മറ്റും സ്ഥലങ്ങളിലും കഴിഞ്ഞവരെക്കുറിച്ചുള്ള വിശദമായ വിവരങ്ങള് ഉള്‍പ്പെടുത്തിക്കൊണ്ട് പ്രത്യേക ലിസ്റ്റാക്കി തയാറാക്കണമെന്നാണ് പത്തനംതിട്ട ജില്ല കലക്റ്റര് പി.ബി നൂഹ് ഉത്തരവിട്ടിരിക്കുന്നത്. പേര്, മേല്‍വിലാസം, വയസ്, ആണ്/പെണ്ണ്, കുട്ടികള്, കുടുംബനാഥയുടെ റേഷന് കാര്‍ഡ് നമ്പര്, ബാങ്ക് അക്കൗണ്ട് നമ്പര്, ഐഎഫ്എസ് സി കോഡ് സഹിതം, ആധാര് നമ്പര് എന്നിവ ഉള്‍പ്പെടുത്തിക്കൊണ്ടുള്ള വിശദമായ വിവരങ്ങള് ഇതിലുണ്ടാകും. ദുരിതാശ്വാസ ക്യാമ്പുകളിലുണ്ടായിരുന്നവരുടേയും മറ്റ് സ്ഥലങ്ങളില് അഭയം തേടിയവരും പട്ടികയിലുണ്ടാകും. ഓരോ അപേക്ഷയും പ്രത്യേക ഫയലായി സൂക്ഷിക്കാനും കലക്റ്റര് നിര്‍ദേശിച്ചിട്ടുണ്ട്.\nവീടുകളിലെ നഷ്ടക്കണക്ക് ശേഖരിക്കുന്നതിനായാണ് ബ്ലോക്ക് ലെവല് ഓഫീസര്‍മാര് നേരിട്ട് എത്തുന്നത്. ഇതിന്റെ അടിസ്ഥാനത്തിലാകും സര്‍ക്കാര് പ്രഖ്യാപിച്ച ധനസഹായം ലഭ്യമാക്കുക. വില്ലേജ് ഓഫീസുകളില് വ്യാഴം, വെള്ളി ദിവസങ്ങളില് സ്വീകരിച്ച അപേക്ഷകളും ബില്‍ഓമാര് മാര്‍ഗരേഖയായി സൂക്ഷിക്കും. രണ്ട് ദിവസം വീടുകളില് വെള്ളം കെട്ടിനിന്ന വീടുകളുടെ ഉടമസ്ഥര്‍ക്കാണ് സഹായം നല്‍കുക. പതിനായിരം രൂപ അക്കൗണ്ടിലേക്ക് നല്‍കും.\nഓരോ വാര്‍ഡിലേയും ജനപ്രതിനിധിയ്ക്കും ബന്ധപ്പെട്ട റവന്യു ഉദ്യോഗസ്ഥര്‍ക്കും ഒപ്പമായിരിക്കും ബിഎല്‍ഒമാര് വീടുകള് സന്ദര്‍ശിക്കുക. ഇതിനായി ഇവര്‍ക്ക് പ്രത്യേകം പരിശീലനവും നല്‍കി.\nഎന്നാല് സഹായം ലഭ്യമാക്കുമെന്ന് വാഗ്ധാനം നല്‍കിക്കൊണ്ട് ഒരുവിഭാഗം ദുരിതബാധിതരുടെ വീടുകള് സന്ദര്‍ശിക്കുന്നതായി വിവരം ലഭിച്ചിട്ടുണ്ട്. അപേക്ഷ ഫോമുകളുമായി എത്തുന്ന ഇവര് ബാങ്ക് അക്കൗണ്ട് വിവരങ്ങള് ഉള്‍പ്പടെയുള്ളത് ശേഖരിക്കുന്നുണ്ട്. പണം തട്ടിയെടുക്കാന് വേണ്ടിയാണോ ഇത് ചെയ്യുന്നതെന്നാണ് സംശയം. പ്രമുഖ രാഷ്ട്രീയ പാര്‍ട്ടികളുടെ പ്രാദേശിക നേതാക്കളും ഈ സംഘത്തിനൊപ്പമുണ്ട്. തങ്ങളുടെ ശ്രമഫലമായാണ് സര്‍ക്കാര് ധനസഹായം എത്തുന്നത് എന്ന് ജനങ്ങളെ ബോധ്യപ്പെടുത്താനുള്ള ശ്രമമാണോ ഇതെന്നും സംശയിക്കുന്നുണ്ട്.\nഎന്നാല് ഇത്തരത്തില് വരുന്നവര്‍ക്ക് വിവരങ്ങള് നല്‍കരുതെന്ന് അധികൃതര് വ്യക്തമാക്കി. ബിഎല്‍ഒമാര്‍ക്ക് വിവരങ്ങള് നല്‍കിയാല് മതിയെന്നും അവര് പറഞ്ഞു. ഇത്തരം സ്വകാര്യ വ്യക്തികളേയോ സംഘടനകളേയോ വിവരങ്ങള് ശേഖരിക്കാന് ചുമതലപ്പെടുത്തിയിട്ടില്ലെന്നും അധികൃതര് അറിയിച്ചു.


ഒരാഴ്ച്ചക്കിടയിൽ മരിച്ചത് രണ്ട് റിമാന്റ് പ്രതികൾ; പ്രതിക്കൂട്ടിൽ പൊലീസും ജയിൽ വകുപ്പും| Two remand prisoners die withinaweek in kerala – News18 Malayalam\nഒരാഴ്ച്ചക്കിടയിൽ മരിച്ചത് രണ്ട് റിമാന്റ് പ്രതികൾ; പ്രതിക്കൂട്ടിൽ പൊലീസും ജയിൽ വകുപ്പും\nജയിൽ വകുപ്പിനും പൊലീസിനും എതിരെയാണ് ബന്ധുക്കൾ പരാതി ഉന്നയിക്കുന്നത്.\nമരിച്ച ഷഫീഖും ബീരാൻ കോയയും\nLast Updated : January 14, 2021, 11:54 IST\nകോഴിക്കോട്: കഴിഞ്ഞ ഒരാഴ്ച്ചക്കിടെ രണ്ട് പേരാണ് പൊലീസ് റിമാൻഡിൽ മരണപ്പെട്ടത്. മരണ കാരണം പൊലീസ് മർദ്ദനം മൂലമാണെന്ന് ആരോപിച്ച് ബന്ധുക്കൾ ഇതിനകം രംഗത്ത് വന്നിട്ടുണ്ട്. ജയിൽ വകുപ്പിനും പൊലീസിനും എതിരെയാണ് ബന്ധുക്കൾ പരാതി ഉന്നയിക്കുന്നത്.\nകഴിഞ്ഞ ബുധനാഴ്ച്ച പുലർച്ചെ 2.20 ന് കിണ്ണാശ്ശേരി കുറ്റിയില്‍ത്താഴം കരിമ്പൊയിലില് ബീരാന് കോയ (61) കോഴിക്കോട് സബ് ജയിലിൽ തൂങ്ങിമരിച്ചത്. സ്ത്രീയെ അപമാനിക്കാന് ശ്രമിച്ച കേസിൽ റിമാന്റിൽ കഴിയവേയായിരുന്നു സംഭവം. ഇദ്ദേഹത്തിന്റെ പേരിലുള്ള പീഡനക്കേസ് കെട്ടിച്ചമച്ചതാണെന്ന പരാതിയുമായി ഭാര്യ ഷഹര്‍ബാനു രംഗത്ത് വന്നിരുന്നു.\nസംഭവത്തില് അന്വേഷണം ആവശ്യപ്പെട്ട് കുടുംബം മുഖ്യമന്ത്രി, പ്രതിപക്ഷ നേതാവ്, ഡി.ജി.പി, ജില്ലാ കളക്ടര്, പൊലീസ് കമ്മീഷണര് എന്നിവര്‍ക്ക് നൽകിയ പരാതിയിൽ അന്വേഷണം പുരോഗമിക്കുകയാണ്. പന്തീരാങ്കാവ് പൊലീസ് ശരിയായ അന്വേഷണം നടത്താതെ ധൃതിപിടിച്ച് കേസെടുത്ത സംഭവത്തിലും ഭർത്താവ് തൂങ്ങി മരിച്ചതിലും ദൂരുഹതയുണ്ടെന്നാണ് ഭാര്യയുടെ പരാതിയില് പറയുന്നത്.\nതടവുകാരന് ജയിലില് തൂങ്ങിമരിക്കാന് ഇടയായ സംഭവത്തില് ജയില് ജീവനക്കാര്‍ക്കെതിരെ കൂടുതല് ശിക്ഷാനടപടികള് എടുക്കുവാനാർ ജയില് ഡിജിപി ഋഷിരാജ് സിങ് നിര്‍ദ്ദേശം നല്‍കിയിരുന്നു. ഇതുപ്രകാരം ജയിലില് നിലവിലുള്ള 15 പേരെ സ്ഥലം മറ്റ് ജയിലിലേക്ക് സ്ഥലവും മാറ്റി. ഈ കേസിൽ അന്വേഷണം നടക്കുമ്പോഴാണ് മറ്റൊരു കേസിൽ റിമാന്റ് പ്രതി ദുരൂഹ സാഹചര്യത്തിൽ മരിച്ചിരിക്കുന്നത്.\nYou may also like:ഡിപ്രഷൻ മാറാൻ 'മാജിക് മഷ്റൂം സ്വയം ചികിത്സ'; യുവാവ് അത്യാസന്ന നിലയിൽ\nതട്ടിപ്പു കേസിൽ റിമാന്റ് കഴിയുമ്പോഴാണ് കാഞ്ഞിരപ്പള്ളി വട്ടകപ്പാറ തൈപ്പറമ്പിൽ ഷഫീഖ് (36) മരണമടഞ്ഞത്. വയോധികയെ കബളിപ്പിച്ച് 3000 രൂപയും സ്വർക്കമ്മലും തട്ടിയെടുത്ത കേസിൽ ഈ കഴിഞ്ഞ തിങ്കളാഴ്ച്ചയാണ് ഉദയംപേരൂർ പൊലീസ് അറസ്റ്റ് ചെയ്തത്.\n11ന് വൈകിട്ട് തന്നെ കോടതിയിൽ ഹാജരാക്കി റിമാന്റ് ചെയ്തു. 12 ന് ഷഫീഖ് ജയിലിൽ അപസ്മാരം ഉണ്ടായി വീണെന്നും ഉടൻ ആശുപത്രിയിൽ എത്തിച്ചെന്നുമാണ് ജയിൽ വകുപ്പിന്റെ വിശദീകരണം. കോട്ടയം മെഡിക്കൽ കോളജിൽ നടത്തിയ പരിശോധനയിൽ തലയിൽ രക്തം കട്ടപിടിച്ചിരുന്നതായി കണ്ടെത്തിയിട്ടുണ്ട്.\nFirst published: January 14, 2021, 11:53 IST\nCustodial deathCustodial Death Case


ഒക്ടോബർ മാസം സ്തനാർബുദ ബോധവൽക്കരണ മാസവും പിങ്ക് മാസവും ആയതിന്റെ ചരിത്രം | Lifeday: Catholic Online News Malayalam\nHome Articles ഒക്ടോബർ മാസം സ്തനാർബുദ ബോധവൽക്കരണ മാസവും പിങ്ക് മാസവും ആയതിന്റെ ചരിത്രം\nഒക്ടോബർ മാസം സ്തനാർബുദ ബോധവൽക്കരണ മാസവും പിങ്ക് മാസവും ആയതിന്റെ ചരിത്രം\nഡോ. ജോജോ ജോസഫ്\nഅമേരിക്കയിലും യൂറോപ്പിലും പിങ്ക് കളർ, പെൺകുട്ടികളുടെ കളർ ആയാണ് കണക്കാക്കപ്പെടുന്നത്. സൗഹൃദത്തിന്റെയും സാഹോദര്യത്തിന്റെയും സ്ത്രീത്വത്തിന്റെയും മുദ്രയാണ് പിങ്ക് കളർ. ഈ കളർ ഇഷ്ടപ്പെടുന്നവർ മറ്റുള്ളവരിലേയ്ക്ക് സ്നേഹം പകരാൻ ഇഷ്ടപ്പെടുന്നവരായാണ് കണക്കാക്കപ്പെടുന്നത്. മനുഷ്യരിൽ ശാന്തത വരുത്താൻ പിങ്ക് കളറിന് കഴിയുമെന്നും വിശ്വസിക്കുന്നു.\nഈ കാരണങ്ങള് കൊണ്ടാണ്, സ്ത്രീകളിൽ കൂടുതൽ കാണപ്പെടുന്ന സ്തനാർബുദ ബോധവൽക്കരണത്തിനുള്ള കളർ ആയി പിങ്ക് തെരഞ്ഞെടുക്കപ്പെട്ടത്. ഒക്ടോബർ മാസം സ്തനാർബുദ ബോധവത്ക്കരണ മാസവും അങ്ങനെ പിങ്ക് മാസവും ആയത് തീർത്തും യാദൃശ്ചികമാണ്.\n1991 മുതലാണ് ഇത് ആരംഭിച്ചത്. സൂസന് ജി. കോമെന് (Susan G. Komen) എന്ന അമേരിക്കൻ വനിത സ്തനാർബുദത്തെ കീഴടക്കിയ ഒരാളായിരുന്നു. അവര് 1991 ഒക്ടോബർ മാസത്തിൽ സ്തനാർബുദത്തിന് കീഴടങ്ങുന്നവരെ സഹായിക്കാനും ബോധവത്ക്കരണത്തിനുമായി പിങ്ക് വിസര് (Visor – സൂര്യപ്രകാശം തടയുന്ന തൊപ്പിയുടെ/ ഹെല്‍മെറ്റിന്റെ മറഭാഗം) മറ്റുള്ളവർക്ക് അയച്ചുകൊടുത്തു. അങ്ങനെയാണ് യഥാര്‍ത്ഥത്തില് ഇതിന്റെ തുടക്കം.\nപിന്നീട് ‘സെല്‍ഫ്’ (Self) എന്നറിയപ്പെടുന്ന അമേരിക്കൻ മാസിക, പിങ്ക് കളറിന്റെ മേൽപറഞ്ഞ സവിശേഷതകളാൽ, സ്തനാർബുദ ബോധവത്ക്കരണത്തിനായി പിങ്ക് റിബൺ തെരഞ്ഞെടുത്തു. അതേ തുടര്‍ന്നാണ് ലോകം മുഴുവൻ ഇത് പിന്തുടരാന് ആരംഭിച്ചത്. ക്രമേണ, ഒക്ടോബർ മാസം പിങ്ക് മാസം ആയി അറിയപ്പെട്ടു തുടങ്ങി.\nഎന്താണ് പിങ്ക് മാസത്തിന്റെ ലക്ഷ്യങ്ങൾ?\nപ്രധാനമായും നാലു ലക്ഷ്യങ്ങളാണ് ഉള്ളത്.\n1. സ്തനാർബുദ ബോധവത്ക്കരണം: സ്വയം സ്തനപരിശോധന, മാമ്മോഗ്രാഫി എന്നിവ വഴി സ്തനാർബുദം നേരത്തെ കണ്ടുപിടിക്കാം എന്ന സന്ദേശം സമൂഹത്തിന് നൽകുക എന്നതാണ് ഈ ബോധവൽക്കരണ പരിപാടിയിലൂടെ ലക്ഷ്യമിടുന്നത്.\n2. സ്തനാർബുദത്തിനെതിരെയുള്ള പോരാട്ടത്തിനുവേണ്ടി ധനസമാഹരണം നടത്തുക.\n3. സ്തനാർബുദ ചികിത്സയിലുള്ളവർക്ക് ധൈര്യം പകരുക.\n4. സ്തനാർബുദത്തെ അതിജീവിച്ചവർക്ക് ഒരുമിച്ചുകൂടാനും അവരുടെ പ്രശ്നങ്ങൾക്ക് പരിഹാരം കാണാനുമുള്ള പ്രവർത്തനങ്ങൾ നടത്തുക.\nനമുക്ക് ഒരുമിച്ച് ഈ പിങ്ക് മാസത്തിൽ ഒരാൾക്കെങ്കിലും ഈ സന്ദേശം എത്തിച്ചുകൊണ്ട് ഈ പോരാട്ടത്തിൽ പങ്കാളികളാകാം!\nഡോ. ജോജോ വി. ജോസഫ് MS,MCh.\nസീനിയര് കണ്‍സള്‍ട്ടന്റ്, ഓങ്കോ സര്‍ജന്


കളമശേരിയിൽ പട്ടാപ്പകല് പൊതുവഴിയില് കക്കൂസ് മാലിന്യം തള്ളി - Media Malayalam (മീഡിയ മലയാളം)\nകളമശേരിയിൽ പട്ടാപ്പകല് പൊതുവഴിയില് കക്കൂസ് മാലിന്യം തള്ളി\nപാറശാലയിൽ പെട്രോളിന് വില നൂറു കടന്നു; ലീറ്ററിന് 100.04 രൂപ;പെട്രോളിന് 26 പൈസയും ഡീസലിന് എട്ട് പൈസയുമാണ് ഇന്നു കൂട്ടിയത്\nകൊച്ചിയില് പട്ടാപ്പകല് പൊതുവഴിയില് കക്കൂസ് മാലിന്യം തള്ളി. കളമശ്ശേരി പ്രീമിയറിലാണ് കക്കൂസ് മാലിന്യം തള്ളിയത്.\nവളരെ തിരക്കുള്ള ജംഗ്ഷനാണ് സാധാരണ പ്രീമിയര്. എന്നാല് ലോക്ക് ഡൗണ് കാരണം തിരക്ക് കുറവാണ്. ബ്രഹ്മപുരം പോലുള്ള സ്ഥലത്തില് മാലിന്യം സംസ്കരിക്കാന് സൗകര്യമുണ്ട്. മുന്‍പ് കൊച്ചിയില് രാത്രിയില് കക്കൂസ് മാലിന്യങ്ങള് തള്ളുന്നത് പതിവായപ്പോള് ജനങ്ങള് പ്രതിഷേധിച്ചിരുന്നു. ഇതോടെ പൊലീസ് പരിശോധന പതിവാക്കിയിരുന്നു. ദൃശ്യങ്ങള് സഹിതം പൊലീസിന് പരാതി നല്‍കിയിട്ടുണ്ട്. എന്നാല് പൊലീസ് സംഭവം അന്വേഷിക്കാന് അനാസ്ഥ കാണിക്കുന്നുവെന്നും വിവരം.\non the Pattappakal public road\ntoilet waste was dumped\nPrevious articleമേൽജാതിക്കാരുടെ സ്ഥലത്ത് പ്രവേശിച്ചെന്ന് ആരോപിച്ച് രണ്ട് ദലിത് സഹോദരങ്ങൾക്ക് ആൾക്കൂട്ട മർദനം\nNext articleഎഡിറ്റോറിയല് മേധാവി ഉണ്ണി ബാലകൃഷ്ണന് രാജിവച്ചു;മാതൃഭൂമി ചാനലിൽ അഴിച്ചു പണി


അഞ്ച് ലക്ഷം രൂപയുടെ നിക്ഷേപം, മാസവരുമാനം 50,000 ലേറെ ഇത് നെല്ലിലെ പതിരില്ലാത്ത വി‍ജയം|Food Processing Units Kerala|Manorama Online Sampadyam\nഅഞ്ച് ലക്ഷം രൂപയുടെ നിക്ഷേപം, മാസവരുമാനം 50,000 ലേറെ ഇത് നെല്ലിലെ പതിരില്ലാത്ത വി‍ജയം\nബോബി തച്ചാമറ്റം April 11, 2021 09:42 AM IST\nഒട്ടേറെ ഉൽപന്നങ്ങളും അനന്ത സാധ്യതകളുമുളള സംരംഭക മേഖലയാണ് ഭക്ഷ്യരംഗം\nജിബിക്കൊപ്പം ഭർത്താവ് പോളിയും മകൻ ആന്റണിയും\nവ്യത്യസ്തമായ ഒരു ഭക്ഷ്യസംസ്കരണ സംരംഭം നടത്തുകയാണ് ജിബിയും ഭർത്താവ് പോളിയും. എറണാകുളം കുന്നുകരയ്ക്കടുത്ത് (കൊല്ലാറ) ‘മഡോണ ഫുഡ് വർക്സ്’ എന്ന േപരിലാണ് സംരംഭം പ്രവർത്തിക്കുന്നത്.\nകർഷകർ ഉൽപാദിപ്പിക്കുന്ന െനല്ല് പ്രാദേശികമായി സംഭരിച്ച് അത് ഉണക്കി, കുത്തി അരിയാക്കി, നനച്ച് തവിട് അൽപവും നഷ്ടപ്പെടാതെ പൊടിച്ച്, ചമ്പ പുട്ടുപൊടി ഉണ്ടാക്കി വിൽക്കുന്നതാണ് ബിസിനസ്. കൂടാതെ സാധാരണ അരിപ്പൊടികൾ, മല്ലി, മുളക്, മഞ്ഞൾപൊടികൾ, കറിമസാലകൾ, അവലോസു പൊടി തുടങ്ങി 15 ഇനം ഉൽപന്നങ്ങൾ കൂടി ഇവരുണ്ടാക്കുന്നു. ഇവിടത്തെ കർഷകരുടെ നെല്ലിന് മികച്ച വില രൊക്കം നൽകുന്നു എന്നതാണ് ബിസിനസിന്റെ പ്രധാന ആകർഷണം. വിറകിൽ മാത്രം വറുത്തെടുക്കുന്നു എന്ന പ്രത്യേകതയും ഇവരുടെ സംരംഭത്തിനുണ്ട്. ഫൈബർ കൂടുതലുള്ള അരിപ്പൊടിയും ഗോതമ്പുപൊടിയും ഇവിടെ ലഭിക്കുന്നു.\nഇവരുടേത് ഒരു കർഷക കുടുംബമാണ്. കർഷകർ ഉൽപാദിപ്പിക്കുന്ന ഉൽപന്നങ്ങൾക്കു ന്യായമായ വില ലഭിക്കുന്നില്ല, കൃത്യസമയത്ത് പണം കിട്ടുന്നില്ല തുടങ്ങിയ പ്രശ്നങ്ങൾക്ക് ഒരു പരിഹാരം എന്ന നിലയിലാണു ചമ്പ പുട്ടുപൊടി എന്ന ആശയത്തിേലക്ക് കടക്കുന്നത്. മാത്രമല്ല, എല്ലാം കുടുംബങ്ങൾക്കും ദിവസവും ആവശ്യമുള്ള ഒരു ഉൽപന്നം എന്ന നിലയിൽ പ്രാദേശികമായി നന്നായി വിൽക്കാൻ കഴിയും എന്ന വിലയിരുത്തലും ഈ ബിസിനസിലേക്കെത്തിക്കുകയായിരുന്നു.\nസംരംഭം തുടങ്ങിയിട്ട്5വർഷം\n1,500 ചതുരശ്രയടി വരുന്ന ഷീറ്റ് റൂഫ് ചെയ്ത കെട്ടിടം സ്വന്തം സ്ഥലത്തു നിർമിച്ച് അതിലായിരുന്നു തുടക്കം. തുടർന്ന് മെഷിനറി/ പ്രവർത്തന മൂലധനം എന്നിവ സമ്പാദിച്ചത് പിഎംഇജിപി പദ്ധതി‌പ്രകാരം വായ്പ എടുത്തിട്ടാണ്. പാഡി ഹള്ളർ, പൾവറൈസറുകൾ, ൈറസ് വാഷർ, ഡിസ്റ്റോണർ, റോസ്റ്ററുകൾ, ഗ്രേഡിങ് (Grading) മെഷീൻ, പാക്കിങ് മെഷീൻ തുടങ്ങിയവയിലെല്ലാമായി 12 ലക്ഷം രൂപയുടെ നിക്ഷേപമുണ്ട്.\nകഴിഞ്ഞ അഞ്ചു വർഷമായി ഈ ബിസിനസ് നടത്തുകയാണ്. മകൻ ആന്റണിയും ബികോം കഴിഞ്ഞ ശേഷം ബിസിനസിൽ സഹായത്തിനുണ്ട്. കൂടാതെ അഞ്ചു ജോലിക്കാരും. ജോലി ഏറുമ്പോൾ കൂടുതൽ േപരെ പ്രതിദിന വേതനത്തിൽ വയ്ക്കും. പ്രദേശവാസികളായ സ്ത്രീകളാണ് തൊഴിലാളികൾ.\nകൗണ്ടർ വഴി പ്രധാന വിൽപനകൾ\nസ്ഥാപനത്തിൽത്തന്നെ വലിയൊരു കൗണ്ടർ സജ്ജീകരിച്ചിട്ടുണ്ട്. അതു വഴിയാണ് വിൽപന ഏറെയും. ഇവിടെ വിൽക്കുമ്പോൾ വില കുറച്ചു വിൽക്കാൻ കഴിയുന്നുണ്ട്. കടം അൽപംപോലും പ്രശ്നമാകുന്നില്ല. കൂടാതെ, ഏതാനും ഷോപ്പുകൾ വഴിയും വിൽപന ഉണ്ട്. എന്നാൽ, കടകൾ ഓർഡർ തരുന്നതനുസരിച്ച് എത്തിച്ചുകൊടുക്കുകയാണു പതിവ്. അങ്ങനെ എടുക്കുന്ന ഏതാനും സ്ഥിരം ഷോപ്പുകളുണ്ട്. ഈ രംഗത്തു കിടമത്സരം നിലനിൽക്കുന്നു എന്നാണ് ജിബി പറയുന്നത്. എന്നിരുന്നാലും ഉൽപന്നം നന്നായി വിൽക്കാനും കഴിയുന്നു. പ്രതിമാസം ഏകദേശം5ലക്ഷം രൂപയുടെ കച്ചവടം നടക്കുന്നുണ്ട്. അതിൽ 30% വരെ അറ്റാദായം ലഭിക്കുന്നു.\nസ്റ്റീം പുട്ടുപൊടി പ്ലാന്റ്\nഒരു സ്റ്റീം പുട്ടുപൊടി പ്ലാന്റ് തുടങ്ങുക എന്നതാണ് ഇപ്പോൾ ഇവരുടെ ലക്ഷ്യം. അതിനായി 25 ലക്ഷം രൂപയുടെ അധിക‌നിക്ഷേപം േവണ്ടി‌വരാം. കോവിഡ് പശ്ചാത്തലത്തിൽപോലും ബിസിനസിൽ കാര്യമായ കുറവ് ഉണ്ടായിട്ടില്ലെന്ന് ഈ ദമ്പതികൾ പറയുന്നു. സ്റ്റീം പുട്ടുപൊടി പ്ലാന്റിന് ആവശ്യമായ അടിസ്ഥാന സൗകര്യങ്ങൾ ഒരുക്കാനും ഫണ്ട് കണ്ടെത്താനുമുള്ള ശ്രമം തുടങ്ങിക്കഴിഞ്ഞു.\nധാന്യപ്പൊടികളും കറി‌പൗഡറുകളും സാമാന്യം മത്സരമുള്ള മേഖലയാണ്. അതിനാൽ എന്തെങ്കിലും വ്യത്യസ്തത ഉൽപാദനത്തിൽ, വിതരണത്തിൽ, പാക്കിങ്ങിൽ, വിലയിൽ, എല്ലാം കൊണ്ടുവരാൻ ശ്രമിച്ചാൽ വിപണിയിൽ പിടിച്ചു കയറാൻ പറ്റും. തുടക്കക്കാർക്ക്5ലക്ഷം രൂപയുടെ നിക്ഷേപത്തിൽ സംരംഭം തുടങ്ങാൻ കഴിയും. മൂന്നു േപർക്ക് തൊഴിൽ നൽകാനും 50,000 രൂപയെങ്കിലും പ്രതിമാസം അറ്റാദായം ഉണ്ടാക്കാനും ഇതിലൂടെ സാധിക്കും.\n∙ കർഷകരിൽനിന്നു നേരിട്ടു സംഭരിക്കുന്ന നെല്ലാണ് പൊടിച്ചു നൽകുന്നത്.\n∙ തവിട് നഷ്ടപ്പെടാതെ ബ്രൗൺ കളറിൽ ചമ്പ പുട്ടുപൊടി തയാറാക്കുന്നു.\n∙ നേരിട്ടു വിൽക്കുന്നതിനാൽ വിലക്കുറവ് നൽകാനാകുന്നു.\n∙ ഷോപ്പുകൾ വഴി വിൽക്കുമ്പോഴും മാർജിൻ കുറച്ചു കൊടുക്കുന്നു.\n∙ കൃത്യമായി ഓർഡർ പ്രകാരം നൽകാൻ ശ്രദ്ധിക്കുന്നു.\n∙ മാർക്കറ്റിൽ കൃത്യമായി ഇടപെടലുകൾ നടത്തുന്നു.\n∙ കാഷ് & ക്യാരി ബിസിനസുകൾ മാത്രമേ നടത്തുന്നുള്ളൂ.\nEnglish Summary : A Successful Model of Food Processing


80 വയസ് കഴിഞ്ഞവര്‍ക്കും ഭിന്നശേഷിക്കാര്‍ക്കും തപാല് വോട്ടിന് സൗകര്യം | disabilities|elaction|Postal voting\n80 വയസ് കഴിഞ്ഞവര്‍ക്കും ഭിന്നശേഷിക്കാര്‍ക്കും തപാല് വോട്ടിന് സൗകര്യം\nവിവിധ രാഷ്ട്രീയപ്പാര്‍ട്ടികളുമായി ചര്‍ച്ചകള് നടത്തിയ ശേഷമാകും അന്തിമ തീരുമാനം എടുക്കുന്നത്\nDec 27, 2020, 09:11 am IST\nതിരുവനന്തപുരം : 80 വയസ്സ് കഴിഞ്ഞവര്‍ക്കും ഭിന്നശേഷിക്കാര്‍ക്കും വരുന്ന നിയമസഭാ തിരഞ്ഞെടുപ്പില് തപാല് വോട്ടിന് സൗകര്യം. കോവിഡ് രോഗബാധിതര്‍ക്ക് തപാല് വോട്ട് അനുവദിക്കണമോയെന്ന കാര്യത്തില് പിന്നീട് തീരുമാനമെടുക്കും. കോവിഡ് പശ്ചാത്തലത്തില് രണ്ട് ഘട്ട തിരഞ്ഞെടുപ്പാണ് ആലോചിക്കുന്നതെങ്കിലും തിരഞ്ഞെടുപ്പ് കമ്മിഷന് വിവിധ രാഷ്ട്രീയപ്പാര്‍ട്ടികളുമായി ചര്‍ച്ചകള് നടത്തിയ ശേഷമാകും അന്തിമ തീരുമാനം എടുക്കുന്നത്.\nകോവിഡ് പശ്ചാത്തലത്തില് പോളിങ് സ്റ്റേഷനുകളുടെ എണ്ണത്തിലും വര്‍ധനവുണ്ടാകും. നേരത്തേ ഒരു പോളിങ് സ്റ്റേഷനില് 1400 വോട്ടര്‍മാരായിരുന്നുവെങ്കില് ഇത്തവണ 1000 ആയി കുറയും. 80 വയസ്സ് കഴിഞ്ഞവര്‍ക്കും ഭിന്നശേഷിക്കാര്‍ക്കും തപാല് വോട്ട് എന്നത് നിര്‍ബന്ധമാക്കില്ല. അപേക്ഷ നല്‍കിയാല് തപാല് വോട്ട് അനുവദിക്കും. അല്ലെങ്കില് സാധാരണ പോലെ പോളിങ് സ്റ്റേഷനിലെത്തി വോട്ട് ചെയ്യാം. തദ്ദേശ തെരഞ്ഞെടുപ്പിന് അനുവദിച്ച പോലെ ബാലറ്റ് വീട്ടിലെത്തിക്കില്ല. സര്‍വീസ് വോട്ടുകള് പോലെ അപേക്ഷ നല്‍കുന്നവര്‍ക്ക് തപാല് വഴി ബാലറ്റ് ലഭ്യമാക്കും. തിരികെ തപാല് മാര്‍ഗം തന്നെ വരണാധികാരിക്ക് ബാലറ്റ് ലഭ്യമാക്കുകയും വേണം. 80 കഴിഞ്ഞവരെയും ഭിന്നശേഷിക്കാരെയും ജില്ലാ തിരഞ്ഞെടുപ്പ് ഉദ്യോഗസ്ഥര് കണ്ടെത്തും.\nനിയമസഭാ തിരഞ്ഞെടുപ്പിന് ആവശ്യമായ ഒന്നര ലക്ഷത്തോളം ഇലക്ട്രോണിക് വോട്ടിങ് യന്ത്രങ്ങള് വിവിധ ജില്ലകളില് എത്തിക്കഴിഞ്ഞു. ഇവയുടെ ആദ്യഘട്ട പരിശോധന കേന്ദ്ര തിരഞ്ഞെടുപ്പ് ഉദ്യോഗസ്ഥരുടെയും രാഷ്ട്രീയ പാര്‍ട്ടി പ്രതിനിധികളുടെയും സാന്നിധ്യത്തില് നടക്കും. രണ്ടാഴ്ചയ്ക്കുള്ളില് പരിശോധനകള് പൂര്‍ത്തിയാക്കി യന്ത്രങ്ങള് ഗോഡൗണുകളിലേക്ക് മാറ്റും. സംസ്ഥാനത്താകെ 51,000 ബാലറ്റ് യൂണിറ്റുകളും 55,000 കണ്‍ട്രോള് യൂണിറ്റുകളും 57,000 വി.വി.പാറ്റുമാണ് വേണ്ടി വരികയെന്നും മുഖ്യ തിരഞ്ഞെടുപ്പ് ഓഫീസര് പറഞ്ഞു.\ndisabilities elaction Postal voting\nഒമാനിൽ മണല്‍കൂനയിലൂടെ അപകടകരമായ വാഹനാഭ്യാസം; ഡ്രൈവർ അറസ്റ്റിൽ\nഈ ലൈംഗീക വൈകല്യങ്ങള് നിങ്ങള്‍ക്കുണ്ടോ ? എങ്കില് സൂക്ഷിക്കുക\nDec 15, 2017, 09:28 am IST


ആപ്പിളിൻ്റെ തുണിക്കഷ്ണത്തിന് പകരം മസ്‌കിൻ്റെ വിസില്; സംഭവം ഹിറ്റ്\nടെസ്ലയുടെ സൈബര് ട്രെക്കിൻ്റെ മാതൃകയിലാണ് സ്‌പെഷ്യല് എഡീഷന് വിസില് പുറത്തിറക്കിയത്\n|2 Dec 2021 6:00 AM GMT\nഡിസംബര് മാസം ഇലോണ് മസ്‌ക് (elon musk) തുടങ്ങിയത് ടെക്ക് ഭീമന് ആപ്പിളിനെ ട്രോളിക്കൊണ്ടാണ്. ആപ്പിളിൻ്റെ തുണിക്കഷ്ണം വാങ്ങി പണം കളയാതെ ഞങ്ങളുടെ വിസില് വാങ്ങൂ..എന്നായിരുന്നു മസ്‌കിൻ്റെ ട്വീറ്റ്. ടെസ്ലയുടെ സൈബര് ട്രെക്കിൻ്റെ (cybertruck) മാതൃകയില് പുറത്തിറക്കിയ സ്‌പെഷ്യല് എഡീഷന് വിസില് /ടെസ്ലയുടെ പീപ്പി മസ്‌ക് പരിചയപ്പെടുത്തിയത് ഇങ്ങനെയാണ്.\n50 ഡോളര് ( ഏകദേശം 3750 രൂപ) വിലയിലാണ് ടെസ്ല സൈബര് വിസില് (cyberwhistle) അവതരിപ്പിച്ചത്. മസ്‌കിൻ്റെ ട്വീറ്റിന് പിന്നാലെ മണിക്കൂറുകള് കൊണ്ട് സംഗതി വിറ്റുതീര്‍ന്നു.\nമെഡിക്കല്-ഗ്രേഡ് സ്റ്റെയ്ന്‍ലസ് സ്റ്റീലില് ആണ് ഈ പ്രീമിയം കളക്ടിബിള് ടെസ്ല നിര്‍മിച്ചിരിക്കുന്നത്. ഒരു സാധാരണ വിസിലില് കവിഞ്ഞ് മറ്റൊരു പ്രത്യേകതയും സൈബര് വിസിലിന് ടെസ്ല നല്‍കിയിട്ടില്ല എന്നാണ് വിവരം. അടുത്തിടെ 19 ഡോളറിനായിരുന്നു ആപ്പിള് പോളിഷിങ് ക്ലോത്ത് അവതരിപ്പിച്ചത്. ഒരു തുണിക്കഷ്ണത്തിന് 19 ഡോളറോ എന്ന് ജനം ചോദിച്ചെങ്കിലും ആപ്പിള് ക്ലോത്തും ഹിറ്റായിരുന്നു.\nടെസ്ല സൈബര് ട്രക്ക്\n2019 നവംബര് 21ന് ആണ് ഇലോണ്ഡ മസ്‌ക് സൈബര് ട്രക്കിൻ്റെ മാതൃക അവതരിപ്പിച്ചത്. രൂപത്തിലുള്ള വ്യത്യസ്തത കൊണ്ട് അന്ന് മുതലെ ലോകം ഉറ്റുനോക്കുന്ന വാഹനമാണ് സൈബര് ട്രക്ക്. വാഹനം എന്ന് വിപണിയില് എത്തുമെന്ന് വ്യക്തമല്ല. പല തവണയും ടെസ്ല സൈബര് ട്രക്കിൻ്റെ ലോഞ്ചിംഗ് നീട്ടി വെച്ചിരുന്നു.\nApple elon musk cyberwhistle elon musk cyberwhistle tesla


മലയാള ടെലിവിഷന് ചാനലുകളും സരിത എസ്. നായരും | EzhuthuEzhuthu\nമലയാള ടെലിവിഷന് ചാനലുകളും സരിത എസ്. നായരും\nby ezhuthuadmins2 | November 17, 2017 5:12 am\nആഗോളഗ്രാമം ടി.കെ. സന്തോഷ്‌കുമാര്\nമുന് മന്ത്രിസഭയെ പിടിച്ചുലയ്ക്കുകയും പരാജയത്തിലേക്ക് തള്ളിയിടുകയും ഇപ്പോള് അവരുടെ മുന്നണി സംവിധാനത്തെ സ്തംഭനത്തിലേക്ക് കൊണ്ടുചെന്നെത്തിക്കുകയും ചെയ്ത സോളാര് തട്ടിപ്പുകേസ് പുറത്തുകൊണ്ടുവന്നത്, കൈരളി – പീപ്പിള് ചാനലിന്റെ കണ്ണൂര് ബ്യൂറോ ചീഫ് ആയിരുന്നു പി.വി. കുട്ടനാണ്. (ഇപ്പോള് അദ്ദേഹം അതേ ചാനലില് മലബാര് മേഖല ചീഫാണ്). വാര്‍ത്ത പുറത്തു കൊണ്ടുവന്നപ്പോള് അതിനെ ”പൈങ്കിളി വാര്‍ത്ത” എന്ന് പലരും പരിഹസിച്ചിരുന്നു. എന്നാല് മുന്‍മുഖ്യമന്ത്രി ഉമ്മന്‍ചാണ്ടി ഉള്‍പ്പെടെ മുന്‍നിര യു.ഡി.എഫ്. നേതാക്കന്മാര്‍ക്കെതിരെ, ബലാല്‍സംഗത്തിനുള്‍പ്പെടെ കേസെടുത്ത തരത്തില് കാര്യങ്ങള് എത്തിയിരിക്കുന്നു. അത്, മുന് സര്‍ക്കാര്‍തന്നെ നിയോഗിച്ച, ജസ്റ്റിസ് ശിവരാജന് കമ്മീഷന്റെ റിപ്പോര്‍ട്ടിന്റെ അടിസ്ഥാനത്തിലാണ്! അധികാരം, ലൈംഗികത, തട്ടിപ്പ്, പണം ഇവയെല്ലാം കൂടിക്കുഴഞ്ഞ കേസായതിനാല് മാധ്യമങ്ങള്, വിശേഷിച്ച് ദൃശ്യമാധ്യമങ്ങള് ഈ കേസ് വിടാതെ പിന്തുടര്‍ന്നു.\nഎത്രയോ കൊല്ലങ്ങളായി നമ്മുടെ ടെലിവിഷന്റെ മുഖ്യധാരാ പ്രമേയം/ഉള്ളടക്കം ആയിരിക്കുന്നത് ക്രൈം, കളി, സിനിമ എന്നിവയാണ്. വാസ്തവത്തില് ഇവ മൂന്നും സോളാര് തട്ടിപ്പുകേസിന്റെ വാര്‍ത്തയ്ക്കുള്ളില് നിലനിന്ന ഉള്‍പ്പിരിവുകളായിരുന്നു. സാമ്പത്തിക തട്ടിപ്പും ലൈംഗീക പീഡനവുമായിരുന്നു സോളാര് കേസിലെ ക്രൈമിന്റെ തലം. കേസും ലൈംഗീക പീഡന വെളിപ്പെടുത്തലുകളും ഉപയോഗിച്ച് അധികാര കേന്ദ്രങ്ങളെയും അധികാരത്തിന്റെ പ്രതിപുരുഷന്മാരേയും രാപകല് അമ്മാനമാടി എന്നതായിരുന്നു ഇതിലെ കളി. കേസിന്റെ കേന്ദ്രമായി നിന്ന്, മാധ്യമങ്ങളിലെ നിരന്തര സാന്നിധ്യമായി സരിത എസ്. നായര് നടത്തിയ പ്രകടനങ്ങളാണ് ഇതിലെ സിനിമ. ഇവ മൂന്നും ടെലിവിഷന് നന്നായി ഭക്ഷിച്ചു മരിച്ചു. വാര്‍ത്താചാനലുകളില് മാത്രമല്ല, വാര്‍ത്തേതര ചാനലുകളിലേയും സാന്നിധ്യമായി സരിത. ടെലിവിഷനില്‍നിന്ന് വളര്‍ന്ന് സിനിമയിലെ നായികാപദത്തില്‍വരെ എത്തി എന്നോര്‍ക്കുമ്പോള്, പുരുഷനോടു പ്രധാനമായ മാധ്യമസംസ്‌കാരത്തിന്റെ ഉന്മാദബിംബമായി സരിത മാറി എന്നര്‍ത്ഥം. അവരുടെ മേയ്ക്കപ്പും ആടയാഭരണങ്ങളും അതു ധരിക്കുന്ന രീതിയും വരെ വാര്‍ത്താ ചര്‍ച്ചയില് മാത്രമല്ല, കോടതിമുറിയില്‍വരെ പരാമര്‍ശിക്കപ്പെട്ടു. ഇവിടെ പലപ്പോഴും ആ കേസിന്റെ ‘മെറിറ്റും’ ‘സ്ത്രീസംരംഭക’ എന്ന നിലയില് സരിത വിരിച്ച വലകളും അകപ്പെട്ട ചതിക്കുഴികളും മാധ്യമ വാര്‍ത്തകളുടേയും ചര്‍ച്ചകളുടേയും കേന്ദ്രതലത്തില്‍നിന്ന് മാറിപ്പോയി. ഒരുഘട്ടം കഴിഞ്ഞപ്പോള്, മാധ്യമങ്ങള് സരിതയെ ഉപയോഗിച്ചതിനേക്കാള്, സരിത മാധ്യമങ്ങളെ ഉപയോഗിക്കുകയായിരുന്നു. എന്നാല് ദൃശ്യവാര്‍ത്താ ചാനലുകള് ഇത് തിരിച്ചറിഞ്ഞിരുന്നില്ല.\nസരിതയുമായി ബന്ധപ്പെട്ട ഏതു വാര്‍ത്തയും വാക്കും തലക്കെട്ടുകളാക്കി അവര് ആഘോഷിച്ചു. എന്നാല് ആഘോഷങ്ങള്‍ക്കിടയില്, കേസിന്റെ നാള്‍വഴികള് രേഖപ്പെടുത്തലില്, പി.വി. കുട്ടന്റെ പേര് പലപ്പോഴും വിസ്മരിക്കപ്പെട്ടു. താനാണ് ഈ കേസ് ആദ്യമായി റിപ്പോര്‍ട്ട് ചെയ്തതെന്ന്, മാധ്യമലോകത്തെ, പൊതുസമൂഹത്തെ സ്വയം ഓര്‍മ്മിപ്പിക്കേണ്ട സ്ഥിതി ആ മാധ്യമപ്രവര്‍ത്തകന് വന്നിരിക്കുന്നു. പി.വി. കുട്ടന്റെ പേരില് ഫേയ്‌സ്ബുക്കിലും വാട്‌സ്ആപ്പിലും പ്രത്യക്ഷപ്പെട്ട ‘ഒടുവില് പോരാട്ടം വിജയിച്ചിരിക്കുന്നു’ എന്ന പോസ്റ്റ് അത്തരത്തിലാണ് വിലയിരുത്തപ്പെടേണ്ടത്.\n2013 ഏപ്രിലില് കര്‍ണ്ണാടക നിയമസഭാ തിരിഞ്ഞെടുപ്പ് റിപ്പോര്‍ട്ട് ചെയ്യാന് പോയ സമയത്താണ് പി.വി. കുട്ടന് സോളാര് അഴിമതിയുടെ വിവരങ്ങള് ലഭിച്ചത്. 2013 ജൂണ് 11ന് രാവിലെ 10 മണിക്കാണ് കൈരളി – പീപ്പിളില് വാര്‍ത്ത ‘ബ്രേക്ക്’ ചെയ്തത്. മറ്റു മാധ്യമങ്ങളും വാര്‍ത്ത ഏറ്റെടുത്തു. കുട്ടന്റെ ഭാഷയില് പറഞ്ഞാല് ”തുടര്‍ന്ന് സോളാര് കഥകള് നിറം പിടിപ്പിച്ചും അല്ലാതെയും മാധ്യമ വാര്‍ത്തകളില് നിറഞ്ഞു.” സോളാര്‍ത്തട്ടിപ്പിന്റെ വിവരങ്ങളില് അന്നത്തെ മുഖ്യമന്ത്രിക്കും മറ്റു ചില മന്ത്രിമാര്‍ക്കും സരിത എസ്. നായരുമായുള്ള (അന്ന് ലക്ഷ്മി നായര്) ബന്ധത്തെപ്പറ്റിയായിരുന്നു ഉണ്ടായിരുന്നത്. തുടര്‍ന്ന് പി.വി. കുട്ടന് അതിന്റെ പിന്നാലെ യാത്ര ചെയ്തു. രണ്ടു മാസത്തെ അന്വേഷണത്തില് കൂടുതല് തെളിവുകള് കിട്ടി. അതില് നൂറോളം പേജുള്ള ടെലിഫോണ് രേഖകള് കിട്ടി. അതോടെയാണ് ഇതിലെ അഴിമതി ആരോപണത്തില് കഴമ്പുണ്ടെന്ന് ബോധ്യമായത്. ഇത്തരം വസ്തുതാശേഖരണത്തിന്റെ ഒടുവിലായിരുന്നു ആ വാര്‍ത്ത സംപ്രേഷണം ചെയ്തത്. ആരെങ്കിലും എവിടെയെങ്കിലും എന്തെങ്കിലും പറഞ്ഞാല് യാതൊരു തെളിവുകളും കൈയിലില്ലാതെ ‘ബ്രേക്കിംഗ് ന്യൂസ്’ സൃഷ്ടിക്കുന്ന ദൃശ്യമാധ്യമ ലോകത്താണ്, ഈ മാധ്യമപ്രവര്‍ത്തകന്, അന്വേഷണം നടത്തിയതും തെളിവുകള് കണ്ടെത്തിയതും!\nനമ്മുടെ ടെലിവിഷന് ജേണലിസം വസ്തുതകളുടെ പിന്നാലെയല്ല, പൊള്ളയായ ശബ്ദഘോഷങ്ങളുടെ പിന്നാലെയാണ് പോകുന്നതെന്ന് അരുണ്‍ഷൂരി പറഞ്ഞത് ഇവിടെ ഓര്‍ക്കുക. തനിക്കു കിട്ടിയ വാര്‍ത്ത സംബന്ധിച്ച് സ്വയം തീരുമാനങ്ങളില് പി.വി. കുട്ടന് കുടുങ്ങി നിന്നില്ല എന്നതും ശ്രദ്ധേയമാണ്. വിവരങ്ങള് കൈരളി ടിവിയുടെ എം.ഡി. ജോണ് ബ്രിട്ടാസ്, ന്യൂസ് ഡയറക്ടര് എന്.ഡി. ചന്ദ്രശേഖരന്, എക്‌സിക്യൂട്ടീവ് എഡിറ്റര് എം. രാജീവ് എന്നിവരെ അപ്പപ്പോള് അറിയിച്ചുകൊണ്ടിരുന്നു. വാസ്തവത്തില് ഒരു വാര്‍ത്തയുടെ വളര്‍ച്ചയ്ക്ക് അത്തരം ആശയവിനിമയങ്ങള്, കൂടിയാലോചനകള് ഉണ്ടാകുമ്പോഴാണ് അതിന് ഇരുത്തം വരുന്നത്. ലക്ഷ്മിനായര് എന്ന സരിത എസ്. നായരുടെ ഫോണ്‍കോള് വിശദാംശങ്ങളായിരുന്നു ആദ്യഘട്ടത്തില് സംപ്രേഷണം ചെയ്തത്. മുഖ്യമന്ത്രിയുടെ ഓഫീസിലേക്കും ഔദ്യോഗിക വസതിയിലേക്കും സരിത നിരന്തരം ഫോണ് ചെയ്തതിന്റെ രേഖകള്.\nമുഖ്യമന്ത്രിയുടെ അനുചരവൃന്ദത്തില്‍പ്പെട്ടവരുമായി സരിത ദീര്‍ഘനേരം നടത്തിയ സംഭാഷണങ്ങളുടെ വിശദാംശങ്ങള്, യു.ഡി.എഫ് സര്‍ക്കാരിലെ ഭൂരിഭാഗം മന്ത്രിമാരും എം.എല്.എമാരുമായി സരിത നടത്തിയ ഇടപാടുകള് സംബന്ധിച്ച വിവരങ്ങള് – ഇവിടെ നിന്നാണ് സോളാര്‍കഥകള് നിറം പിടിപ്പിച്ചും അല്ലാതെയും മാധ്യമങ്ങളില് നിറഞ്ഞത്. ഇന്നതിനുണ്ടായിരിക്കുന്ന വഴിത്തിരിവ്, ”നിരപരാധികളെന്നു തെളിയിക്കപ്പെടുന്നതുവരെ വിശുദ്ധരെ അപരാധികളായി കാണണം” എന്ന ജോര്‍ജ് ഓര്‍വെല്ലിന്റെ വാക്കുകളെ ഓര്‍മ്മിപ്പിക്കുന്നു.\nഡി.എസ്. വെങ്കിടേശ്വരന്, ‘മലയാളിയും ടെലിവിഷനും – ചില കുറിപ്പുകള്’ എന്ന ലേഖനത്തില് പറയുന്നു: ”അടുത്ത കാലത്ത് ടെലിവിഷനില് നിറഞ്ഞുനിന്ന സോളാര് സരിതാനായര് വിവാദവും അതിലുള്‍പ്പെട്ട സ്ത്രീകള് അവതരിപ്പിക്കപ്പെട്ട രീതിയും ഒരു ദൃഷ്ടാന്തമായെടുക്കാവുന്നതാണ്. സ്ത്രീക്ക് നമ്മുടെ സമൂഹത്തില് ഏറിവരുന്ന സാന്നിധ്യം, പങ്ക്, (അതുകൊണ്ടുതന്നെ പലതരത്തിലുള്ള നിര്‍വാഹകത്വം) ഇവയോടുള്ള പുരുഷപ്രതികരണം/ഭീതി കൂടി ഇത്തരം മാധ്യമ പ്രതിനിധാനങ്ങളിലും വ്യവഹാരങ്ങളിലും പ്രതിഫലിക്കുന്നുണ്ട്.” (ടെലിവിഷന് പഠനങ്ങള്, പുറം 25). വാസ്തവത്തില് ടെലിവിഷനുകള് സരിതയ്ക്കുനേരെ തുറന്നുവച്ച കണ്ണുകള് ആസക്തിയുടേതായിരുന്നു. കാമറകള് അവളുടെ ശരീരത്തെ ഭക്ഷിക്കുകയായിരുന്നു. ഒരു വലിയ ആള്‍ക്കൂട്ടത്തിന്റെ വിശപ്പ് ആ കാമറകള്‍ക്കുണ്ടായിരുന്നു. അതുകൊണ്ടായിരുന്നു അവരുടെ ലൈംഗികബന്ധങ്ങള് ചിത്രീകരിക്കപ്പെട്ട സിഡി അന്വേഷിച്ച് പൊലീസ് സംഘം കോയമ്പത്തൂരിലേക്ക് പോയപ്പോള് അതിനുപിന്നാലെ ന്യൂസ് കാമറകള് പാഞ്ഞതും അതു തത്സമയം സംപ്രേഷണം ചെയ്തതും.\nടെലിവിഷനില് മാത്രമല്ല, ഇന്റര്‍നെറ്റ് ഇടങ്ങളിലും നവമാധ്യമങ്ങളിലും അവരുടേതായി പ്രചരിക്കുന്ന അശ്ലീല വീഡിയോകളും അതിന്റെ പ്രേക്ഷകരുടെ എണ്ണവും സൂചിപ്പിക്കുന്നത്, തട്ടിപ്പുകേസിന്റെ കൗതുകങ്ങളല്ല എന്നു വ്യക്തം. വാര്‍ത്താമാധ്യമ മേഖലയില് അതിവേഗം അതിസമര്‍ത്ഥം അധിനിവേശം ചെയ്തിരിക്കുന്ന വിനോദസ്വഭാവത്തിന്റെ പ്രതിഫലനമാണിത്. അവിടെ ഉടല് എന്നത് ഒരു ലൈംഗിക വസ്തുവായി പരിണമിക്കുകയും ചെയ്തിരിക്കുന്നു. സോളാര്‍ത്തട്ടിപ്പിന്റെ ഏതു വാര്‍ത്തയും സരിതയുടെ ഉടല്‍ദൃശ്യങ്ങളുടെ വിഭിന്നഭാവങ്ങളിലൂടെയും കൊളാഷിലൂടെയും ആണ് നാളിതുവരെയും വിനിമയം ചെയ്തത്. അതിപ്പോഴും തുടരുന്നു\nSource URL: http://ezhuthu.org/2017/11/17/%e0%b4%ae%e0%b4%b2%e0%b4%af%e0%b4%be%e0%b4%b3-%e0%b4%9f%e0%b5%86%e0%b4%b2%e0%b4%bf%e0%b4%b5%e0%b4%bf%e0%b4%b7%e0%b4%a8%e0%b5%8d%e2%80%8d-%e0%b4%9a%e0%b4%be%e0%b4%a8%e0%b4%b2%e0%b5%81%e0%b4%95%e0%b4%b3/


കവി അയ്യപ്പൻ വിടപറഞ്ഞിട്ട് പതിനൊന്നു വർഷം - Greenmediavision\nകവി അയ്യപ്പൻ വിടപറഞ്ഞിട്ട് പതിനൊന്നു വർഷം\nകാവ്യലോകത്തിന് വേണ്ടി തെരുവിൽ പാടിയ കവി എ അയ്യപ്പൻ വിട പറഞ്ഞിട്ട് 11 വർഷം പൂർത്തിയാകുന്നു. ആശാന് പുരസ്‌കാരം ഏറ്റുവാങ്ങുന്നതിനായി ചെന്നൈയിലേക്ക് പോകവേയായിരുന്നു അന്ത്യം 2010 ഒക്ടോബര് 21ന് തമ്പാനൂരില് വഴിയരികില് മരിച്ചനിലയിലാണ് എ. അയ്യപ്പന്‍റെ മൃതദേഹം കിട്ടുന്നത്. മരിച്ചത് ആരെന്ന് തിരിച്ചറിയാൻ ഒര് പകലും രാത്രിയും വേണ്ടിവന്നു. ആളറിയാതെ അയ്യപ്പൻറെ മൃതദേഹം ജനറല് ആശുപത്രിയുടെ മോര്‍ച്ചറിയിൽ തണുപ്പില് മരവിച്ച് കിടന്നു. തിരിച്ചറിഞ്ഞിട്ടും സാംസ്‌കാരിക കേരളം അയ്യപ്പന് വേണ്ടത്ര പരിഗണന നല്‍കിയില്ല. താരപരിവേഷങ്ങൾക്കും പുരസ്‌കാരങ്ങള്‍ക്കും പിടികൊടുക്കാതെ ചെറു ചിരിയുമായി തെരുവിന്‍റെ തിരക്കില് ഓടി അലിയുകയായിരുന്നു എന്നും അയ്യപ്പന്. ആധുനികതയുടെ മുഖമുദ്ര യായ നിഷേധം അയ്യപ്പന്‍റെ കവിതകളില് നിറഞ്ഞു നില്‍ക്കുന്നുണ്ട്. എന്നാല്, ആധുനികരുടെ രചനകളില് കാണപ്പെടുന്ന അസ്തിത്വദുഃഖം അയ്യപ്പനില് ഒരിക്കലും അലങ്കാരമായിരുന്നില്ല.\n1949ല് തിരുവന്തപുരം ജില്ലയിലെ നേമത്തായിരുന്നു അയ്യപ്പന്‍റെ ജനനം. സ്‌കൂള് ജീവിതസമയത്ത് എസ്.എഫ്.ഐയില് നിന്ന് മത്സരിച്ച് ജയിച്ച് ആവോശത്തോടെ വീട്ടില് എത്തിയപ്പോള് ചേതനയറ്റ് മരവിച്ച് കിടക്കുന്ന അമ്മയുടെ ശരീരമാണ് അയ്യപ്പനെ കാത്തുകിടന്നത്. വായ്ക്കരിയിടാന് പറഞ്ഞ കാരണവരോട് ജീവിതത്തില് അമ്മയുടെ അമാശയത്തിലേക്ക് അന്നമെത്തിക്കാന് കഴിയാത്ത ഒരുത്തന് അത് കഴിയില്ല എന്നായിരുന്നു പറയാനുണ്ടായിരുന്നത്. പിന്നീടുണ്ടായ അച്ഛന്‍റെ ദുര്‍മരണവും അയ്യപ്പനെ ഏകാന്തതയുടെ തെരുവുകളിൽ വലിച്ചെറിയപ്പെട്ടു. അനാഥത്വത്തിന്‍റെ വേദനിപ്പിക്കുന്ന സ്വാതന്ത്യത്തില് നിന്നാണ് ലഹരിയുടെ ലോകത്തേക്ക് നടന്നത്. സ്വയം നഷ്ടപ്പെടുത്തു മ്പോഴും മറ്റുള്ളവരെ കവിതയുടെ ലഹരിയിലാഴ്ത്തി എന്നും അയ്യപ്പന്.\n“പുലയാടി മക്കള്‍ക്ക് പുലയാണ് പോലും\nപുലയന്‍റെ മകനോട് പുലയാണ് പോലും\nപുലയാടിമക്കളെ പറയുമോ നിങ്ങള്\nപറയനും പുലയനും പുലയായതെങ്ങനെ(‘പുലയാടി മക്കള്’)”\nഎന്‍റെ ശവപ്പെട്ടി ചുമക്കുന്നവര്, വെയില് തിന്നുന്ന പക്ഷി, കറുപ്പ്, ബുദ്ധനും ആട്ടിന്‍കുട്ടിയും, മാളമില്ലാത്ത പാമ്പ് എന്നിവയാണ് പ്രധാന കൃതികള്. 1999ല് കേരള സാഹിത്യ അക്കാദമി അവാര്‍ഡും, 2010ല് ആശാന് പുരസ്‌കാരവും ലഭിച്ചു.മരണാനന്തരമുള്ള കവിയുടെ ആഗ്രഹം ഒന്നുമാത്രമായിരുന്നു ആര്‍ക്കും എപ്പോഴും കയറിയിറങ്ങാവുന്ന ഒരു സത്രമായിത്തീരണം തന്‍റെ വാസസ്ഥലമെന്ന്. കാലമെത്ര കഴിഞ്ഞാലും മലയാളി ഇന്നും എ അയ്യപ്പന്‍റെ കവിതകളെ തെരുവിൽ തിരയുകയാണ്. കളകളമൊഴുകുന്ന അരുവികളുടെ താളങ്ങളും കടലാസിലാക്കാൻ കഴിയുന്നത്. പക്ഷെ തെരുവിന്‍റെ ഹൃദയം തൊട്ട അയ്യപ്പനെന്ന കാലത്തിന്‍റെ കാത്തുവെപ്പിന് ഏറെ നറുമണമുണ്ടായിരുന്നു. അതുകൊണ്ടുതന്നെയാവണം പത്താം ക്ലാസ്സില് പഠിക്കുമ്പോള് തന്‍റെ ആദ്യ കാവിതാസമാഹാരം കവിതയുടെ പുതിയ കാലത്തിന് സമര്‍പ്പിക്കാന് സാധിച്ചത്. പിന്നീടങ്ങോട്ട് കാലവും കവിയും കവിതയും കൂടിച്ചേര്‍ന്ന അപൂര്‍വ്വതയുടെ തെരുവ് യുദ്ധങ്ങളായിരുന്നു. അയ്യപ്പന് ജീവിതം\nPrevious articleമേനകാഗാന്ധി ഇടപെട്ടു ; നായയെ ഓട്ടോഇടിച്ച് കൊന്ന ഡ്രൈവർ അറസ്റ്റിൽ\nNext article100കോടി വാക്സിൻ : കൂട്ടായ വിജയമെന്നു നരേന്ദ്രമോദി


ദല്‍ഹിയില് വീട്ടിനുള്ളിലും സ്ത്രീകള് സുരക്ഷിതരല്ലെന്ന് രേഖകള്\nസംസ്ഥാനത്ത് സ്വകാര്യ ബസ് സമരം തുടങ്ങി\nMonday 7th January 2013 9:09am\nദല്‍ഹിയില് വീട്ടിനുള്ളിലും സ്ത്രീകള് സുരക്ഷിതരല്ലെന്ന് കേന്ദ്ര ആഭ്യന്തര വകുപ്പ്\nMonday 7th January 2013 12:55am\nന്യൂദല്‍ഹി: ദല്‍ഹിയില് തെരുവില് മാത്രമല്ല വീടുകളിലും സ്ത്രീകള് സുരക്ഷിതരല്ലെന്ന് കേന്ദ്ര ആഭ്യന്തര മന്ത്രാലയത്തിന്റെ രേഖകള് വ്യക്തമാക്കുന്നു. 2011 ല് രജിസ്റ്റര് ചെയ്ത 1498 കേസുകളില് സ്ത്രീകള്‍ക്ക് നേരെ അതിക്രമം നടത്തിയത് ഭര്‍ത്താവോ ബന്ധുക്കളോ ആണ്.\n2010 ല് 1273 ഉം 2009 ല് 1177 ഉം കേസുകളുണ്ടായിരുന്ന സംസ്ഥാനത്താണിത്. രാജ്യത്തെ ആറ് മെട്രോ നഗരങ്ങളില് സ്ത്രീകള്‍ക്ക് നേരെയുള്ള അതിക്രമം കുറവ് ചെന്നൈയിലാണ്. 2011 ല് 229 കേസുകളാണ് ഇവിടെ രജിസ്റ്റര് ചെയ്തിട്ടുള്ളത്.\nമുംബൈ-393, ബാംഗ്ലൂര്-458, കൊല്‍ക്കത്ത-557, ഹൈദരാബാദ്-1,355 എന്നിങ്ങനെയാണ് മറ്റ് മെട്രോ നഗരങ്ങളില് രേഖപ്പെടുത്തിയ കേസുകള്. എല്ലാ മെട്രോ നഗരങ്ങളിലും മുന്‍വര്‍ഷത്തെ അപേക്ഷിച്ച് കേസുകള് കൂടുതലാണ്.\nഅതിനിടെ ബലാത്സംഗക്കേസിലെ പ്രതികള്‍ക്ക് വധശിക്ഷ നല്‍കണമെന്ന് മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാന് ജസ്റ്റിസ് ജെ.എസ് വര്‍മ കമ്മറ്റിയോട് ശുപാര്‍ശ ചെയ്തു.\nസ്ത്രീകള്‍ക്ക് നേരേയുള്ള അതിക്രമങ്ങള് തടയാന് നിലവിലെ നിയമം ഭേദഗതി ചെയ്യാന് നിര്‍ദേശങ്ങള് സമര്‍പ്പിക്കാന് കേന്ദ്രം നിയോഗിച്ച കമ്മറ്റിയാണിത്. ബലാത്സംഗം എന്ന വാക്കിന് പകരം ലൈംഗിക അതിക്രമം എന്ന വാക്ക് ഉപയോഗിക്കണമെന്ന് കമ്മറ്റിക്ക് നല്‍കിയ ശുപാര്‍ശയില് ബി.ജെ.ഡി എം.പി ബൈ ജയന്ത് പാണ്ഡെ ആവശ്യപ്പെട്ടു.\nഅതേസമയം പൂവാലന്‍മാരെ തുരത്താനും സ്ത്രീകള്‍ക്ക് നേരെയുള്ള അതിക്രമങ്ങള് തടയാനുമായി പഞ്ചാബിലെ ഏഴ് ജില്ലകളിലെ സ്‌കൂളുകളിലും കോളേജുകളിലും പരാതിപ്പെട്ടി സ്ഥാപിക്കാന് പോലീസ് തീരുമാനിച്ചു. പരാതിയുള്ള പെണ്‍കുട്ടികള്‍ക്ക് ഇതില് പരാതി എഴുതിയിടാം.\nSecurity In Women In Delhi


സി ഐ സുധീറിനെ മാറ്റണം; ആലുവ സ്റ്റേഷന് മുന്നില് അന്‍വര് സാദത്ത് എം എല് എയുടെ കുത്തിയിരുപ്പ് സമരം\nകൊച്ചി :എടയപ്പുറം സ്വദേശിനി മോഫിയ പര്‍വീന് ആത്മഹത്യക്കുറിപ്പില് ആരോപണം ഉന്നയിച്ച ആലുവ സി ഐ സി എല് സുധീറിനെ സ്ഥാനത്ത് നിന്ന് നീക്കണമെന്ന് ആവശ്യപ്പെട്ട് അന്‍വര് സാദത്ത് എം എല് എയുടെ പ്രതിഷേധം. ആലുവ പോലീസ് സ്‌റ്റേഷന് മുന്നില് കുത്തിയിരുന്നാണ് എം എല് എയുടെ പ്രതിഷേധം. സി ഐ ഡ്യൂട്ടിക്കായി പോലീസ് സ്‌റ്റേഷനിലെത്തിയതോടെയാണ് എം എല് എ കുത്തിയിരുപ്പ് സമരം ആരംഭിച്ചത്.\nസി ഐ സുധീറിനെ സ്റ്റേഷന് ചുമതലകളില് നിന്ന് മാറ്റുന്നതുവരെ സമരം തുടരുമെന്ന് എം എല് എ അറിയിച്ചു. സി ഐക്കെതിരെ നിരവധി പരാതികളാണ് ഉയരുന്നത്. പരാതിയുമായി എത്തിയ മറ്റൊരു പെണ്‍കുട്ടിയോടും സി ഐ മോശമായി പെരുമാറിയതായാണ് പരാതി. ഇയാള് ആലുവ സ്റ്റേഷനില് തന്നെ തുടരുന്നത് അന്വേഷത്തെ ബാധിക്കുമെന്നും എം എല് എ അറിയിച്ചു. ആലുവ സ്റ്റേഷന്റെ ഗേറ്റ് പോലീസ് അടച്ചു. ഗേറ്റിന് സമീപം വലിയ പോലീസ് കാവല് ഏര്‍പ്പെടുത്തി. കോണ്‍ഗ്രസ് നേതാക്കള് അന്‍വര് സാദത്തിന് പിന്തുണയുമായി സ്റ്റേഷനിലെത്തി.\nഅതിനിടെ മോഫിയയുടെ മരണത്തില് ആരോപണ വിധേയരായ ഭര്‍ത്താവ് സുഹൈലും കുടുംബവും ഇന്ന് രാവിലെ പോലീസ് കസ്റ്റഡിയിലായിരുന്നു. കോതമംഗലം ഉപ്പുകണ്ടത്തെ ബന്ധുവീട്ടില് ഒളിവില് കഴിയുന്നതിനിടെയാണ് പിടിയിലായത്. ഭര്‍ത്താവിനും കുടുംബത്തിനുമെതിരെ ഗാര്‍ഹിക പീഡനം, സ്ത്രീധന പീഡനം, ആത്മഹത്യ പ്രേരണ തുടങ്ങിയ കുറ്റങ്ങള്‍ക്ക് കേസെടുക്കാനാണ് പോലീസ് തീരുമാനം.\nവീടിന് നേരെ കാട്ടാന ആക്രമണം\nഇന്ധന വിലവർദ്ധനവ് : സിപിഐ എം കാഞ്ഞിരപ്പള്ളിയിൽ ധർണ്ണ നടത്തി


അറബിക് പഠനം പൊലീസ് നിരീക്ഷണത്തിൽ, ലോകത്ത് ഇസ്ലാമോഫോബിയ വളരുന്നോ...? | French police called to school that gave Arabic classes - Malayalam Oneindia\nUpdated: Fri, Jan 6, 2017, 14:25 [IST]\nപാരീസ്: പ്രൈമറി ക്ലാസുകളില് ഭാഷാപഠനത്തിനൊപ്പമാണ് ഫ്രഞ്ച് വിദ്യാര്‍ഥികള് അറബി പഠിക്കുന്നത്. എന്നാല് പൊലീസ് നിരീക്ഷണത്തില് മാത്രം. പ്രദേശവാസികളുടെ എതിര്‍പ്പ് ഭയന്നാണ് സ്‌കൂളിന് പൊലീസ് സംരക്ഷണം ഏര്‍പ്പെടുത്തിയതെന്നാണ് പ്രാദേശിക ഭരണകൂടത്തിന്‌റെ വാദം\nപൊലീസ് സംരക്ഷണയില് പഠനം\nറെയ് നിയര് പബ്ലിക് സ്‌കൂളിലെ വിദ്യാര്‍ത്ഥികള്‍ക്കാണ് അറബി പഠിക്കാനുള്ള സൗകര്യം ഉള്ളത്. താല്‍ക്കാലിക അറബി അധ്യാപകരെയും ഇതിനായി നിയമിച്ചിട്ടുണ്ട്. എന്നാല് സ്‌കൂള് ഉള്‍പ്പെടുന്ന തെക്കന് ഫ്രാന്‍സില് അറബി പഠനത്തിനെതിരെ പ്രതിഷേധം ഉയര്‍ന്നിരുന്നു. ക്ലാസ് നിരോധിയ്ക്കണം എന്ന് ആവശ്യപ്പെട്ട് കോടതിയില് ഹര്‍ജി വരെ എത്തി. എന്നാല് അറബിക് കുടിയേറ്റക്കാരും ധാരാളമുള്ള രാജ്യത്ത് അത്തരം ഒരു നിരോധനം സാധ്യമല്ലെന്നാണ് കോടതി വ്യക്തമാക്കിയത്.\nവളര്‍ന്നുവരുന്ന മുസ്ലിം വിരുദ്ധത\nഫ്രാന്‍സില് വളര്‍ന്നുവരുന്ന മുസ്ലിംവിരുദ്ധ നിലപാടുകളില് അവസാനത്തേതാണ് പൊലീസ് സംരക്ഷണയില് അറബിക് പഠിപ്പിക്കേണ്ടി വന്നു എന്നത്. സ്‌കൂളുകളില് തലമറച്ചും, ഹിജാബ് ധരിച്ചും എത്തുന്നതിന് നിരോധനം ഉണ്ട്.\nപന്നി ഇറച്ചിയ്ക്കും നിരോധനം ഇല്ല\nമുസ്ലിം വിദ്യാര്‍ത്ഥികള് കൂടുതല് പഠിക്കുന്ന സ്‌കൂളുകളിലെ ക്യാന്‌റീനുകളില് പന്നി ഇറച്ചി വിളമ്പുന്നതിന് നിരോധനം ഉണ്ടായിരുന്നു. എന്നാല് ഇപ്പോള് അതും എടുത്തുമാറ്റു. മറ്റ് മതസ്ഥരുടെ ആവശ്യങ്ങള് കൂടി പരിഗണിക്കണമെന്ന നിലപാടാണ് ഭരണകൂടം സ്വീകരിച്ചത്.\nതീവ്രവാദ ആക്രമണങ്ങളും ഇസ്ലാമോഫോബിയയും\nരാജ്യത്ത് നടന്ന തീവ്രവാദ ആക്രമണങ്ങള്‍ക്ക് പിന്നില് മുസ്ലീം തീവ്രവാദികള് ആണെന്നതാണ് ഫ്രാന്‍സില് മുസ്ലീംവിരുദ്ധ വികാരം ശക്തപ്പെടാന് കാരണം. എന്നാല് മുസ്ലീം കുടിയേറ്റക്കാരുടെയും സാമൂഹിക പ്രവർത്തകരുടെയും നേതൃത്വത്തിൽ മതമൈത്രിപ്രവര്‍ത്തനങ്ങള് തുടരുന്നുണ്ട്.\nparis student police arabic പാരീസ് വിദ്യാര്‍ഥി പൊലീസ് അറബി


September 2013 ~ Crynikith\nസുഖജീവിതത്തിന് 101 ഒറ്റമൂലികള് -----------Ayurvedic,\n22:07 crini kith\nസുഖജീവിതത്തിന് 101 ഒറ്റമൂലികള്\nഏതുരോഗത്തിനും തൊടിയില് നിന്നൊരു ഒറ്റമൂലി. അതില് രോഗം ശമിക്കും.\nകുറച്ചുകാലം മുമ്പുവരെ നമ്മുടെ വീട്ടമ്മമാര്‍ക്ക് ധാരാളം ഔഷധസസ്യങ്ങളെക്കുറിച്ച് അറിവുണ്ടായിരുന്നു. അവയുടെ രോഗശമനശക്തിയെക്കുറിച്ചും. അല്പം മെനക്കെട്ടാല് ഈ അറിവുകള് നമുക്കും സ്വന്തമാക്കാം. കണ്ണൊന്ന് തുറന്ന് തൊടിയിലേക്കു നോക്കിയാല് എണ്ണമറ്റ ഔഷധ സസ്യങ്ങളെ കണ്െടത്താം.\nവീട്ടില് എളുപ്പത്തില് തയാറാക്കാവുന്ന ചില ഒറ്റമൂലികളെ ഇവിടെ\nപരിചയപ്പെടുത്തുകയാണ്. ഒരു ഗൃഹവൈദ്യന്റെ സഹായം\nചെയ്യുന്നവയാണ് ഈ കുറിപ്പുകള്.\n*ഒരു ടീസ്പൂണ് ഇഞ്ചിനീരില് സമം തേന് ചേര്‍ത്തു കഴിച്ചാല് ചുമയ്ക്ക് ആശ്വാസം ലഭിക്കും.\n*തുളസിയിലയിട്ടു തിളപ്പിച്ച വെള്ളത്തില് തേന് ചേര്‍ത്തു കഴിക്കുക.\n*കുരുമുളകുപൊടി തേനിലോ നെയ്യിലോ ചാലിച്ചു കഴിക്കുക.\n*വയമ്പ് ചെറുതേനില് ഉരച്ച് ദിവസം രണ്ടുനേരം കഴിച്ചാല് ചുമ പെട്ടെന്ന് കുറയും.\n*കല്‍ക്കണ്ടവും ചുവന്നുള്ളിയും ചേര്‍ത്തുകഴിച്ചാല് ചുമയ്ക്കു ശമനമാകും.\n*തുളസി പിഴിഞ്ഞെടുത്ത നീര് തേനില് ചേര്‍ത്തു കഴിച്ചാല് പനിക്ക് പെട്ടെന്ന് കുറവുണ്ടാകും.\n*തുളസിനീരില് കരുമുളകുപൊടി ചേര്‍ത്ത് കഴിച്ചാലും പനിക്ക് ശമനമുണ്ടാകും.\n*തുളസിനീര് അര ഔണ്‍സ് വീതം രണ്ടുനേരം കഴിക്കുക.\n*ഗ്രാമ്പൂ പൊടിച്ച് തേനില് ചാലിച്ചു കഴിച്ചാല് ജലദോഷത്തിന് കുറവുണ്ടാകും.\n*ഈന്തപ്പഴത്തിന്റെ കുരു പൊടിച്ച് ഓരോ ടീസ്പൂണ് വീതം രാവിലെയും വൈകിട്ടും മോരില് ചേര്‍ത്തു കഴിക്കുക.\n*തണ്ണിമത്തന് ജ്യൂസ് ദിവസവും കഴിച്ചാല് രക്തസമ്മര്‍ദത്തിന് വളരെ കുറവുണ്ടാകും.\n*ഇളനീര് വെള്ളവും തിപ്പലിപ്പൊടിയും ചേര്‍ത്തു കഴിച്ചാല് രക്തസമ്മര്‍ദത്തിന് കുറവുണ്ടാകും.\n*മഞ്ഞളും കറിവേപ്പിലയും കൂടി അരച്ച് ഒരു നെല്ലിക്കാ വലുപ്പത്തില് ഒരു മാസം തുടര്‍ച്ചയായി കഴിച്ചാല് ആസ്തമയ്ക്കു വളരെ കുറവുണ്ടാകും.\n*തുളസിയില പിഴിഞ്ഞ നീര് ഓരോ സ്പൂണ് വീതം രാവിലെയും വൈകിട്ടും കഴിക്കുക.\n*ചെറിയ കഷ്ണം ഇഞ്ചി ചുട്ട് തൊലികളഞ്ഞ് കഴിക്കുക.\n*തേന്, തുളസിനീര്, ഇഞ്ചിനീര്, ഉള്ളിനീര് എന്നിവ സമം ചേര്‍ത്തു കഴിച്ചാല് കഫത്തിന് വളരെ ശമനമുണ്ടാകും.\n*നാരങ്ങാവെള്ളത്തില് തേന് ചേര്‍ത്തു കഴിച്ചാല് കഫശല്യത്തിന് കുറവുണ്ടാകും.\n*ജീരകം ചതച്ചിട്ട് പാല് കാച്ചി രാവിലെ കുടിച്ചാല് കൊടിഞ്ഞിക്ക് ശമനമുണ്ടാകും.\n*മുക്കൂറ്റി സമൂലമെടുത്ത് (വേരും തണ്ടും ഇലയും പൂക്കളുമെല്ലാം) അരച്ച് കൊടിഞ്ഞിയുണ്ടാകുമ്പോള് നെറ്റിയുടെ ഇരുവശങ്ങളിലും ഇട്ടാല് വളരെ എളുപ്പത്തില് ശമനമുണ്ടാകും.\n*നാലോ അഞ്ചോ വെളുത്തുള്ളി തൊലികളഞ്ഞ് ചതച്ച് ഭക്ഷണത്തോടൊപ്പം കഴിക്കുക.\n*തൈരും ഇഞ്ചിയും കറിയാക്കി പതിവായി ഭക്ഷത്തില് ഉള്‍പ്പെടുത്തുക.\n*നാലോ അഞ്ചോ വെളുത്തുള്ളി പാലില് ചതച്ചിട്ട് കുറുക്കി ദിവസവും ഒരു നേരം കുടിക്കുക. കൊളസ്ട്രോള് കുറയ്ക്കാന് വളരെ ഉത്തമമാണിത്.\n*തേനും വെള്ളവും സമംചേര്‍ത്ത് അതിരാവിലെ കഴിക്കുക. (ചെറുതേനായാല് വളരെ നല്ലത്)\n*ഒരു ടീസ്പൂണ് നല്ലെണ്ണയില് അഞ്ചുഗ്രാം ചുക്കുപൊടി ചേര്‍ത്തു പതിവായി കഴിക്കുക.\n*പച്ചപാവയ്ക്കയോ, പാവയ്ക്കയുടെ നീരോ പതിവായി കഴിക്കുക.\n*രാത്രി കിടക്കാന് നേരത്ത് വെളുത്തുള്ളി ചതച്ചിട്ട് പാല് കുടിക്കുക.\n*നെല്ലിക്കാ നീരില് ഒരു ടീസ്പൂണ് മഞ്ഞള്‍പ്പൊടി ചേര്‍ത്തു കഴിക്കുക.\n*നന്നായി വിളഞ്ഞ തേങ്ങയുടെ വെള്ളത്തില് ഒരു ടീസ്പൂണ് തേന് ചേര്‍ത്തു കലക്കി കുടിക്കുക.\n*അല്പം കായമെടുത്ത് ശര്‍ക്കരയില് പൊതിഞ്ഞു കഴിക്കുക.\n*ആര്യവേപ്പില അരച്ചുരുട്ടി ചെറുനെല്ലിക്കയുടെ വലുപ്പത്തില് കഴിക്കുക.\n*വെളുത്തുള്ളി പാലില് ചതച്ചിട്ട് കാച്ചി ഭക്ഷണത്തിനുശേഷം പതിവായി കഴിക്കുക.\n*പുളിച്ചമോരില് ജീരകം അരച്ചുകലക്കി കുടിക്കുക.\n*കരിങ്ങാലിക്കാതല് ചതച്ചിട്ട് തിളപ്പിച്ച വെള്ളം പതിവായി കുടിക്കുക.\n*ഒരു ചെറുകഷ്ണം ഇഞ്ചി, രണ്േടാമൂന്നോ വെളുത്തുള്ളി എന്നിവ ചവച്ചരച്ചു കഴിക്കുക.\n*ഒരു കഷ്ണം ഇഞ്ചിയും ഉപ്പുകല്ലും ചേര്‍ത്ത് ചവച്ചിറക്കുക.\n*ജീരകം കരിങ്ങാലി എന്നിവയിട്ട് തിളപ്പിച്ച വെള്ളം പതിവായി കുടിക്കുക.\n*കറിവേപ്പില വെള്ളം തൊടാതെ അരച്ച് നെല്ലിക്കയോളം വലുപ്പത്തിലെടുത്ത് കാച്ചിയ ആട്ടിന്‍പാലിന്റെ കൂടെ ദിവസവും രാവിലെ കഴിക്കുക.\n*വെളുത്തുള്ളി നീരും പശുവിന്‍നെയ്യും സമം എടുത്തു ചൂടാക്കി അതിരാവിലെ ഒരു സ്പൂണ് കഴിക്കുക.\n* അഞ്ചോ ആറോ ഏലക്കായ് പൊടിച്ചു കരിക്കിന്‍വെള്ളത്തില് ചേര്‍ത്തു കഴിക്കുക.\n*ഇഞ്ചിനീരും തേനും കൂട്ടി പുരട്ടുക.\n*ഉപ്പിട്ടു തിളപ്പിച്ച വെള്ളം ചെറുചൂടോടെ കവിള്‍കൊള്ളുക.\n*പേരയുടെ ഇലയിട്ട് തിളപ്പിച്ച വെള്ളം ചെറുചൂടോടെ കവിള്‍കൊള്ളുക.\n*മല്ലിയില, പുതിനയില, തുമ്പയില, ഇവയില് ഏതെങ്കിലും അരച്ചു നെറ്റിയില് പുരട്ടിയാല് തലവേദനയ്ക്കു ശമനമുണ്ടാകും.\n*ചന്ദനം പനിനീരില് കുഴച്ച് നെറ്റിയില് കട്ടിയില് പുരട്ടിയാല് തലവേദന കുറയും.\n*തേയിലയിട്ടു തിളപ്പിച്ച വെള്ളത്തില് ഉപ്പുചേര്‍ത്തു കവിള്‍കൊള്ളുക.\n*ചെറുപയര്‍പൊടി പാലില് ചാലിച്ച് ചെറുനാരങ്ങാനീരുചേര്‍ത്തു പുരട്ടുക.\n* ഒരൌണ്‍സ് ഇഞ്ചിനീരില് അര ടീസ്പൂണ് തിപ്പലിപ്പൊടി ചേര്‍ത്തു കഴിക്കുക.\n*രണ്ടു സ്പൂണ് ഇഞ്ചിനീരില് അല്പം പഞ്ചസാര ചേര്‍ത്തു സേവിക്കുക.\n*കണ്ണിനു ചുവടേ തേന് പുരട്ടി ഒരു മണിക്ക1;ൂറിനുശേഷം കഴുകിക്കളയുക.\n*പാലും നേന്ത്രപ്പഴവും കുഴമ്പുരൂപത്തിലാക്കി കണ്ണിനു താഴെ പുരട്ടുക. ഒരു മണിക്കൂറിനുശേഷം കഴുകിക്കളയണം.\n*ചെറുനാരങ്ങാനീരും തക്കാളിനീരും സമംചേര്‍ത്ത് കണ്‍തടങ്ങളില് പുരട്ടി പതിനഞ്ചുമിനിറ്റിനുശേഷം കഴുകിക്കളയുക.\n*തുളസിയില തിരുമ്മി നീരെടുത്ത് മുഖത്തു പുരട്ടിയാല് മുഖക്കുരുവിന് കുറവുണ്ടാകും.\n*ചെറുനാരങ്ങാനീര് ചൂടുവെള്ളത്തില് ചേര്‍ത്തു കുടിക്കുക.\n*വേപ്പിലയും മഞ്ഞളും കൂടി അരച്ച് മുഖത്തു പുരട്ടുക.\n*തേങ്ങാവെള്ളം കൊണ്ട് മുഖം കഴുകുക.\n*പച്ചമഞ്ഞള് അരച്ച് മുഖത്തുപുരട്ടി ഒന്നോ രണ്േടാ മണിക്കൂര് കഴിഞ്ഞ് കഴുകിക്കളഞ്ഞാല് മുഖത്തെ രോമവളര്‍ച്ച തടയാന് സാധിക്കും.\n*ചെറുപയര്‍പൊടി പാലില് ചാലിച്ച് ഒപ്പം ചെറുനാരങ്ങാനീരും ചേര്‍ത്ത് പുരട്ടുക.\n*രക്തചന്ദനം അരച്ച് വെള്ളരിക്കാനീരില് പതിവായി പുരട്ടിയാല് മുഖത്തെ രോമവളര്‍ച്ച തടയാം.\n*പശുവിന്‍പാല് ചെറുനാരങ്ങാനീര്, മഞ്ഞള്‍പ്പൊടി, ഒരുനുള്ള് ഉപ്പ് എന്നിവ യോജിപ്പിച്ച് പതിവായി മുഖത്തുപുരട്ടുക. കടലമാവും ചൂടുവെള്ളവും ഉപയോഗിച്ച് കഴുകിക്കളയുക. രണ്ടാഴ്ചയോളം ഇങ്ങനെ ചെയ്താല് മുഖത്തെ പാടുകള് മാഞ്ഞ് മുഖം സുന്ദരമാകും.\n*പച്ചമോര് മുഖത്തു പുരട്ടി ഉണങ്ങിയതിനുശേഷം പച്ചവെള്ളത്തില് കഴുകിക്കളയുക.\n*തേങ്ങാപ്പാലില് ചെറുനാരങ്ങാനീര് ചേര്‍ത്തു തലയില് പുരട്ടുക.\n*ആഴ്ചയില് ഒരിക്കല് കടുക് അരച്ച് തലയില് പുരട്ടി അഞ്ചുമിനിറ്റിനുശേഷം നന്നായി കഴുകിക്കളയുക.\n*തുളസിയില, വെറ്റില, ചെത്തിപ്പൂവ് എന്നിവ ചതച്ചിട്ട വെളിച്ചെണ്ണ കാച്ചി പുരട്ടുക.\n*ഒലിവെണ്ണ ചൂടാക്കി ചെറുചൂടോടെ തലയോട്ടിയില് തേച്ചുപിടിപ്പിച്ച് കുളിക്കുക.\n*മൈലാഞ്ചി അരച്ച് തണലില് ഉണക്കിയെടുത്തശേഷം വെളിച്ചെണ്ണയില് ചാലിച്ച് പുരട്ടുക. അരമണിക്കൂറിനുശേഷം കഴുകിക്കളയാം.\n*ചെറുപയറുപൊടി പതിവായി തലയില് തേച്ചു കുളിക്കുക.\n*കറിവേപ്പില ധാരാളം ചേര്‍ത്ത് വെളിച്ചെണ്ണ കാച്ചി തേച്ച് കുളിക്കുന്നത് അകാല നരയ്ക്ക് ഉത്തമ പരിഹാരമാണ്.\nമുടിക്കു നിറം ലഭിക്കാന്\n*മൈലാഞ്ചിയില അരച്ച് വെളിച്ചെണ്ണ ചേര്‍ത്തു കാച്ചി അരിച്ചെടുത്ത് പതിവായി തലയില് പുരട്ടിയാല് മുടിക്ക് നല്ല കറുപ്പുനിറം ലഭിക്കും.\n* നെല്ലിക്ക ചതച്ച് തൈരില് കലക്കി തലമുടിയില് തേച്ചുപിടിപ്പിച്ച് അരമണിക്കൂര് കഴിഞ്ഞ് കുളിക്കുക. ഒരുമാസം തുടര്‍ച്ചയായി ചെയ്താല് തലമുടി ആരോഗ്യമുള്ളതും തിളക്കമുള്ളതുമായിത്തീരും.\n*മൈലാഞ്ചിയില അരച്ചുണക്കി വെളിച്ചെണ്ണ കാച്ചി തേച്ചാല് മുടികൊഴിച്ചില് തടയാന് സാധിക്കും.\n*പച്ചക്കര്‍പ്പൂരം പൊടിച്ച്, വെളിച്ചെണ്ണയില് കാച്ചി പുരട്ടുക.\n*ചെമ്പരത്തി വെളിച്ചെണ്ണയിലിട്ട് കാച്ചി നിത്യവും പുരട്ടുക.\n*അരച്ചെടുത്ത മഞ്ഞള് വെളിച്ചെണ്ണയില് ചാലിച്ച് ഗര്‍ഭത്തിന്റെ മൂന്നാംമാസം മുതല് ഉദരഭാഗങ്ങളില് പുരട്ടിയശേഷം കുളിക്കുക.\n*ഗര്‍ഭത്തിന്റെ മൂന്നാംമാസം മുതല് ഉദരത്തില് ഒലിവെണ്ണ തേച്ചു കുളിക്കുക.\n*ആണിയുള്ള ഭാഗങ്ങളില് എരിക്കിന്‍പാല് ഇറ്റിക്കുന്നത് വളരെ ഫലപ്രദമാണ്.\n*ഇഞ്ചിനീരും ചുണ്ണാമ്പിന്റെ തെളിനീരും ചേര്‍ത്ത് ആണിയുള്ള ഭാഗത്തു പുരട്ടുക.\n*ചെറുനാരങ്ങാനീരില് ഉപ്പിട്ട് ചുണങ്ങില് പുരട്ടുക.\n*വെറ്റിലനീരില് വെളുത്തുള്ളി അരച്ച് ചുണങ്ങുള്ള ഭാഗത്തു പുരട്ടുക.\n*കടുക് അരച്ച് തുടര്‍ച്ചയായി ചുണങ്ങുള്ള ഭാഗത്ത് പുരട്ടുക.\n*ഒരല്ലി വെളുത്തുള്ളി കനലില് ചുട്ട് അരിമ്പാറയ്ക്കുമേല് വെയ്ക്കുക.\n*ചുണ്ണാമ്പും കാരവും സമംചേര്‍ത്ത് കുഴച്ച് അരിമ്പാറയ്ക്കുമുകളിലായി മാത്രം പുരട്ടുക.\n* ചുവന്നുള്ളി വട്ടം മുറിച്ച് അരിമ്പാറയില് ഉരസുക.\n*മൈലാഞ്ചിയും പച്ചമഞ്ഞളും അരച്ച് കുഴിനഖത്തിന് ചുറ്റും വെച്ചുകെട്ടുക.\n*ചുണ്ണാമ്പും ശര്‍ക്കരയും കുഴച്ചു പുരട്ടുക.\n*ചെറുനാരങ്ങയില് കുഴിയുണ്ടാക്കി വിരല് അതില് കടത്തി വെയ്ക്കു\n*ചെവിയില് ചെറുകീടങ്ങള് പോയാല് ഉപ്പിട്ട് തിളപ്പിച്ചാറിയ വെള്ളം ചെവിയില് ഒഴിക്കുക.\n*എട്ടുകാലിവിഷം ഏറ്റാല് മഞ്ഞളും തുളസിയിലയും അരച്ചു കടിയേറ്റഭാഗത്തുപുരട്ടുകയും ഇവ പാലില് അരച്ചുകലക്കി കുടിക്കുകയും ചെയ്യുക.\n*പച്ചമഞ്ഞള് ഇടിച്ചുപിഴിഞ്ഞ നീരില് കായം ചാലിച്ചുപുരട്ടിയാല് പഴുതാര വിഷത്തിന്റെ അസ്വസ്ഥതകള് ഇല്ലാതാകും.\n*ഭക്ഷ്യവിഷബാധയേറ്റാല് കഞ്ഞിവെള്ളത്തില് ഇഞ്ചിയും കുരമുളകും ചതച്ചിട്ട് തുടരെ കുടിക്കുക. വേപ്പിലയും മഞ്ഞളും ചേര്‍ത്തരച്ച് ഉരുളയാക്കി വിഴുങ്ങുന്നതും ഭക്ഷ്യവിഷബാധകൊണ്ടുള്ള അസ്വസ്ഥതകള്‍ക്ക് പരിഹാരമാണ്.\nസ്ത്രീകള്‍ക്കു വേണ്ടി മാത്രം\n*ഉലുവ വറുത്തിട്ട് വെള്ളം തിളപ്പിച്ച് കുടിച്ചാല് ആര്‍ത്തവസമയത്തെ വയറുവേദനയ്ക്ക് കുറവുണ്ടാകും.\n*മാങ്ങായണ്ടി ഉണക്കിപ്പൊടിച്ച്, അല്‍പം തേനില് ചാലിച്ച് കഴിക്കുന്നത് ആര്‍ത്തവം ക്രമീകരിക്കാന് ഉത്തമമാണ്.\n*ഒരു ഗ്ളാസ് കാരറ്റ്നീരില് തേന് ചേര്‍ത്ത് രാവിലെയും വൈകുന്നേരവും 15 ദിവസം തുടര്‍ച്ചയായി കഴിക്കുക.\n*നെല്ലിക്കാനീര്, തേന്, പഞ്ചസാര ഇവചേര്‍ത്തു കദളിപ്പഴം കഴിക്കുക.\n*അര ഔണ്‍സ് തേന് ദിവസവും കഴിക്കുക.\n*പഴുത്ത പപ്പായ ഭക്ഷണത്തിനുശേഷം കഴിക്കുക.\n*തവിടും ശര്‍ക്കരയും ചേര്‍ത്തു കുറുക്കി പതിവായി കഴിക്കുകക.\n*തേങ്ങ നല്ലവണ്ണം ചേര്‍ത്ത് മുരിങ്ങയിലത്തോരന് ഉണ്ടാക്കി കഴിക്കുക.\n*ഉഴുന്ന് വേവിച്ച് മൂന്നു നേരം കഴിക്കുക.\nകടപ്പാട് -----------M.G University Employees Union\nകമ്പ്യൂട്ടര് വേഗത കൂട്ടാന് ----------- Tips & Tricks,\n22:01 crini kith\nകമ്പ്യൂട്ടര് വേഗത കൂട്ടാന്\nകമ്പ്യൂട്ടര് കുറേയേറെനാള് തുടര്‍ച്ചയായി ഉപയോഗിച്ചു കഴിയുമ്പോള് അതിന്റെ വേഗത ക്രമേണ കുറഞ്ഞുവരുന്നതായി നിങ്ങള്‍ക്ക് അനുഭവപ്പെടാറില്ലേ..? ബൂട്ട് ചെയ്യാന് താമസം...ഫയലുകള് ഓപണ് ചെയ്യാന് അതിലേറെ താമസം...ഇടയ്ക്കിടെ 'ഹാംങ് 'ആകല്...ശരിയായ രീതിയില് ഷട്ട് ഡൌണ് ചെയ്യാന് പറ്റാത്ത അവസ്ഥ.... ഇങ്ങനെ ഒരു നൂറുകൂട്ടം പ്രശ്നങ്ങള് ഉയര്‍ന്നു വരാറില്ലേ? വൈറസ് ബാധയാണെന്ന സംശയത്താല് സ്കാന് ചെയ്തു നോക്കിയാല് ഒരു വൈറസിനെപ്പോലും കണ്ടില്ലെന്നും വരാം. അവസാനം ഗത്യന്തരമില്ലാതെ ഹാര്‍ഡ് ഡിസ്ക് മൊത്തം ഫോര്‍മാറ്റ് ചെയ്ത് ഓപറേറ്റിംഗ് സിസ്റ്റവും അനുബന്ധ സോഫ്റ്റ്വെയറുകളും വീണ്ടും ഇന്‍സ്റ്റാള് ചെയ്യുകയെന്ന ശ്രമകരമായ കൃത്യത്തിന് നിങ്ങള് നിര്‍ബന്ധിതരാവുന്നു.ഇത്തരം പ്രയാസങ്ങളും ബുദ്ധിമുട്ടുകളും ഒരു പരിധിവരെയെങ്കിലും ദൂരീകരിക്കാന് സഹായകമായ ഒരു സോഫ്റ്റ്വെയറാണ് 'സീക്ലീനര്'. ദീര്‍ഘകാലത്തെ ഉപയോഗത്തിനിടയില് പലപ്പോഴായി ഹാര്‍ഡ്ഡിസ്ക്കില് അടിഞ്ഞുകൂടുന്ന ടെമ്പററി ഫയലുകള് പോലുള്ള ഉപയോഗശൂന്യമായ ഫയലുകളുടെ ആധിക്യമാകാം പ്രശ്നത്തിനുള്ള മുഖ്യ കാരണം. കണ്ടമാനം ഡിസ്ക് സ്പേസ് അപഹരിക്കുന്ന ഇത്തരം ചപ്പുചവറുകളെ യഥാകാലം തിരഞ്ഞുപിടിച്ചു കണ്ടെത്തി നശിപ്പിക്കുകയാണെങ്കില് സിസ്റ്റം ഫോറ്റിമാറ്റിംഗും ഓപറേറ്റിംഗ് സിസ്റ്റങ്ങളുടെ ഇടക്കിടെയുള്ള റീ-ഇന്‍സ്റ്റലേഷനും കൂടാതത്തന്നെ ദീര്‍ഘകാലം ഊര്‍ജ്ജസ്വലമായി പ്രവര്‍ത്തിക്കും. ആവശ്യമെന്ന് തോന്നുംപോയെല്ലാം ഈ ശുദ്ധീകരണപ്രക്രിയ വളരെ വേഗത്തിലും കാര്യക്ഷമമായും നിര്‍വഹിക്കുക എന്നതാണ് സീക്ലീനറിന്റെ സുപ്രധാന ധര്‍മം. ശുചീകരണത്തിനു പുറമെ ഇന്റര്‍നെറ്റ് ഹിസ്റ്ററി ഫയലുകള് പോലെ ഓണ്‍ലൈന് പ്രക്രിയയുമായി ബന്ധപ്പെട്ട എല്ലാ സൂചനകളും ആവശ്യാനുസരണം സീക്ലീനര് തുടച്ചുമാറ്റുമെന്നതിനാല് സര്‍ഫിംഗിന്റെ സ്വകാര്യത പൂര്‍ണ്ണമായും സംരക്ഷിക്കപ്പെടുന്നു.ആഡ്വെയറുകളോ സ്പൈവെയറുകളോ ഇല്ലെന്ന് നിര്‍മ്മാതാക്കള് ഉറപ്പുനല്‍കുന്ന ഈ സോഫ്റ്റ്വെയര് http://www.ccleaner.com/ എന്ന സൈറ്റില് നിന്ന് സൌജന്യമായി ഡൌണ്‍ലോഡ് ചെയ്യാം\nകടപ്പാട് --------M.G University Employees Union\n18:21 crini kith\nഇന്റര്‍വ്യൂയില് ഉപകരിക്കാവുന്ന 10 കാര്യങ്ങള് -------------General Inforamation,\n09:24 crini kith\nഇന്റര്‍വ്യൂയില് ഉപകരിക്കാവുന്ന 10 കാര്യങ്ങള്\n19:31 crini kith\n19:28 crini kith\n19:23 crini kith


പുതിയ കര-വ്യോമ സേനാ മേധാവികള് ചുമതലയേറ്റു – Chandrika Daily\nBy chandrika Saturday December 31, 2016 19:14 pm\nപുതിയ കര-വ്യോമ സേനാ മേധാവികള് ചുമതലയേറ്റു\nന്യൂഡല്‍ഹി: പുതിയ കരസേനാ മേധാവിയായി ജനറല് ബിപിന് റാവതും വ്യോമസേനാ മേധാവിയായി എയര് ചീഫ് മാര്‍ഷല് ബിരേന്ദര് സിങ് ധനോവയും ചമുതലയേറ്റു. സ്ഥാനമൊഴിയുന്ന ജനറല് ദല്‍ബീര് സിങ്…\nന്യൂഡല്‍ഹി: പുതിയ കരസേനാ മേധാവിയായി ജനറല് ബിപിന് റാവതും വ്യോമസേനാ മേധാവിയായി എയര് ചീഫ് മാര്‍ഷല് ബിരേന്ദര് സിങ് ധനോവയും ചമുതലയേറ്റു. സ്ഥാനമൊഴിയുന്ന ജനറല് ദല്‍ബീര് സിങ് സുഹാഗ്, എയര് ചീഫ് മാര്‍ഷല് അരൂപ് റാഹ എന്നിവര് ഇരുവര്‍്ക്കും അധികാരം കൈമാറി. സുഹാഗിന് സൗത്ത് ബ്ലോക്കിലെ പുല്‍ത്തകിടിയിലുംറാഹയ്ക്ക് വായുഭവനിലും ഗാര്‍ഡ് ഓഫ് ഓണര് ഒരുക്കിയിരുന്നു.\nരണ്ടര വര്‍ഷത്തിന് ശേഷമാണ് കരസേനാ മേധാവി പദവിയില് നിന്ന സുഹാഗ് വിരമിക്കുന്നത്. മൂന്നു പേരുടെ സീനിയോറിറ്റി മറികടന്നാണ് പുതിയ മേധാവിയെ നിയമിക്കുന്നതെന്ന് കോണ്‍ഗ്രസ് കുറ്റപ്പെടുത്തിയിരുന്നു. ഈസ്റ്റേണ് കമാന്‍ഡ് മേധാവി ലഫ്. ജനറല് പ്രവീണ് ബക്്ഷി, സതേണ് കമാന്‍ഡ് മേധാവിയും മലയാളിയുമായ പി.എം ഹാരിസ്, സെന്‍ട്രല് കമാന്‍ഡ് മേധാവി ലഫ്. ജനറല് ബി.എസ് നേഗി എന്നിവരെ മറികടന്നാണ് റാവത്തിനെ നിയമിച്ചത് എന്നായിരുന്നു കോണ്‍ഗ്രസിന്റെ ആരോപണം. അടിയന്തര സാഹചര്യങ്ങളിലെ പ്രവര്‍ത്തന മികവാണ് റാവതിനെ തെരഞ്ഞെടുക്കാന് കാരണം എന്നായിരുന്നു സര്‍ക്കാറിന്റെ വിശദീകരണം. അതേസമയം, ഇതുമായി ബന്ധപ്പെട്ട വിവാദം ഇല്ലാതാക്കന് ഇവരില് നിന്ന് ആരെയെങ്കിലും ചീഫ് ഓഫ് ഡിഫന്‍സ് സ്റ്റാഫായി നിയമിക്കുമെന്നും സൂചനയുണ്ട്. കേന്ദ്രമന്ത്രിസഭയുടെ സുരക്ഷാ സമിതിയാണ് ഇക്കാര്യത്തില് തീരുമാനമെടുക്കേണ്ടത്. ചീഫ് ഓഫ് ഡിഫന്‍സ് സ്റ്റാഫിനെ നിയമിക്കാന് 2001ല് കേന്ദ്രസര്‍ക്കാര് തീരുമാനിച്ചിരുന്നു. ബക്്ഷിയുടെ പേരാണ് ഈ സ്ഥാനത്തേക്ക് പറഞ്ഞു കേള്‍ക്കുന്നത്. സേതണ് കമാന്‍ഡ് മേധാവിയായ ഹാരിസ് കോഴിക്കോട് കുറ്റിക്കടവ് സ്വദേശിയാണ്.


കഴുത്തിൽ കുടുക്കിട്ടു കൊലപ്പെടുത്തി കുറ്റിക്കാട്ടിലേക്ക് വലിച്ചിഴച്ചു; മൃതദേഹവുമായി അതിക്രൂരമായ ലൈംഗികബന്ധം; 29 കാരന് അറസ്റ്റില് | rape and murder|vishakha patnam\nലക്ഷങ്ങളെ അണിനിരത്തി റാലി നടത്തിയെന്ന് കാണിച്ച് 2019 ലെ ചിത്രം ഷെയർ ചെയ്ത് കോൺഗ്രസ്-ഇടത് പാർട്ടികൾ\nകഴുത്തിൽ കുടുക്കിട്ടു കൊലപ്പെടുത്തി കുറ്റിക്കാട്ടിലേക്ക് വലിച്ചിഴച്ചു; മൃതദേഹവുമായി അതിക്രൂരമായ ലൈംഗികബന്ധം; 29 കാരന് അറസ്റ്റില്\nപിന്നീട് തന്റെ മൊബൈല് ഫോണും കുറച്ച് പണവും നഷ്ടപ്പെട്ടതായി ശ്രദ്ധയില്‍പ്പെട്ട ഇയാള് അത് തിരയുന്നതിനിടയില് രണ്ട് സ്ത്രീകളും ഒരു പെണ്‍കുട്ടിയും പാടത്ത് ജോലി ചെയ്യുന്നത് കാണുകയായിരുന്നു.\nNov 23, 2020, 08:39 pm IST\nവിശാഖപട്ടണം: ബലാത്സംഗ ശ്രമം ചെറുത്ത യുവതിയെ കഴുത്തില് ഷര്‍ട്ട് മുറുക്കി കൊലപ്പെടുത്തിയ ശേഷം മൃതദേഹവുമായി ലൈംഗിക ബന്ധം പുലര്‍ത്തിയ യുവാവ് അറസ്റ്റില്. ഐരവരപ്പള്ളി സ്വദേശിയായ 29 കാരനാണ് അറസ്റ്റിലായത്. ഒക്ടോബര് 19 ന് ബട്ലഹള്ളിക്കടുത്തുള്ള കൊനാപുര ഗ്രാമത്തില് നിന്നായിരുന്നു ഇയാള് സ്ത്രീയെ കഴുത്തുഞെരിച്ച് കൊലപ്പെടുത്തിയത്. പോസ്റ്റ് മോര്‍ട്ടം റിപ്പോര്‍ട്ട് ലഭിച്ചതിന് ശേഷമാണ് ഇയാൾ ബലാത്സംഗം ചെയ്തത് വ്യക്തമായത്.\nസിസി ടിവി ദൃശ്യങ്ങളുടെയും മരിച്ച യുവതിക്കൊപ്പമുണ്ടായിരുന്നവരുടെയും സഹായത്തോടെയാണ് പ്രതിയെ തിരിച്ചറിയാന് സഹായകമായതെന്ന് പൊലീസ് പറഞ്ഞു. തൊഴിലാളിയായ ഇയാള് മാസങ്ങള്‍ക്ക് മുന്‍പാണ് ഇവിടെ എത്തിയത്. ഇവിടെ വ്യത്യസ്തമായ തൊഴിലുകള് ചെയ്താണ് ഇയാള് ഉപജീവനമാര്‍ഗം നടത്തിയത്. ബട്ലഹള്ളി ഗ്രാമത്തിലെ പല്ലവി ബാറിനടുത്തായിരുന്നു ഇയാള് താമസിച്ചിരുന്നത്.\nസംഭവത്തിന് രണ്ട് ദിവസം മുമ്പ് , സുഹൃത്തില് നിന്ന് ഇയാള് 5,000 രൂപ കടം വാങ്ങിയിരുന്നു. ശങ്കരപ്പ ഒക്ടോബര് 18ന് ബാറില് നിന്ന് നന്നായി മദ്യപിക്കുകയും അടുത്തുള്ള ഒരു മരത്തിനടിയില് ഉറങ്ങുകയും ചെയ്തു. പിറ്റേ ദിവസവും ഇയാള് മദ്യപിച്ചിരുന്നു. പിന്നീട് തന്റെ മൊബൈല് ഫോണും കുറച്ച് പണവും നഷ്ടപ്പെട്ടതായി ശ്രദ്ധയില്‍പ്പെട്ട ഇയാള് അത് തിരയുന്നതിനിടയില് രണ്ട് സ്ത്രീകളും ഒരു പെണ്‍കുട്ടിയും പാടത്ത് ജോലി ചെയ്യുന്നത് കാണുകയായിരുന്നു.\nകോനാപുരയിലുള്ള ഒരാളുടെ ഭാര്യമാരും അവരിലൊരാളുടെ മകളുമായിരുന്നു അത്. ഇവര്‍ക്കരികിലേക്ക് പോയ ശങ്കരപ്പ സ്ത്രീകളുമായി സംസാരിക്കുന്നതിനിടെ മഴപെയ്തതോടെ പെണ്‍കുട്ടിയും അമ്മയും വീട്ടിലേക്ക് പോയി. എന്നാല് കൈയ്യില് കുടയുണ്ടായിരുന്നതിനാല് മറ്റേ സ്ത്രീ അവിടെ തന്നെ നില്‍ക്കുകയും ചെയ്തു. മഴ പെയ്യാന് ആരംഭിച്ചതോടെ സ്ത്രീ സമീപത്തെ മരത്തിന്റെ ചുവട്ടിലേക്ക് നീങ്ങി നിന്നു. ഈ അവസരം മുതലെടുത്താണ് ശങ്കരപ്പ യുവതിയെ ലൈംഗികമായി ഉപദ്രവിക്കാന് ശ്രമിച്ചത്.\nread also: സംസ്ഥാന ഭരണത്തില് കര്‍ശന ഇടപെടലുമായി സിപിഎം കേന്ദ്ര നേതൃത്വം, : ഭരണം ബാക്കിയുള്ള അഞ്ച് മാസവും സര്‍ക്കാര് തീരുമാനങ്ങളില് ഇനി പാര്‍ട്ടി നിലപാട് നിർണ്ണായകം\nഅവള് എതിര്‍ത്തപ്പോള് ധരിച്ചിരുന്ന ഷര്‍ട്ട് ഉപയോഗിച്ച് കഴുത്ത് ഞെരിച്ച് കൊലപ്പെടുത്തുകയായിരുന്നു. മരിച്ചെന്ന് ഉറപ്പാക്കിയ ശേഷം സമീപത്തെ കുറ്റിക്കാട്ടിലേക്ക് വലിച്ചിഴച്ച് ലൈംഗികമായി ബന്ധപ്പെടുകയായിരുന്നു.ഏറെ നേരം കഴിഞ്ഞിട്ടും വീട്ടില് തിരിച്ചെത്താത്തതിനെ തുടര്‍ന്ന് ഭര്‍ത്താവും കുടുംബാംഗങ്ങളും നടത്തിയ തിരച്ചിലിലാണ് മൃതദേഹം കണ്ടെത്തിയത്.\nrape and murder vishakha patnam\nമുഖ്യമന്ത്രി പിണറായി വിജയനെ പിടികൂടിയിരിക്കുന്നത് ഹിറ്റ്‌ലറിന്റേയും സ്റ്റാലിന്റേയും പ്രേതം : മുല്ലപ്പള്ളി രാമചന്ദ്രന്\nനഴ്‌സിങ് പഠനത്തിന് സഹായിച്ച ആൾ ബംഗളുരൂവിലെത്തിയ 19കാരിയെ ബലാത്സംഗം ചെയ്തു കൊന്നു\nDec 18, 2020, 08:58 pm IST\nമധ്യവയസ്‌കയെ ബലാത്സംഗം ചെയ്തുകൊന്ന ശേഷം കവര്‍ച്ച; മംഗലൂരുവില് മലയാളി യുവാവ് അറസ്റ്റില്\nOct 18, 2020, 08:15 am IST\n92 കാരിയെ ലൈംഗികമായി പീഡിപ്പിച്ചു കൊലപ്പെടുത്തി: 21 കാരനായ അനധികൃത കുടിയേറ്റക്കാരന് അറസ്റ്റില്\nJan 17, 2020, 08:36 pm IST\nMar 1, 2021, 06:42 am IST\nMar 1, 2021, 06:23 am IST\nMar 1, 2021, 06:09 am IST